text:
今早化妝發現唔見左支假捷毛膠水, 於是先去到旺角買, 加上化埋個眼妝, 遲左半個鐘搵joejoe, 好在joejoe都等左我咁耐, 真係多謝你, 同埋要你等我咁耐, sorry
我哋毎人一個包, joejoe既係紅豆味, 個包係綠色既; 我既係奶王味, 個包係黃色
食完包包之後, joejoe送左聖誕禮物比我, 呢隻兔仔之前我話得意, 估唔到joejoe特登去旺角買比我, 好感動, 多謝你^^
之後我哋一齊上船, 實在太多人去長州, 隻船已經full左, 好在我同joejoe可以一齊坐. 如果遲左上船既話, 對情侶會分開左坐, 好可憐呢..
鬼馬既joejoe帶左佢送比我既耳塞, 仲擺埋呢個pose, 好騎呢...XD
再同joejoe豬影返張合照先, 睇黎佢真係好鍾意個耳塞
隻船行得好慢, 最後終於去到長州, 我哋係碼頭附近搵間餐廳食飯先. 個view都唔錯, 但好多人行過, 好似望住我哋食飯, 好奇怪
連雞雞都話要影返張相先, 證明到此一遊
joejoe既熱華田及我既熱choco, 但因為太凍, 好快就凍凍地
好足料, 勁重蕃茄味既羅宋湯, 連一向唔飲羅宋湯既我都覺得好味
好在有人客走左, 我哋可以係餐廳內食飯. 先黎個洋蔥汁雞排炸蝦飯, 隻蝦都幾好食
連雞雞袋都想食野, 睇佢個樣幾開心
雞雞袋好大食啊, 連雞絲炒河都食埋
食完飯之後周圍行下, 落住毛毛雨, 好鬼凍. 見到呢個吹氣飄雪既聖誕老人, 好得意
旁邊既白色聖誕樹, 仲有紅色既蝴蝶結, 都好可愛
太凍去左渡假屋休息一下, 之後已經到夜晚, 晚上既聖誕樹仲有燈光更好靚
臨上船去左食呢個勁多人排隊既魚仔燒, 大家要左紅豆味. 睇下joejoe個樣幾開心, 但件衫會有藍色點點呢?? 感覺好特別
實在太大風啦...有個傻婆拎住紅豆味既魚仔燒影相
當然唔少得要影埋間魚仔燒既店舖啦!! 成日都好多人排隊, 點都會影到人
上船返中環仍然咁多人, 好在我哋搵到個靚位, 連雞雞袋都話食返個豬柳蛋漢堡
本來好開心, 但竟然比我見到一個人, 就係果隻衰人f先生, 佢好似同埋一個女仔黎, 但我冇望清楚個樣, 可能係zero吧!!??我就把頭挨在joejoe博頭上, 佢係我哋附近搵位, 好在最後都搵唔到, 落左去下層, 好在個上天幫我, 唔係要我坐成個鐘見到個衰人, 我會更加唔開心, 好在joejoe係我身邊支持我, 菜菜也安慰我, 我先至開心返, 多謝你哋, 有你哋已經足夠^^
但也唔知個天係咪玩我, 我已經有joejoe係身邊, 加上我讀緊時裝設計, 已經逐漸忘記同佢既日子, 重新過幸福既新生活, 做咩要比我見到佢??
返到屋企樓下, 見到好大棵, 好靚既聖誕樹, 仲有旁邊既聖誕花, 靚靚~
天花版也有好仔細及精美既布置
入口附近既兩隻銀色鹿仔都好可愛啊!!
返到屋企之後, 可以打邊爐呢! 我既屋企人一早食完, 只剩下我一個人食, 好似自己全包咁, 超正!!
少少既肥牛, 豬頸肉及西洋菜~
仲有少量既尤魚, 但我竟然唔記得左食....
我至愛既鯇魚肉, 魚肉夠脆夠滑, 而且仲好入味, 不停地食呢個
仲有菇及青口, 不過我冇食到, 實在太飽啦
仲有各式各樣既丸及魚腐, 不過我就冇食到, 因為實在太飽
哇~~全場既戲肉, 就係呢個豆苗, 不停地食
kumi's new life
2010年12月25日 星期六
同joejoe去長州過聖誕
今早化妝發現唔見左支假捷毛膠水, 於是先去到旺角買, 加上化埋個眼妝, 遲左半個鐘搵joejoe, 好在joejoe都等左我咁耐, 真係多謝你, 同埋要你等我咁耐, sorry
張貼者: 幸福之匙 於 下午6:31
2 意見:
- Candy 提到...
-
我覺得你呢日簡直就係美食之旅, 你真係食o左好多o野= ="
我覺得個天唔係玩你, 係想remind你, 你依家好幸福, 唔需要再去在意呢個衰人~
- 2010年12月27日 下午6:25
- 幸福之匙 提到...
-
haha~係ar, 都係食野既時間多, 超正!!
嗯, 冇錯, 我而家都已經幸福, 唔使再理及諗起d衰人啦^^
- 2010年12月28日 上午2:09


c: text/html

text:
網誌日期:2010-02-05 23:22
今日係虎虎生福個promotion第一日開始,超多人入場,大部份係國內同胞,在promotion期間增加了些節目,有吉祥醒獅賀新歲,即係醒獅表演,有一紅一金的獅,在小小梅花樁上採青,雖然醒獅好多時都有得睇,不過呢兩隻既動作比較可愛些!而且好多動作都好敏捷!另外有迎福跳跳鼓,在城堡前的圓形花園,改成圓形舞台,上面有多個鼓,表演人員打鼓時,舞台的四邊有中國雜技表演,米奇就一齊表演打鼓,跳跳虎就在台中間的彈床跳起來,一路有各種雜技表演,完場時像金裝米奇一樣大灑紙條,氣氛相當熱烈,看表演時還見到三個穿和服的日本女子,好多人想同佢哋影相,佢哋都拒絕了,我諗如果佢哋肯影就慘啦!肯定變左景點!有排比人影!
睇完表演,就去睇4D,超多人,係超多同胞,佢哋打尖,推撞,冲入場,霸位,大聲叫,好得人驚!我地都估到佢哋實係未睇過,好大反應,好好笑!
睇完4D就睇龍騰鼓舞迎福陣,其實係parade,有舞金龍,中國舞,當然仲有財神做形既高飛,同米奇啦!睇完表演就去左corner cafe食飯,食完飯去shopping,我地買左Kelly設計果個袋!之前見雜誌介紹Chanel個cocoon袋,已經好鐘意,呢個袋個款好似cocoon,我就買左個黑色細既!買完袋,就去睇煙花,之後曬埋相就走喇!

robotstxt: allowed

filter: keep


text:
哩個朝早喺酒店食完個靚早餐,八點零鐘就出門;第一個目的地係新社花海.新社花海係台中一年一度嘅大型農業博覽活動;哩個活動每年都係喺十一月頭至十二月頭哩段日子舉辦;2015 年嘅舉辦時間就由 11 月 7 日去到 12 月 6 日.
搭客運公車台中自由行 2015 - 新社花海
哩個朝早喺酒店食完個靚早餐,八點零鐘就出門;第一個目的地係新社花海.新社花海係台中一年一度嘅大型農業博覽活動;哩個活動每年都係喺十一月頭至十二月頭哩段日子舉辦;2015 年嘅舉辦時間就由 11 月 7 日去到 12 月 6 日.
搭客運公車台中自由行 2015 - 高美濕地
落咗車沿住堤岸一路行,遠遠已經可以望見嗰條長長嘅木棧道.堤岸側邊有啲賣小食嘅商店,有啲商店重會經營收費嘅洗手間.不過查實木棧道入口附近都有個免費嘅公廁,哩個公廁重要係幾乾淨的說 .
搭客運公車台中自由行 2015 - 九號風車站
查實熟食檔哩邊個環境都有啲似香港市政局啲熟食街市㗎.行過一兩個檔口,見好幾檔賣嘅菜色都差唔多,於是都係求其搵檔覺得啲枱櫈企理啲嘅坐底.
搭客運公車台中自由行 2015 - 梧棲漁港
未開始哩日嘅行程之前,先帶各位團友睇睇哩幾日我哋喺台中住哩間客棧嘅早飯有啲乜東東食.


text:
2014年9月25日星期四
炸南瓜
36 則留言:
使乜搞咁多野呀 ,切片or條炸仲好啦.好似著片/條咁.回覆刪除回覆
係咪因為係裝飾南瓜,所以冇咁好食?回覆刪除回覆
唔係呀. 係我難服侍. 煮過既瓜都唔係太好.刪除
煮過既瓜口感唔好?咁冬瓜,節瓜呢,你食唔食架?回覆刪除回覆
好叻呀你. 冬瓜我都唔太好. 節瓜都食o既.刪除
我睇完個食譜, 唔明點解話係韓式, hehe回覆刪除回覆
可能唔係tempura炸漿,唔可以話係日式卦.刪除
- 回覆
你時時都食得咁健康刪除
你唔蝕抵拎多個南瓜,都估到你下篇會寫啦!回覆刪除回覆
heehee, 攞咗就要搵方法消滅咗佢刪除
熟左嘅南瓜“淋啤啤”,我初時食都唔慣,後來慣了.回覆刪除
呢個炸漿,啱我.不過,好怕開油炸嘢.回覆
淋啤啤o既瓜,好似冬瓜咁,我都唔多like食.刪除
係咪你切得薄果頭好容易就淋哂,所以口感唔多好?回覆刪除回覆
厚薄都唔太like食.刪除
打成蓉放落肉餅到你就唔多覺啦!(好似豆腐咁放呀)回覆刪除回覆
呢個方法可能會食喎.刪除
炸南瓜,我啱喎!回覆刪除
我鍾意切粒加香草同olive oil 去烤 ^^回覆刪除回覆
食到粒粒南瓜可能未必啱我.刪除
我最近食過南瓜西米露,咁你食嗎?回覆刪除回覆
我未食過喎. 南瓜係粒粒o既話我未必食.刪除
炸得好靚,叻仔回覆刪除回覆
唔係好靚,有d炸漿甩咗.刪除
tempura我嘛嘛~~~~~驚生暗瘡XXXD回覆刪除
回覆請唔好寫:「乜你仲有咩」XXXXD回覆
咁我寫>>刪除
都醜開咯,唔怕多幾粒暗瘡啦! kakaka
做咩唔成個瓜送左俾人,咁就唔洗頭痕啦回覆刪除回覆
因為有d冇瓜口感o既o野我想煮.... (掩飾我孤寒)刪除
咁你食唔食炸蕃薯呀:P回覆刪除


text:
六月二十七日
香港天氣唔多好呀 聽日就出發
楽しいhokkaido - 準備出發!
Hi hi! 隔左八個月冇見 大家好嘛? 我係阿ti呀!
當大家見到呢一個page嘅時候 我地已經上左飛機喇
呢次係我第二次搭飛機 心情依然興奮同緊張呢!
諗返上次嘅東京之旅 mami同嗲地都玩得好開心
佢地一致認為上次嘅trip我表現得好好呀 Pass!!!
所以去完東京冇幾耐 就已經plan緊今年會再去旅行
未諗去邊度之前 我偷聽到佢地講野 :
嗲地話去邊都冇所謂 但個trip最好唔過五日
因為我始終都仲係細個 驚我掛住屋企唔識講喎
仲話若然我今次表現都pass 下次可以去個長d嘅trip
mami隻眼發晒光 打蛇隨棍上問嗲地 :
如果阿ti今次聽話 下年可唔可以join埋xx朋友去歐洲自遊行呀!
我一聽到就搖頭 唉! 我mami就係咁 今次都未玩完就諗下次
都生埋我架啦 點解仲會咁貪玩嘅呢?
到時我都要返學啦 去乜鬼歐洲丫…長洲就得
但以mami嘅性格 佢肯定會幫我請假 ~_~
佢份人要做嗰d就實做到為止架!
算死草嘅mami一味喺度搵d貴嘅旅行團
因為我未夠兩歲 收infant 價錢 好抵玩架
咩西班牙啦 歐洲啦 美國啦 總之貴嘅佢都諗
本來我地都有諗去美國 歐洲架 但早嗰排爆豬流感 mami卻步…
睇左好多資料 年年暑假嘅北海道團都比較貴
因為有花睇嘛 好多人都訂機票去
同埋睇得花都七八月 一定係暑假 冇得走雞一定貴
所以算到著嘅mami決定去北海道 哈哈哈
今次會係我最後一次以infant嘅身份去旅行
mami成日同嗲地講 就算下年再去玩
我都唔再係嗰個扭住patpat嚟行嘅bb喇 冇咁得意
所以佢地都好珍惜呢次旅程
乜同bb去旅行真係咁得意架咩?
好啦 見mami呢排返工唔開心 今次遊記由我”攬上身”啦
有左上次東京嘅經驗 今次嘅遊記應該會寫得更加好嘅
拿 上幾個page mami已經寫左玩d咩
不如今次等我透露下mami執行李嘅清單啦
談舒nine帶備物品清單:
有關食嘅 :
和光堂奶粉一共15包
奶樽三隻 (本來想帶杯唔帶奶樽 但Tiba反對 驚阿ti飲唔慣)
小水杯
餅餅
提子乾
麵飽超人軟糖
便當飯兩盒作後備 (喺kiroro resort有法國餐 壽司餐 驚冇野啱大小姐食呀)
有關用嘅 :
士的車仔 (帶唔帶好呢? 仲未諗好 …)
平安藥 (退燒 止疴 止嘔…)
平安油
茶樹油
titi自家牙刷
Sun Block
止癢蚊膏
驅蚊帶
防水長口水肩
尿片 (麵飽超人學步寶寶)
相機 X 2
腳架
有關扮靚 :
母女裝太陽眼鏡
母女裝太陽帽
母女裝一套
親子tee
阿ti麵飽老超泳衣
麵飽超人水泡
毛巾浴衣
阿ti自家睡衣
仲有幾廿套衫仔裙仔鞋仔襪仔褸仔….
好喇 我要走喇 眼見香港日日都有豬流感確診
初初都好擔心會去唔成 但好彩最後都可以出發
希望今次坐飛機耳仔唔會痛啦 上次痛死我呀!!!
公公婆婆yee ee聰少bye bye喇! 我會合作聽話架喇
大家都要保重啊 阿ti會好好照顧mami同嗲地架喇
你地一定要掛住我呀 唔準唔記得我架!
返嚟之後 mami學四奶奶話”咩都唔做淨係做兩樣野”
就係幫我戒片同裝修我間房…哈哈 期待期待!
bye bye!!!!!


text:
美心流心奶黃月餅 2016中秋節
中秋節就黎到喇,最期待唔係食月餅而係放假!平時好少食月餅嘅我哋,今年都做左跟風買左盒好hit嘅美心流心奶黃月餅食.記住買嘅係墨綠色盒嘅流心奶皇月餅,另外一款美心奶皇月餅係白色盒,同樣係奶皇月餅,但係白色盒唔係流心架.
流心呢個gimmick唔錯,平平無奇嘅美心月餅都炒得好勁,聽講好多店都賣哂,亦有聽朋友講竟然一大早去排隊買,呢盒月餅我喺惠康買,好好彩賣剩兩盒比我掃埋,$216一盒八個迷你奶皇月餅兼送一支紅酒,搶購一空嘅美心月餅究竟有幾好味呢?
用手分開一半月餅後,雖然無加熱,但係奶皇真係有流出黎嘅效果喎!
食落就好似食緊酒樓流沙包咁,只不過唔係包,係月餅皮,其實都幾好食,打破左我對美心以往嘅感覺,以往就算買月餅都一定唔會買美心,覺得質素麻麻地,今次對呢款流沙奶皇月餅有所改觀,唯一就係較甜.
半島嘉麟樓月餅就食過喇,對比嘉麟樓奶皇月餅,呢款平價奶皇月餅質素其實唔錯,雖然甜左少少,考慮埋價錢,下年如果想再食奶皇月餅,我相信我會買美心.嘉麟樓月餅如果唔係買黎送比人而係自己食,我覺得幾十蚊一粒奶皇月餅真係太唔值.鍾意食流沙包同埋嗜甜嘅朋友不妨試試呢款美心流心奶皇月餅.


text:
2012年9月24日 星期一
☆★﹋FLEUR'S為你帶來淡淡補濕香氣~o(≧w≦)o
首先好多謝babi妹妹俾呢次試用我,而今次都係試FLEUR'S呢個牌子,上次試完deep clean又幾好用
睇下今次會試d咩啦
會試以下呢2樣
有moisturizing mask同eye contour cream
首先試下moisturizing mask先
一開蓋佢有個鋁紙包住個口.確保冇俾人開過
上手時質地好cream狀
推開時幾水潤,仲有少少果香添,好舒服,正
之後再試埋eye contour cream
佢一開蓋就...
全部流晒出來...
先試試上手睇下啦,睇落去唔太cream,帶水狀
推勻後勁水呀,又唔笠
呢set幾水潤,就好岩而家呢個天氣既時候用
2012年9月20日 星期四
☆★﹋全新H2O+為你帶來如海洋般全身補水感覺~o(≧w≦)o
好多謝今次水水俾我既試用,同時都好抱歉,因為月頭旅行關係遲左覆,搞到10幾號先收到,趕唔切16號deadline前出,sorry
唔講咁多住啦,睇下分享先
返到屋企見到咁大箱用順豐紙盒裝既野
上面仲有易碎貼紙
就以為好多玻璃易爛
跟住拆箱睇係咩來先
原來係...
H2O+既"Big BestsellersBeauty Box"啦
睇見個盒都好海洋feel
打開盒就見到
仲有紙包住d product,好細心
佢有齊晒7枝
包括eye remover,cleanser,toner,cream,body wash,body scrub,同hand cream,為你全身都補充足夠水份
首先試eye makeup remover
用mj眼線液畫左隻不明物體做測試
抹完效果
一次之後仲有少少殘餘,再抹多次就ok
remover又幾水,唔油唔笠,岩我呢d混合油人
塊棉由勁乾淨變勁黑
落完妝就梗係要洗面啦
吱上手幾gel,幾爽
仲有有d粒粒狀,做埋少少scrub都ok
洗完之後
隻手幾爽幾水,又唔會乾
洗完面就到toner
開完蓋見到有個塞
可以有防漏,設計幾好
抹完後好似白左d
塊棉抹完後
都會見到有d黃黃地,表面睇好乾淨,用埋toner去表面殘餘角質,dirty野岩晒,而且好水,唔會乾又冇酒精,都岩敏感人士用
toner完就補濕gel
睇個樣好似牙膏
用完後,隻手超水,爽爽地,唔笠
好啦,試完面,除左面部保養,當然唔少得要善待你身體啦,H2O+都好貼心為大家推出左body care既產品
除左面要做磨砂,連身都要
吱出來gel gel地又杰杰地,仲有d粒子,幫助磨砂
試用前
手踭位又黑又多紋又有d乾
試用後
白滑左冇咁多紋
佢呢隻磨砂既粒子好細,唔會傷到皮膚,而且又唔乾,好岩任何人士用
磨完砂就梗係洗白白啦
佢勁水狀又帶d gel
用完即刻乾淨晒
最後都為我地偉大既雙手做好護理
佢完全係cream狀
請無視我隻咁樣衰既手
用前好鞋好乾咁
用後白滑左,又冇咁乾
佢呢隻cream有少少潤,不過唔算笠,好岩係office/經常要寫字/拎野既人,太潤會好易整到周圍痴笠笠
另外都送埋d新聞稿介紹呢set產品
而呢set產品只售$520
有興趣既sis可以去沙田既新店試下,感受下海洋既氣氛
呢set好切合海洋既主題,可以帶俾你充滿水份既感覺,相信用完呢set之後,全身都會極度補水,唔驚之後冬天會好乾燥
訂閱: 文章 (Atom)


text:
難得請到大假去個短trip,同事們一收到風,通常就會蜂擁而至託你買呢樣買個樣.無辦法!為左同班同事維持友好關係,雖然覺得好煩擾,但係實在唔知點推卻,仲要一定要記得買一堆「得體」既手信返黎!尤其一眾師奶係旅遊達人,平時一有空閒就上網睇旅遊資訊,你請食咩手信佢地全部知價,如果見到平價貨會暗地話你吝嗇.
有同事為左免卻麻煩,煞有介事申明自己只係番大陸玩幾日,或者留係香港攤抖下,絕對唔係出國!不過大家心知肚明,一個善意謊話背後要承受一大堆閒言閒語,有排你受啊.…..
「你估我地唔知咩?孤寒鬼少少手信都唔捨得買!」
「有啲人好自私架,自己放假咁開心,幫手買下野都唔得!」
冷嘲熱諷源源不絕單打你,真係諗起都怕怕.
請大假去玩,無錯係你應得既福利,不過似乎要斬個五關六將先過到.首先阿頭會問你點解要放假,明明假係自己都要盡量俾個滿意解釋佢.然後,再要同你既上司下屬夾會唔會撞假,逢親公司有活動或者大家爆緊倉既時期,你想請到假既機會等於零.請個假事前要好好計劃,仲要顧及周圍既同事,最後要得到所有人安心approve,明明興致勃勃等放假既心情都變得充滿顧慮起黎.
由一踏入職場開始,其實已經唔可能放工後完全無視公司既人同事 ,除非你無諗過要升職咁就無必要同其他人打好關係,如果唔係佢地既目光,對你既印象都係你向上流既踏腳石,咁你要識趣啦!去旅行都要將佢地放埋係行李箱度啦!


text:
2012年7月1日 星期日
Hea 遊沙巴 day 1 1/7/2012
對沙巴嘅認識係之前睇過一個飲食節目,講某名廚去沙巴食好嘢.基於為食心態就決定同埋爺爺嫲嫲,姑媽姑丈,我哋一家五口(?)一行8人就出發去沙巴玩幾日.由於自己已經有咗5個幾月身紀,而且有老有嫩,所以好可惜哋今次唔可以出外島,取而代之係揾間靚d嘅酒店住幾日.
哥哥學校好早已經開始放暑假(費事俾人話逃學!),所以可以趁旺季前出發,慳番唔少.出發之前幾日細佬發高燒,好彩響上機之前一日退哂燒兼出埋玫瑰疹,所以可以安心出發.
我哋今次坐港龍,由於同行有bb,所以之前已經一早已經打咗電話去預訂bb籃,bb同兒童餐同坐位.去程隻機都好full,所以我哋d位隔開咗一行.不過唔知係空姐唔記得,定係佢地搏我哋唔問,去程無俾bb籃我哋,我哋唯有抱住細佬,好彩機程唔太長,我哋11點幾就到咗沙巴喇.落咗機過海關攞咗行李,就見到有local tour嘅職員拎住我哋嘅名接機,習齊人數就坐旅遊巴去我地住嘅酒店喇.
於我之前已經send咗 e-mail同酒店溝通,所以酒店已經安排咗bb床俾我哋,而且up grade咗去海景房,間房雖然唔算好大,但係就有個露台同個無敵海景,再加上張好舒服嘅king size床, 我同我d團友都好滿意.我地安頓好,洗個臉換件衫就出去市中心行下.由酒店去市中心只係10分鐘車程,不過坐的士就要成 MYR20,真係幾貴.我哋先搭的士去 Center Point Shopping Mall唱錢,坦白講,個商場旺就旺,不過好較舊,好似黃金商場,所以我哋唱咗錢就走,去揾嘢食.
我哋先去附近嘅富源茶餐廳食tea.佢哋用自助型式,自己要食乜就拎乜,拎完就去比錢,我哋每樣試d,係個咖央多幾好味,其餘都係麻麻地.食完就響附近行一陣,買咗張上網用既sim card預備嚟緊幾日自駕時,用嚟上goggle map當GPS用,跟住我地就去返Center Point Shopping Mall地庫嘅超級市場買d零食飲品(d嘢一d都唔平), 再搭的士返酒店喇.
返到酒店由於大家都好攰,所以決定先小睡一陣,今晚就係酒店食buffet.酒店嘅buffet無香港嗰d又生蠔又龍蝦咁豪華,不過都幾多選擇,d嘢都幾好味,最重要嘅係一d都唔貴,只係$200左右,都幾低食,而哥哥就最開心,因為佢好鍾意食buffet,我哋食到飽飽就返房休息喇.
(day 1 完)
張貼者: jacqueline 於 下午12:32 沒有留言:
標籤: 2012-7 Hea 遊沙巴
2012年3月20日 星期二
哥哥慶生兼細佬第一次坐飛機遊曼谷 day4 20/3/2012
放假去玩嘅時間過得真係快,今日我哋就要返香港啦,由於係晏晝機,要早d出機場,所以我哋都無乜安排行程,整係響酒店游下水,響附近行下就算.
起身梳洗後就去食早餐,跟住就爭取時間快快手手返房換泳衣落去游水.細佬今日扭眼瞓,所以落咗水無耐就扭計要上返水,好彩哥哥好合作,玩多一陣都肯返房沖涼換衫.
我哋整理好d行李就出去作最後衝刺,沿途都好曬好熱,好彩兩位少爺都無乜投訴.我就去Central World幫朋友買嘢,而爹爹就帶兩個細嘅去Big C 行住等我.我快快手買完嘢就去Big C join佢哋,再買咗d日用品同零食,pack埋盒就返酒店啦.
返到酒店我哋執好哂嘢就check out,原先諗住響酒店食埋午餐先去機場,不過酒店d嘢貴到無朋友,一個main dish要成7,8十蚊港紙,所以決定出到機場先再食.多咗出嚟嘅時間就響lobby影下相.
等到1點,我哋預先約定嘅的士司機準時到達,拿拿聲搬d行李上車就出發去機場,出機場嘅路有d塞,不過都係響預算時間內到達機場.我哋第一時間去check in,不過條人龍唔短,而且郁得好慢,終於我哋check in完可以食午餐啦,但係離登機時間得45分鐘,又要過海關又要check行李,d時間好似唔係好夠,由於大家都好肚餓,唔理啦食飽先算!我哋好似走難咁走落去離境大堂下一層嘅S&P,用最快嘅速度點好嘢食,等咗寶貴既20分鐘之後再用5分鐘食完餐飯,其實d嘢都幾好味,不過可惜無時間慢慢食.
醫飽個肚就飛奔去過海關,好彩我哋帶住小朋友,有得優先俾我哋過關.過咗關再跑到去閘口預備上機.天呀!估唔到我哋行錯路,白白兜咗個大圈,行咗姲耐先去到登機閘口.好彩係咁趕嘅情況下居然無遲到,去到閘上仲有時間映張相上機,完滿結束今次旅程.
張貼者: jacqueline 於 下午12:29 沒有留言:
2012年3月19日 星期一
哥哥慶生兼細佬第一次坐飛機遊曼谷 day3 19/3/2012
今日好多節目,所以我哋好早就起咗身,食咗早餐就先去遊個早水.哥哥依然好興奮,細佬亦愛上咗游水,一同佢換泳衣就開心都傻咗,係咁撐手撐腳.
嚮游池玩夠,我哋就出發啦,先去Sima Square食午餐,由於無乜主意,求其去咗Fuji食壽司,食完唔多好味嘅壽司先醒起我哋應該去樓上好味d嘅 Sen 食,真失敗!
吃飽我哋就去我哋今個trip嘅重點節目-Siam Ocean World啦.其實嚟過咁多次曼谷都無諗過嚟呢到玩,主要原因係呢到嘅入場券太貴,不過今次我做足功課,響網上搵到個agent,已經用平好多嘅價錢買定飛.去到啱啱有歌舞表演,原本令好似對我哋嘅安排無乜興趣嘅哥哥好興奮,同d公仔影完相就催住入場.
Siam Ocean World其實都幾多嘢睇,至少好過去海浪公園同d自由行迫,哥哥睇到好開心,估唔到連細佬都睇到眼定定,我哋行咗個半鐘就行完.再去隔離睇埋4D電影,4D電影我就覺得麻麻,因為響套電影途中會有d氣噴出嚟營造氣氛,不過d氣陣味都幾迫臭,一路睇就一路營住聞完d氣會嘢病.
玩到攰哥哥要借用細佬既bb車小睡片刻,我哋就成機行街shopping.不過曼谷d嘢真係越嚟越貴,所以都係無乜收獲,反而響 Siam Paragon嘅超級市場買到唔少零食.行到咁上下哥哥就醒咗,所以順手俾佢揀個生日蛋糕今晚切,買完蛋糕又聞到好香嘅炸魚蛋味道,就買咗一盒試試,雖然唔平(100bat),但係估唔到又幾好味,食完再買多一盒返香港先.
見d cash 都駛得7788,又應承咗幫人去買嘢,我哋就去咗Amari Plaza 嘅林真香唱錢兼買手信,攪掂返酒店洗個面換件衫影下相,再出去食晚飯.
今晚去我哋最鍾意嘅 Zarrotii 食意大利嘢,booking個陣已經講明會帶兩個小朋友,所以佢哋特登安排我哋張枱近門口並且去到已經講定如果小朋友嘈要我哋帶小朋友出去餐廳.由於呢間都算係高級餐廳,所以佢哋嘅做法都無可口非.我哋今晚點咗小紅莓汁鵝肝伴沙律,Parma Ham,燒海鮮拼盤同開咗支酒,d嘢好好味,不過細佬今晚唔多合作,無啦啦扭計,所以我同爹爹要輪流抱出抱入,食都咁上下就無心機,連甜品都放棄就埋單走人.埋單要4千幾bat,折合要千一蚊,貴就貴,不過以咁嘅價錢響香港就食唔到咁嘅質素嘅食物.
返到酒店沖好涼就同哥哥切蛋糕,其實哥哥聽日先係正日生日,不過聽日我哋就要返香港,無乜時間同哥哥切蛋糕,所以就今晚切,我哋食咗少少唔係咁好味嘅蛋糕就休息啦.
(day 3 完)
張貼者: jacqueline 於 下午12:28 沒有留言:
訂閱: 文章 (Atom)


text:
仲有幾日小齊就幼稚園畢業,
9月就會升上小學~
由舊年開始我就同小齊預備升小o既事,
當中投考直資/私校, 自行選校都經歷過
預備工作包括儲 d人有我有o既cert, 填表, 整 portfolio, 買面試衫, 去 interview...
比起 3年前考幼稚園真係複雜左, 難度更高, 最慘同埋壓力更重o既係對小朋友影響更大,
經過今年同小齊考小學我明白點解香港人唔係咁願意生育子女, 讀書真唔簡單
話分兩頭, 有批家長係唔會太擔心升小,
可能係小朋友已經有足夠分入心儀小學 (例如係有兄姊就讀該校等世襲因素);
亦可能係已經有 IS 收左 K2 已經跳船, 考小學係可有可無;
而或者覺得讀邊間都冇乜所謂o既豁達派
以上o既都可以寬心面對家中 5, 6歲小朋友o既升小一事
(但能夠做到以上呢批人都可以話係各有前人莫羨人o既)
敗家媽媽呢? 就應該係夾o係中間果批, 又唔係好緊張但當然又唔係完全豁達 ~
又講 dd 背景資料:
自行我有 2間都有幾大機會, 分別係我同外子o既母校 (即 20分), 一間係地區一線 (有宗教), 一間係二線 (無宗教),
只可惜兩間都唔近家亦未必有校車... 如果等運到等到大抽獎恐怕我會擔心到癲...
有家長會搬家揀校網但我地開過家庭會議否決左呢個可能性, 小齊太想住近公公婆婆啦~
加上我地都懶懶地, 一動不如一靜
考直私變得事在必行!
於是成大半個K3生涯都同升小面試平衡渡過,
起起落落高高低低
但今時今日o的直私間間都幾千人考, 要突圍而出談何容易?! 成日講劉華喎?! 個個都鍾意但人地鍾意我先得咖?! 喺過程中學會欣賞唔同學校嘅優點都好重要, 報得嘅學校總有令我欣賞嘅地方, “兩情相悅” 時繼續發掘佢嘅可愛之處總好過立心非君不嫁萬一失落時難以遣懷~
好多人都鼓勵我話小齊讀名幼機會已經比人好, 但一日未上場一日都唔知結果
而且小齊只係普通小朋友, 冇乜獎項證書或技能,
性格上算係靜啲, 唔係十分主動果批,
據說考小學性格活潑主動會比較有利
所以我變得忐忑不安呢~
雖然有啲擔心但我諗唔會全軍覆沒啩?!
(事後發現呢, 有擔心就報多幾間啦!)
首先我訂立o既策略係:
1. 自行要穩 -- 本區我無太心儀之選, 大抽獎可以放棄, 自行我想 "穩入"一間津校做 back up, 所以揀左 2 線但冇宗教o既學校 (我母校), 20分基本上已經可以去做校服咁滯 (想知每校機會上多d EK 問人/收風, 往年15分都收o既即 20分全收)
(官校/無宗教津校一般競爭略低於同級但有宗教o既學校, 起碼冇人有宗教果 5分先)
2. 直/私 大包圍 -- 我 list 左 over 10 間心儀o既學校, check 埋佢地o既面試日期, 要唔要整 portfolio? 教育理念, 有咩強弱項 (強弱項因應個人需要, 好似地點遠, 普教中對我o黎講就係弱項, 對其他人就未必, 所以真係好個人選擇!) 我知有人報廿幾間, 其實邊有人想咁辛苦呀?但報多幾間的確會令人安心啲啲 (哦呢間收reject呀? 咁下間啦~ ) 日子好似易過啲
3. 保持戰意 -- 每次面試後不論結果都要同小齊去玩以保持戰意, 唔會令佢覺得面試係苦差 (事後發現多數係去 fing 錢樂園)
4. 保持新鮮感 -- hehe...買新衫 for interview 是也~
一路考一路再調整策略!
跟住就係落手寫自薦信同整portfolio啦
自薦信真係需要係“自薦” ,可以的話唔好外判
自己係最清楚小朋友強弱項嘅人,
過去, 將來會點培育亦係只有自己先知!
考小係matching game, 學校如果真係會睇信同portfolio , 呢個就係最好嘅機會去推介自己嘅小朋友! 點可以比其他人寫呢? 我知有啲面試班收幾千蚊幫人整portfolio , 我都睇過呢啲“重金”portfolio, 但坦白講 -- 唔值!
家長自己用心做一份tailormade 一定好過呢啲面試班mass production 呢!
有好多學校唔收 portfolio, 有啲話收左唔睇 (咁你又收?!) 我報嘅學校之中還是講明唔收portfolio嘅比較多!
我覺得家長如果做到嘅咪做, 冇時間或唔識做咪由佢, 面試表現比一份精美 portfolio似乎更重要! 況且 portfolio 要放啲咩的確係費煞思量???!!! 得3, 4版可以寫啲咩呢? 我最後整出嚟果份一張 cert copy 都冇夾, 但自己睇完覺得有助學校了解小齊呢!有冇用我唔知, 自己覺得盡左力啦~
越寫越長, 下篇待續!


text:
「老師.」
今日都幾無聊下,成日都0係班房度玩,好彩係番半日0者.Miss Kwan 話我地全班,全年既成績都係分十分名以內,搞到成班人開心到勁嗌.阿Mak 仲開心到喊,俾我勁用「低能」黎安慰佢,哈哈.真係估唔開我地班咁勁喔,一個都唔洗走.今年2B 都玩得好開心下,個個都熟左好多,好Friend.
放學前,KK Sir 借左佢部幾千蚊既相機俾我玩.我0個陣有D驚, 事關尋日既「P石」事件令我留下陰影,唉.到佢黎認領番既時候,我至知道原來佢叫我幫佢影「饑饉」既相,點知我用黎影我D friend, 哈哈.佢冇介意,仲嗌我聽日黎玩,可惜我要去整朱古力,真可惜!
放左學同阿Yan 佢地去「金田」食Lunch, 幾正喔.之後拎埋褲,買完書就走人.0係輕鐵站竟然俾我撞見小古同蜜桃喱兩個過路人.落左車就去左我個Friend 度幫佢細佬補習.佢細佬冇我想像中咁Cute, 但屋企比我想像中整齊,佢屋企比我想像中少野講,除左佢細佬.初初佢都幾乖,但佢媽咪走左之後就好嘈.但佢真係幾叻下,一年級已經係住我對面0個幾個五年級以下既細路醒,英文,數學0個D 一問即答到.勁!但點解我個Friend ,即係佢阿哥咁差既?哈哈.補完就同佢地睇恐怖片,嚇死我.睇完我個Friend 就送我走.
今日好開心,多謝曬!


text:
約咗爸爸係環球大廈外面電車站等,我經過LV門口,見到有朱古力義賣,對腳行過咗架啦,但見到係聖基道兒童院既,咁就行返轉頭,乖乖地奉獻$30啦.有d唔明,點解佢地promotion既手法係:「卅蚊一盒,五十蚊兩盒!」你估師奶shopping咩,買兩盒抵d呀?基本上人地唔係為咗買個產品俾錢你架,做乜搞到咁唧?同埋人地走埋去,肯拎個荷包出黎,唔係下下要人同你一次買兩盒先叫好架麻.
因為想爸爸陪我去十蚊店買擦膠,所以就安排「咁啱」同佢去鵝頸橋街市熟食中心食飯啦.未食飯,經過炬利醬園間店,爸爸見到人地門口既花生咁大粒,就買咗一斤走啦.又見到一樽樽醃咗既蘿蔔,佢又想要喎,我話咪啦,仲要行街架.
黎到呢度,梗係食根記健康素食啦!要咗兩客三餸套飯,爸爸果份,我要咗茄子,炒雜菜,炒粒粒;我自己果份就要咗炒雜菜,冬菰粉絲煮黃芽白同素雞.是日例湯係綠豆花生煲蓮藕.我地傻下傻下,影完相就開始食,食食下見d搭檯既女仔係將d食物放上檯,然後還返個托盆俾人既,我先識得跟住做.個女侍見到我地開始醒啦,先過黎幫我收兩個盆走.我笑笑口話:「唔識還返個盆俾你地添!」呀姐都好好人,佢話我地食唔慣,第一次係咁架啦.雖然白飯係任食既,但都夠晒飽啦,一陣仲要行咁多路,費事飽到上心口啦.至於味道,一般啦,唔油既,湯都夠熱,但就唔夠Buddha Hut咁企理啦.
跟住梗係去買擦膠啦,掃咗十件呀我,今次發達啦,可以同隔離位一齊玩啦,咁如果Bibi要玩,我都唔會咁肉痛,因為大把係度.
第三站,維園花展!去到糖街果便入口,打晒蛇餅,好彩我呀,行去天后果邊入,排一,兩個就到我買入場券啦.
入到去少不免要影返幾幅相叫咗到此一遊架.
此行既目的,係去棒眾人媽打場既.所以,入去冇耐,我就死命拉爸爸去參賽展品果便行啦.爭d兜勻全場先見到佢既作品,如果唔係事先見過相,靠睇d字仔喎,睇怕真係要搵死我.好似玩尋寶遊戲咁,三款作品我都miss咗一個,唔忿氣,行多轉,終於搵到啦!
好可憐呀,梗係眾人媽打今日冇黎睇呢d囝囝囡囡啦,佢地冇晒心機呀,頭dup dup添!
場內仲有d特別少少既植物既,俾少少大家睇下啦.
呢盆炸醬草,同我整果盆咁上下咋喎!
入到去又點可以唔買多少野出黎架,除咗買咗包花泥之外,我仲買咗紫色糯米粟同大過我手板既靚靚既燈籠椒添.
爸爸話一場黎到,花都唔整返盆算點呀?所以就用$30買咗呢兩盆蘭花啦.問呀叔幾耐淋一次水喎?佢話一星期,爸爸靜雞雞話:「即係一星期玩完.」


text:
Dark Souls Prepare To Die 典藏版 入手 多圖
edit: 原來呢套野只限亞洲, 西洋冇得賣, 淨得DLC聽網上高話觀塘都有$410, 諗住約開人o係觀鐵交收, 可以順便買埋, 點知賣晒, 得返$469果D, 唔係冇人買呢隻野架咩?其實我之前都預佢個價係$469左右, 但係聽到人話有$410, 自己搵唔到呢個價硬係覺得唔抵...唯有出去MK買, 去到信記二樓見到有$408-410, $408就可以死, 抵死喇, 唔再格價即買, 之後落下面良品先見到$399我即刻用$10 coupon去孤注買 Figma 天城雪子, 沖返淡佢條氣先順典藏版正面
背面
側面呢個盒超靚, 我回程巴士全程就係咁望住個盒, 因為原先諗住只係出觀塘就算, 所以冇帶Persona小說, 淨係可以眼甘甘望住盒野內容
所有野既厚度 主菜Game, Soundtrack, Artbook, 雞肋Post card, 海報, 幕後DVD 記唔記得打機係要抄notes架? Artbook, 150+頁, 陣味好聞, 紙質簿, 但冇想像中咁差, 網上高有片睇, 好似cheap雜誌咁 Post card同Poster, 橫直對摺兩次, 雞肋 Soundtrack同DVD, Soundtrack係我要買多次隻game既主因.隻所謂幕後DVD 只係Bandai有條友出黎講野, 不是From Soft的人, 算咩幕後呀, 雞肋都不如


text:
終於搵到藉口去日本, 我同老公結婚6週年, 要好好慶祝 一於去東京啦, 我地度蜜月都係去東京, 短短地4日3夜都ok
由於我一定要11月22日出發, 因為之前一晚要去我媽個大壽, 同埋我想坐凌晨機, 有restriction, 所以一定買唔到平野, 再加上我結婚周年個日撞正日本假期, 就算機票唔貴, 酒店都有surcharge, 之前又上網又打電話去旅行社問, 有時見d旅行社package好似好抵, 但問真d一係就話無機位, 一係又話唔係標個價, 仲之巧立名目, 最後, 都係揀左康泰4日3夜package住Hyatt Regency Tokyo(新宿), 每位4710(已連稅), 康泰幾好, 可以即刻confirm酒店同機位, 仲可以碌卡比錢, 呢間酒店我都住過兩次, 真係幾high class, 不過就唔係咁方便lor, 無計啦, 正所謂give & take....
明明話好憎住新宿, 點解今次又要住呢? 因為我諗住去高尾山, 吉祥寺, 新宿御苑等, 好似都係新宿搭車, 再加上當年度蜜月都係住新宿間Sunroute, 懷緬下都好, 我老公好好笑, 記得佢第一次入到間酒店, 佢即刻話: 間房咁細, 點住呀??? 我要同佢解釋日本d酒店係咁細嫁, 好彩佢而家已經習慣左..... 咁今次就同佢住得好d啦
去東京就唔會租車喇, 我要度下點樣買pass先係最抵.今次一早換左YEN, 點知而家好似係咁跌


text:
2013年12月4日 星期三
不一樣的例四
14 則留言:
叫青山家次次都加入例四, 可以再開筆啦,回覆刪除回覆
青山女巫好硬頸㗎! XD刪除
除左掛住羊妹仲有Bow爺呀!回覆刪除
Marshalls攬住金毛張相同同亞Jake一齊飲水張相好鍾意呀!
我有小小鍾意Marshalls呀!回覆
小小鍾意咋?! XDD刪除
下次影多d bow爺過你睇!
新衫好靚,朋友仔好正. 勁開心的例四啊.我睇到都超開. 特別抱抱和飲水水.回覆刪除回覆
佢兩個sweet爆! XDD刪除
任食,不如搬去薯家住啦回覆刪除回覆
薯家肯鬼收留我咩! XDDDD刪除
金毛男好似頂唔順Marshalls o既熱情咁喎,哈哈回覆刪除回覆
三少突然撲埋去攬頭攬頸,佢真係打咗個突! XDDD刪除
Belle Belle 做乜無眼睇呀! 個個都玩得咁開心! 你做模特兒都好 Pro 呀! (^O^)b回覆刪除
由其是三少, 好得意呀! 攬住金毛個樣好熱情! {{ (^口^) }}
好耐無見巫家啦, 都好掛住各毛小孩呀!回覆
三少攬仔係好可愛㗎!刪除
我天生model嚟嘛...不過係肥嗰隻! XDDD
例四都有咁多朋友仔陪Belle 過 , 真係好羨慕呢~!!回覆刪除回覆
我真係好好彩! (^O^)~~刪除


text:
但係原來唔係你想餵母乳就有得餵母乳, 之前以為生完BB後有母乳係好自然既事. 雖然一早已知道要盡快埋身餵以便可以上奶既呢個道理, 但係因為莎拉開刀生BB, 而陶寶B出世後就立即送咗去兒科病房佢觀察, 所有最後要係BB出世後差唔多48小時後先試第一次餵奶, 而之後要再過12小時先餵第二次, 所以莎拉一直都無谷奶既現象 (唔知係咪太遲餵及太耐先餵而影響奶量?!!!)
回家後, 已開始餵密啲, 但係成績都係唔多好, 所以就開始試吓不同既方法去增加奶量. 例如每日已經飲6碗魚湯, 飲鮮奶, 早午晚三餐都食飯, 飲豆漿, 飲黑豆焗水.......但係唔知咩原因, 好無奈依然成績都唔多好, 因此莎拉已由當初既堅持及介意, 自我心裡調整同自己講"唔緊要啦, 已盡力, 有幾多就餵幾多啦, 雖然唔足夠俾佢當main course, 咁咪當俾佢食appertizer或dessert囉!!!"
仲有幾日莎拉就要返工啦, 而家好珍惜每一次埋身餵陶寶B既時刻, 因為望住佢食奶既時候, 佢既一臉滿足及食得好有安全感既表情, 真係好sweet!!
莎拉相信呢個餵母乳既溫馨時刻係上天特別給予媽媽們, 以便報答媽媽們辛苦揍BB既回報!!!


text:
星期六o果晚,見到亞大龜o訓得好"lum",同佢影o左張相 ……….
Monthly Archives: 九月 2006
印帖 之 對稿Posted on
琴晚整壞o左部電腦之後,我o地去o左金都對請帖個稿,有好多o野要改呀!今日又要去對多次,希望唔好又有錯啦!真係驚印唔切呀!
大龜與小龜 之 小時候Posted on
一齊睇o下大小龜細個時o既相,都有四五年前嘞!
訂帖Posted on
琴晚去o左金都訂帖,揀o左款$9.50/pc o既,好似好貴添,但係其他平o既又揀唔落手.
都有諗過張帖比人o地,之後會係掉o左佢,有D sin,但係又諗,如果有張屬於我o地o既靚靚帖,自己留起一張o黎留念,將來睇番,會開心D.所以揀o左款貴D o既,而且我o地只係印100張,都係有限數.
其實我o地好似係遲o左印帖,時間有D趕,所以琴日一睇啱就訂o左,都再無去其他地方睇.星期五有得睇稿嘞!希望個稿無問題,可以快D印帖啦!
為o左Big Date靚靚,做足準備Posted on
為o左想o係Big Date o果日可以靚D,易D上妝,上個禮拜開始,就keep住做Mask,勤D洗面,希望到時D皮膚會好D,白D,靚D啦!
轉唔到款呀!Posted on
今日打電話想轉款,點知件綠色泡泡同人撞o左期,無得轉,有D唔開心.難得搵到件鍾意o既,淨番唔係好多時間,都唔知等唔等到下次番新衫嘞!
餐廳試食Posted on
我o地Big Date o果日,晏晝會o係餐廳搵律師証婚,同埋會有個半自肋形式o既Lunch Buffet.好早之前已經同餐廳經理傾好o西,不過一直都無時間去試食同比Deposit,星期六終於都攪掂o左嘞!餐廳Do野食都唔錯呀!
又去試衫呀!Posted on
今日,呀!已經過o左12:00,應該係琴日去試衫.轉走o左一件,如無意外,應該唔會再轉款嘞!因為都想Confirm o左D衫,留番D時間去 搵o下邊D頭襯番邊件衫.
今次去試衫o既收穫係搵到呢件紅色晚裝 (左),所以就唔要件粉紅色 (右).因為唔著掛,所以一直都想搵件紅色,終於都叫睇啱o左件.呢件紅色晚裝係Deep V o黎o架!不過試o既時候拉得高o左,都有D擔心過份性感.
一年一次甩殼又到嘞!Posted on
呢排大龜同小龜都甩殼,一日大約會甩一兩塊,記得上年佢o地又係差唔多呢個時候甩,唔知係o米所有o既龜都係o係呢個天氣換殼.
換一次殼,即係佢o地個size又大o左嘞!真係怕遲D會無地方客納佢o地.
男友試禮服Posted on
琴晚陪男友去試禮服,亞師傅起o左個樣辦出o黎,試o下個Size啱唔啱,今個月中有得攞嘞!


text:
朋友啱啱先去完韓國旅行,回來不久又話好掛住當地啲炸雞,之後就當然約齊好友為滿足佢嘅慾望啦!聽聞有間韓國菜小店啲炸雞整得唔錯,做朋友嘅即管陪佢癲下囉!
chicken pocha韓國料理雖然位於荃灣一個唔顯眼嘅位置,但店外有唔同菜式嘅相片,每道菜式都好吸引呀!就係咁畀佢吸引咗入去喇!~
店內只有幾張枱,座位亦唔算多
牆上貼滿客人光顧嘅相片,似乎都有不少捧場客喎!
好喇!點菜先~ 款式一眼睇晒,唔算太多,但款款都係韓國出名嘅菜式.我哋咩嘢都想試下,於是一口氣點咗8道菜.嘩!食唔食得晒㗎?XD
店員好快就為我哋送上幾碟餐前小食,醃蘿蔔同青瓜醃得酸味適中,亦都夠爽脆.唔單止開胃,仲可以作解膩功效添!
原味炸雞 - 外皮非常脆口,而且一啲都唔油膩,粉漿厚薄調較得啱啱好.雞肉嫩滑,有啲雞汁流出,好Juicy呀!味道恰到好處,唔會太鹹或者太淡.每件都切得差唔多大,而且冇咩骨.不過由於新鮮炸起嘅關係,熱辣辣上枱,小心食嘅時候會辣親條脷.愛吃炸雞嘅朋友一定會大讚呀!
部隊火鍋 - 新鮮食材配上微辣嘅泡菜湯底,只係食餸已經覺得好掂喇!特別欣賞鍋中嘅火腿,唔知係咪來自韓國嘅火腿呢?哈哈!
泡菜炒飯 - 飯炒得夠乾身,泡菜味道特別野味.配埋煎蛋同紫菜絲一同入口,幾好味喎!
原來我哋唔記得咗放個韓國麵落部隊鍋度呀!加番先~ XD
韓式炒粉絲 - 麻油香味好重,真係抵食夾大件~
涼拌豬手 - 豬手掩得好夠味,簿簿一片啱啱好係一啖嘅份量.配埋撈咗秘製醬汁嘅配菜,冇得輸!
仲有碟冷麵畀我哋配豬手食添!韓國人都好鍾意整色整水,響平平無奇嘅冷麵上加啲芝蔴粒就顯得份外精緻喇!
嘩!我哋個部隊鍋已進入最佳時候,快啲大啖大啖咁將啲麵「殊」入口囉!好「亞美成」呀!~ *o*
海鮮煎餅 - 餅底有啲濕,而且煎得唔夠脆,口感太粉.呢味稍為遜色,下次可以省略~ ^^'''
芝士蛋卷 - 蛋卷外形好靚,師傅煎得好好手勢.蛋上嘅網紋醬汁唔只豐富咗視覺,仲令到口感更佳,已經急不及待想放入口喇!
切開之後,啲芝士流梗出嚟!蛋同芝士一向都係絕配,加埋啲醬汁,簡直冇得彈呀!*o*
紫菜卷 - 食嘅時候仲係暖㗎!可見材料幾咁新鮮~
同食開嘅日本壽司味道好唔同,食得出韓國家庭風味.值得推介!
係咪睇到流晒口水呢?有興趣試下嘅朋友,可以睇定餐牌啦!
原來店舖老闆係韓國人,唔怪之得可以煮出咁地道嘅味道啦!無論老闆定店員都好有禮貌,熱情好客.由於食物太多需要打包一啲番屋企,佢哋仲會細心響發泡膠盒上穿個㝫,放好錫紙先畀我哋放食物,好細心呀!不過落order嘅時候遇著唔識中文嘅店員有啲溝通唔到,轉一轉channel用英文就ok.之後先發覺老闆識中文,早知搵佢點菜就唔駛用埋身體語言喇!呢度啲炸雞真係炸得好好味,朋友話整得好地道,我就覺得仲好味過大型連鎖店果啲呀!極力推介!佢哋有多種款式:BBQ,蒜泥醬油,原味,醃醬辣味,香蔥同醬油味.基於有朋友唔食得辣,所以我哋叫咗原味,下次好想試埋辣味呀!呢度唯一唔好係等待上菜嘅時間稍長,果然係有heart嘅小店,慢功出細貨.既然係香港難得一見嘅韓國地道小店,等耐啲都值得啦!支持小店經營,有機會我哋會再來過㗎!
chicken pocha韓國料理
地址:荃灣荃貴街8號13及16號舖
電話:25562886


text:
有人話,香港人聽到MERS疑似襲港都只係顧住個市,真係冇得救,this city is fucking dead,好可悲,好絕望.其實最可悲嘅唔係大家聽到疑似MERS個案後猛嗌興奮猛話要買樓就快手,而係我一碌個fb,都幾肯定話要買樓嘅人十個有九個其實都買唔到樓,只係得把口.
正正因為對買樓早已絕望,所以先齊齊「肆無忌憚」咁話多謝韓國多謝MERS.就算樓價跌,啲樓都唔到香港人買咖,你知咖.你有錢咩?你出嘅價夠人高咩?要不是中國人來買樓,我們香港的樓誰來買?全部空宅好恐怖咖~
「我從來都冇諗過要買樓,我唔會花時間追求永遠都不可觸及嘅嘢.」
「我都係咁話.」
「可能我三十幾歲就死咗呢,真係唔好浪費生命追求呢啲嘢.有少少錢我食咗佢好過啦.」
「我都係咁話!」
呢個先係我哋呢一代人嘅悲哀.悲哀嘅唔係我哋嘅價值觀看樓市比健康重要,而係我哋根本係一無所有——樓又買唔到,怕疫症怕外敵入侵嘅想走又走唔到.我哋乜都冇,就係死淨把口坐喺度等死.係望住香港死然係我哋變到好似二等公民甚或賤民咁等死.
我哋呢代廢青,個個成三張嘢都買唔到樓.除咗得閒自嘲下同鳩噏笑下人,仲可以做啲咩?
我哋想爭取個適合港人居住嘅社會咖.我哋radical就係從社會問題嘅root入手咖.("root"亦係"radical"呢隻字嘅字根,好似係.)丫但係咁樣奮鬥咁樣抗爭又係俾人話廢青~咁唔係更令人無奈同絕望咩?
則留言
原文連結


text:
啱啱香港對不丹嘅世盃外圍賽,中共國歌比全場開汽水,大陸憤青即刻大罵香港人係狗,又話全世界得香港會有主場球迷噓國歌,港人真係好無恥;又有啲香港人,話我哋好失禮咁話.
大陸憤青同啲左膠又一次暴露井底之蛙嘅本質.今年嘅西班牙國王杯決賽,咁啱由巴塞隆拿對畢爾包,開波之前嘅播國歌環節,比全場十萬人狂開汽水,分貝達到120,西班牙國王塊面燶到爆.
巴塞隆拿所在嘅加泰隆尼亞(Catalonia)地區同畢爾包所在嘅巴斯克(Basque)地區,代表西班牙兩大分離獨立勢力.呢兩個地區嘅語言,歷史同西班牙嘅前身(Castile)都唔一樣,佢哋喺上世紀西班牙法西斯統治下,係重點被打壓對象.巴塞就好似加泰隆尼亞國家隊,每次對代表西班牙建制嘅皇馬,就好似一場戰爭.喺巴塞隆拿市嘅遊客區,亦周圍貼滿提醒遊客「Catalonia is not Spain」嘅標語.上世紀嘅巴斯克游擊隊亦主張武裝抗爭,直至西班牙實行民主政制,並要符合加入歐盟對少數文化嘅保育同尊重,游擊隊先係近年先放低武裝,走入議會繼續爭取更大嘅自治或者好似蘇格蘭形式嘅獨立公投.
其實今次場決賽本來定喺馬德里踢,但係皇馬唔想自己個場變成比兩大分離勢力騎劫,最後喺全西班牙都無城市想接手呢個燙手山芋之下,場波變咗喺巴塞個魯營球場踢.西班牙政府喺決賽第二日,即刻出咗個聲明,話兩隊球迷傷害西班牙人民嘅感情,破壞西班牙嘅和諧,大肆抨擊話佢哋暴力傷害民主.乜啲說話咁似中共/港共嘅?冇錯,西班牙政府對於一年前加泰隆尼亞有八成選民支持獨立嘅公投,都係話公投係西班牙係唔合憲,唔合法,你哋獨立要問過全西班牙人咁話.不過,西班牙始終都受歐盟嘅人權條約所約束,除咗放吓嘴炮都無乜嘢可以打擊兩個地區嘅獨立聲音.
喺歐洲崇尚人權自由嘅制度下,加泰隆尼亞同巴斯克人即使未能成功獨立,都起碼可以保住自己嘅文化同語言.至於香港,大家繼續祈求中共某日開恩,又或者等到中共倒台,建立民主政制一日,香港應該都比新香港人完全攻陷玩完.係喎,除咗西班牙政府,國際輿論有無人話巴塞同畢爾包啲球迷好失禮?同埋,如果去巴塞隆拿旅行,千祈唔好以為自己好撚醒,著住件印咗 Xavi 嘅西班牙波衫周街走,會死人的.
(原文刊於《本土文集》)
原文連結


text:
2013年3月24日星期日
1)網友的反應可以理解,但顯得幼稚.冇事發生就唔講,一有事就陳年乜嘢事都記得清清楚楚,都挖出來講.我印象最深係李偉儀講番十年前季詩傑同佢講過嘅嘢.唉,十年前可能係專門非禮,十年後都可以改過自新喇(雖然我唔覺得季詩傑有改過).但呢類事令我好怕同呢班“公眾人物”接觸嘞.
2)網友們可能真係好年輕,又可能係好寂寞,將成副心機擺晒落個網度,想像中的人物都係性格鮮明,忠就係忠,奸就係奸,顏色分明.但自己細心分析下自己喇,自己的性格都有好有壞,自己有時都會受各種引誘喇.人,係多方面,多層面,同埋多變嘎.一個教書佬,都可能對學生有性幻想,問題係有冇做出來.
老蕭係咪聖人一個?老蕭一樣有好多缺點,我單係從網上聽其言,觀其行,都可以睇出唔少.毓民都係一樣,教子無方,兩公婆都要負責任,就係一大缺陷.
大家要從立體多角度去認識人性的弱點,同埋知道對方的缺點有冇影響雙方的友誼,或其他關係?就如明知一個人對錢銀數目糊塗,就唔好俾錢過手,但唔表示佢唔可以係一個好樂於幫人的朋友.
3)大家執住一些聲明呀,講話呀,就逐字咁去攻擊,作為思考辯論訓練,都係好嘅,不過於事無補,真係幾似攻擊稻草人咁.
需知人在江湖,寫得出來,對住個咪講嘢,有幾多成係真吖?你去訪問老蕭吖,都只會話冇事冇事,大家都係戰友...喇.
4)大家交朋結友,就如去街買嘢咁,先要防買到假嘢,又要小心觀察間鋪同班職員,先會放心交張信用卡俾佢去碌吖嘛.
即係話,就算你選擇相信人,都只可以投資你能夠虧損的數目.未可全拋一片心.
5)真係唔好咁介意阿某某個助手咁咁講過D乜乜呀之類,要知道人性的弱點,講話會講大左,可能自己會飄飄然,或者有心唱衰人....太多原因會唔準確.
態度應該好似讀書咁,要儘量用第一手資料,如果唔係直接出自某人個口,採信程度就要打好大折扣.法庭上係唔會採納傳言證供架,做人如果能夠都係咁嚴格,自然會聽少好多,同埋傳播出好多謠言嘞.


text:
2014年9月2日 星期二
遲來的夏水禮 2014
秋天都快到, 我地而家先走去夏水禮! 其實今個夏天我一直都有叫老公抽時間出黎去會所游水, 但係佢實在太忙, 連星期六,日都放吾低自己既工作! 本來我都念住今年游吾成水喇, 不過咁啱遇著龍BB 契媽生日, 所以星期六就約埋契媽同佢即將要結婚既未婚夫一齊去游水, 今次老公點都要暫時放低一下工作了 heeee
1Y9M30D
計埋第一次夏水禮 @ 2013 年今次係龍BB 第二次游水, 估吾到上年吾驚, 反而今年一落水就驚到喊爆 (頭兩分鐘無事, 之後突然喊爆)
頭半個鐘做樹熊攬實我同老公吾肯放手, 連有水泡都吾要, 念住放佢落室內按摩池點之重驚喊爆! 無奈既老公一直攬實龍BB 浸係池邊等佢可以適應下! 等左好耐龍BB 終於都刻服吾驚喇, 之後重自己坐水泡好開心同契媽們玩水槍, 大約玩左1個半鐘就閃喇! 希望下年可以成功教識龍BB 游水啦!
13 則留言:
喊爆o既龍B好可愛呀 XD回覆刪除
佢已經好叻仔啦,咁快適應到玩得咁開心 :)回覆
龍BB 一路喊爆, 隔離D人望住以為我虐待緊佢呀~~刪除
佢哋宜家大個識得驚嘛,所以無上年咁容易話為啦﹗畀D時間龍BB玩多幾次水,佢好快就會愛上游水﹗回覆刪除回覆
所以希望拿拿臨教識佢游水水, 吾好等大個先黎學(好似媽咪咁=.=)刪除
越大越識驚,要玩多幾次等佢愛上左先會唔驚架!!回覆刪除回覆
真係越大越精, 平時見佢係屋企浸水玩得好happy架, 而家一知道要浸落泳池可能會有危險就識驚......刪除
可能未慣, 咁要再游多啲, 游多啲就唔驚啦~~~回覆刪除回覆
係, 一年先一次真係太少, 希望下年可以游多幾次習慣下先!刪除
龍bb唔同哂,可以話靚仔左,anki都唔怕水架,希望下年都唔怕,佢玩到唔要水泡同人,以為人係識浮回覆刪除回覆
Anki 好叻叻呀, 好大膽~~刪除
嘻嘻,龍 bb 好叻呀,之後都自己坐水泡同玩水槍,叻叻呀,希望下年學識游水,咁就更開心啦 ^^回覆刪除
最后都適应到,又玩得开心,龍BB叻仔!下年再游过!回覆刪除
游多d真係會無咁驚驚咖~我都希望Yin B下年快d學識游水,始終男仔嘛~回覆刪除
點都要識多d運動既~hehe


text:
約朋友仔飲下午茶
多數都係去富臨或小肥羊咁
食黎食去都係果D點心
無咩新意
其中一個朋友仔之前聽親友講過
美麗華有間食日本壽司素食既舖頭幾好味
於是我地又一行六人轉換陣地
這間素菜館
我之前在旺角返工時都食過架
印象中所謂牛肉同羊肉都幾好食
味道仲好過真牛,羊肉咁
知道呢間主打日本嘢既
當然要試多幾款刺生壽司咁啦
[雜錦刺身] $168
第一次食素魚生
感覺好似呀
加埋每人一碟既WASABI豉油
合埋眼一D都唔知自己食緊真定假架
[沙嗲羊肉串] $42
係我推介既
有個朋友仔係唔食羊既
都叫我地食晒去唔駛留比你喎
當然人一世物一世
明知唔係羊麻
咪試一舊囉
佢試完都話似到十足
唔覺自己食緊齋喎
[瑤柱黃耳蛋白翅] $88
有兩位朋友仔食開淡味嘢既
一口就話好好味喎
咁我咪第一時間飲下囉
唓! 呃人既, 又話好好味
其實都唔算差既
只係味道比較淡
可能係我食得太濃嘢卦
[軟殼蟹卷] $54
呢個真係一D都食唔出係軟殼蟹
黎到時仲以為係泰卷
但不論佢做得似唔似
食落口既壽司飯比起一些日式舖頭做得還要好
壽司飯加入醋既份量啱啱好
同埋最怕係出面食到暖飯熱餸咁
呢度溫度剛好
口人好舒服
[冰梅醬烤鴨] $78
好搞笑
我地食到最尾才知這個係烤鴨
一路食一路話
唔似喎, 唔似喎
出面好多地方都有得食齋咕嚕肉啦
都唔係咁既
個汁又唔咕嚕
搞咩呀
(味道其實有點像叉燒或燒豬頸肉)
[雜菜燒汁鰻魚粒] $78
個樣就唔多似喇
原來一入口就真係好似食緊魚既質地咁喎
點解呢
再加埋個鰻魚汁係面
完全啱晒平時無食魚既人啦
[泰和卷] $54
好在面頭加上沙律汁啫
如果唔係真係唔知尼個泰和卷同之前既軟殼蟹有咩分別
壓場既係
[原隻鮮菠蘿咕嚕肉] $88
呢個餸未黎之前
我地一路都對住碟烤鴨話唔似
見到咕嚕肉後
就知剛食緊的原來搞錯左
個個跟時又夾多舊黎試下啦
依家又話似鴨喎
都唔知係咪既
我就覺得似豬多過似鴨喇
講返尼度先
這個咕嚕肉正是出面齋舖食到的
用猴頭菇炸完再用咕嚕汁煮的
無咩特別
我自己都經常用咕嚕汁來煮食材啦
只是其中一位無飯煮婦想食咕嚕肉而點的
地址: 尖沙咀彌敦道132號美麗華商場2樓2005號


text:
2015年8月22日 星期六
關於香港嘅「讓座批鬥」
喺道德上:點解讓座係值得稱讚嘅好事呢?因為座位係按照先坐先得嘅原則分配,由於你先坐,你有充分權利坐喺座位,而坐喺座位嘅權利又包含喺你已經畀咗嘅車錢裏面.但係,你出於關心其他人,放棄已得嘅應有權利而讓出座位,所以讓座值得稱讚;而由於讓座唔係義務,所以唔讓座亦毋須受到譴責.亦即係話,如果讓座係履行義務嘅話,咁你讓座就只係做咗你應該做嘅事,係唔值得特別受到稱讚嘅.
喺政治上:點解突然會有針對後生仔女唔讓座嘅風潮呢?呢個係政治陰謀,係繼將青年人標籤成「廢青」後再不斷抹黑嘅手段.「廢青」同「港女」等淪陷後出現嘅 新詞係五毛首先用,背後由中國共產黨安排,中聯辦執行,目的係令香港社會排擠香港青年,因為香港青年係共產黨最難控制嘅一類人.能控制嘅就攏絡,如蛇齋餅粽;唔能夠控制嘅就抹黑排擠,如「廢青」「港女」.另外,扮中立出名嘅明報喺呢件「讓座事件」中最落力,亦反映背後安排嘅人好識利用手上嘅傳媒,既唔用東方亦唔用文匯,而用畀人「代表教育界」印象嘅明報出嚟教訓「廢青」.
圖片說明:「很想要吧?」
2015年8月16日 星期日
鉛水餘波
鉛水事件爆發至今成個月,唔少人好似我咁叫人驗水塘水甚至東江水,但係冇一個政黨做呢件事,各政黨只係不斷去各區大廈抽水辨化驗,營造鉛水事件蔓延全港嘅視覺效果;而港共政權又好被動咁拖延,最多搵中國建築食死貓.除非有人驗過確定咗真係唔關東江水同水塘水事,否則我好有理由懷疑引爆鉛水事件嘅背後勢力只係想呢件政治事件嘅波及範圍只局限於香港,唔想呢件事燒到去廣東甚至中國.
圖片說明:你飲啲乜,就變啲乜.而背後決定你飲乜嘅人,你永遠唔知佢係邊個.
圖片來源: El cim, l’aeroplà, Àfrica
訂閱: 文章 (Atom)


text:
上年因為工作關係成唔到團
事隔兩年
一次過還番比你地呀o下
除左係飛行里數嘅填補,仲有團費上嘅填補
今次飛遠D,團費又貴D,小費你地又比多D
係咪好高興呢?
呢次去一個我發左十幾年夢都想去嘅國家>>>>>>>>>>冰島!!!!!!!!!!
先開個茶會
出發日期係7月,玩足12日
雖然唔多夠,但係有得玩....將就下啦
今次要準備嘅野同以往差唔多
但就要換冬季喇,因為佢地夏天都凍凍地
帶件防到水嘅褸就更好
因為D雨水成日"失驚無神恭喜你"
未必係大雨,但有準備始終會好D
除非你型到由得佢揼濕都唔怕
咁你可以唔使理呢一項嘞
另外
o係cash方面帶少少去兌換就o.k.
:『唔該我想問下...又話今次貴D,兌換少少夠咩?』
團友你講得無錯,
冰島雖然破左產
但使費仍然係北歐之冠
一支膠庄可樂仔都要成350克朗 ,即係港紙廿幾蚊左右(2012年)
不過佢地信用咭使用嘅方便程度
係連買筒糖都可以用
既然香港無得直接兌換冰島克朗
倒不如簽多d咭仲化算
至於機票方面
由於我呢間7e旅行社係無咩資金
但又想開團去睇下個世界
所以今次唯有轉多D機
香港係無直航飛冰島
一般黎講
只要你o係香港直飛到一個同冰島有航班聯系嘅國家
咁2程機就搞惦
而我地...咁樣飛...就可以慳左成$9000...當然....時間就無咁靚啦
選用左「卡塔爾航空」先飛去多哈
再由多哈 去瑞典嘅斯德哥爾摩
暈未呀大家???
未暈就講下今次我地o係冰島嘅行程啦
起點同終點都係地圖左下位置
首都Reykjavik (雷克雅維克)
一直跟住紅色箭咀順時針方向走
當中會利用內陸機同環島巴士去幫下手
詳細我會一路玩一路同大家解釋一下
目前有咩唔明或者想問呢?
無嘅話就唔阻大家休息
飛機到左冰島時再叫大家起身


text:
成日話趁後生去多啲旅行,其實都係實質嘅經濟考慮.好似北歐就有幾間航空公司都有Youth Ticket,比正常機票平好多.所謂youth ticket,即係只要你係26歲以下,就可以享有優惠.
例如有時坐Norwegian Air (promotion code: UNDER26),平起上黎可以三四百蚊就可以買到由挪威去英國倫敦嘅單程機票(只包手提行李).又或者可以坐Scandanavian airline SAS (記得揀youth ticket),由挪威去俄羅斯來回連23kg行李大約只係千五蚊左右,真係好抵!
如果你咁啱有機會住北歐/會歐遊,要經常周圍飛,記得要做航空公司會員!以SAS為例,如果你登記左Eurobonus,坐滿十程就係會員(有時由一個地方飛去第二度要轉機,咁會當多過一程!),再坐多啲可以有唔少優惠.假設你係銀星會員,可以免費多一件托運行李;喺指定時期可用機場貴賓室,如果係大機場,貴賓室入面有自助餐,飲品,酒精飲品等,等飛機都舒服啲架.
另外,如果買SAS youth 飛長途,比如去美國或者亞洲,真係平到喊!卿卿試過有事要趕返香港,臨飛前一個星期買機票,由挪威出發,來回只係二千五蚊!嗰陣係五月淡季,所以平啲.但就算係旺季,好似暑假咁,來回三千三有找!你又可以加幾百蚊買Youth Flexible,方便有突發事情要改機票唔駛煩.
仲有,只要你有Eurobonus,每次飛都有積分,有時更可以免費upgrade 添!如果係短線航程,Economy同Premium economy 分別嘅坐位同唔大.但如果你飛長途,upgrade去premium economy,分別就可以好大.一下子坐十個八個鍾,upgrade左起碼唔會咁多人逼,位置又寬敞啲.而且佢啲飛機餐又幾好食,酒精任飲.間中有靚仔空少或者靚女空姐同你吹下水,都幾正架!卿卿已經有幾次坐長途有得upgrade,行李多又唔驚要手提或者加錢托運.Youth ticket嘅價錢買Premium嘅享受,夫復何求?
要提提大家嘅係,一般由歐洲出發到亞洲嘅機票會平過喺亞洲出發.另外,上網睇機票嘅時候記得唔好用香港嘅網址,最好揀番歐洲嘅,咁先會享受到youth ticket嘅優惠哦!加上呢排英鎊平,用英國官網買仲可以慳多啲添!
有機會再同大家講多啲喺北歐嘅生活小貼士!
(坐緊premium飛緊返香港⋯)
原文連結


text:
「中國」
如果你問我,好多時睇返歷史,其實中國真係幾勁!好多時你都咪話唔俾個服字!例如中國四大發明(造紙術,指南針,火藥,雕版印刷術),鄭和下西洋有二百四十幾艘船同二萬七千四百名船員嘅龐大船隊遠航,比起依家啲軍隊仲要勁.但係就係往往固步自封,所以比好多發達國家落後.雖然近年強國掘起,只不過仍然係一個封閉嘅社會!
「王毅」
我有無去過中國?我當然有啦!我真係去過!我甚至乎係中國住咗足足五年!而日前中國外交部部長王毅訓斥加拿大記者,話佢偏見同傲慢,甚至乎問個記者佢有去過中國?講真點解中國會一窮二白?講中國要成為世界第二大經濟體背後有幾多代價?咁又點?中國無貧富懸殊,無貪污,無強權,無獨裁?學人講人權?連人哋問問題嘅權利都無,咁仲係一個強國應有嘅胸襟咩?
「人權」
其實嚟啲行為同暴發戶無分別!如果係咁勁嘅話,中國就唔會有咁多不公平,不公義嘅事件發生!雖然係一個強國,但係就連言論自由都無,仲講咩嘢人權?唔通王毅佢訪問過全中國十三億人?你又點知佢哋點諗?真係幾好笑!就係因為一黨專制,就算有人對依家嘅政府有反對嘅聲音,到最後咪就係將佢哋滅聲.仲學乜嘢人講人權呀?
Also published on Medium.


text:
早前女神Angelababy高調去到整形醫院做鑑定,最後證實佢並無做過臉部整形手術,困擾多年嘅整容傳聞終於告一段落!不過都係嗰句,唔係個個都好似Baby咁大方公開任驗.繼早前嘅《十大整形女神》,新地網依家為大家送上男版嘅《八大變形金剛》,睇吓有邊啲男星識得好似柯柏文咁變變變!
戒水戒油大變身 沈震軒
型男沈震軒出道時寂寂無名,後來被Paco睇中,之後一直平步青雲,仲愈來愈型仔!相比初出道時,沈震軒眼皮變深,放電冇難度之餘,連至hit臥蠶都有埋.而鼻樑亦變得又高又窄,同塊V面襯到不得了,比多年前出道時更似古天樂.對此沈震軒就話︰「我其實天生係雙眼皮,不過係內雙眼皮所以唔明顯,依家都係多用膠紙加深效果.」至於面形上嘅改變,佢就話︰「以前拍劇時成日食宵夜,食飽就瞓,所以面容腫脹.不過依家臨瞓前兩個鐘戒油戒水戒鹹,將從小嘅習慣改變咗.」
襯晒楊怡 羅仲謙
謙謙初出道時輪廓已算突出,不過隨着人氣一直升,五官都愈來愈靚喎!首先天生嘅pizza面唔見咗,變成瘦削V臉.鼻翼由闊變窄,鼻樑顯得更堅挺,同女友楊怡個鬼婆鼻好匹配.加上依家成對眼勁有神,望耐一陣都俾佢電親!謙謙就話︰「我入行都已經有一段日子,樣唔同咗都係好平常嘅事.」不過佢就重申唔介意人哋整容,因為只係一種愛美嘅表現.
跑步瘦面 胡鴻鈞
歌手胡鴻鈞2010年於《超級巨聲2》奪得亞軍入行,向來賣歌喉唔賣樣嘅佢歌藝有冇進步就唔知,不過個樣就肯定唔同晒!由2010年嘅 1.0方形面,進化到今時今日嘅V煞面 6.0,被網民戲稱「削骨還父」,同哪吒一樣咁孝順!
其實對於削面傳聞,佢曾經話︰「其實係跑步嘅成果,運動同節食雙管齊下,所以形象有所改變」.佢仲強調屋企人管得好嚴,根本唔可能整,否則會「俾阿媽斬死」.其實不久前胡鴻鈞先喺星星負皮卷再次否認整形 ,佢強調話︰「我都好想認但因為冇做過,真係有嘅就唔怕同大家講.」,之後仲自嘲已經進化到7.0!
神奇刀削面 鄭嘉穎
年輕時嘅鄭嘉穎包包面,甚具福相.不過自從喺台灣返嚟香港後就神奇地發展為「刀削面」,下巴尖一尖,而面部肌膚無鬆弛之餘仲愈來愈緊緻.對此嘉穎話自己後生嘅時候baby fat未除,仲出動證人︰「好在有同年出道嘅馬浚偉做證人,我嗰時喺台灣有錢都用晒去食飯同交租.」證明佢真係冇執過.咁即係嘉穎自己回春有術啦,難怪至索港姐陳凱琳都俾佢迷倒!
原來是美男 黃曉明
如果睇返海綿大哥以前啲相,佢嘅相貌可以話係十分平凡.眼細細,鼻子圓圓扁平,唔覺有咩星味.不過同唔少男星一樣,黃曉明嘅樣貌都係隨住人氣上升而改變.依家嘅佢眼睛大咗精靈咗,下巴尖晒,再加埋筆挺嘅鼻樑,簡直係男神嘅模範!最勁係連女神Angelababy都嫁埋俾佢,真係冇得輸!
對於樣貌上嘅改變,黃曉明就話聽到好難過︰「因為大家都只喜歡八卦新聞而非事實.」佢透露自己有段時間激減磅︰「我曾經重155斤,现在只有130斤左右.」,所以成個人都唔同咗,一切都是「減肥惹的禍」.嘩講到好勉強咁喎,不如變返以前咁好冇?
十年前後 劉愷威
雖然有個星級爸爸劉丹,不過劉愷威喺香港嘅演藝事業並唔順利,多年來喺TVB都係演閒角居多.於是佢05年轉戰內地,10年後嘅今日已經喺內地紅透半邊天,躋身一線小生行列,仲娶埋個索老婆楊冪.不過唔少觀眾就話冇見一排幾乎唔認得劉愷威,因為依家嘅佢雙眼變得炯炯有神,鼻變得挺拔有型,由當年帶點呆嘅薯樣進化成男神.雖然近年大家都對佢嘅外貌議論紛紛,但劉愷威都只係話︰「總之沒加過東西,也沒拿走過東西,沒開過刀,就是這樣.」既無承認亦無否認,一切交由大家自行判斷.
翻版炎亞綸 汪東城
台灣男藝人汪東城以組合「飛輪海」成員身份出道,初出道時嘅佢面形腫脹,不過依家下巴尖一尖,成塊面縮細咗咁.大細眼變電眼,扁平鼻子變得愈來愈高,愈來愈似以前嘅炎亞綸…點解係以前?因為依家嘅炎亞綸都已經去到另一個層次,直頭係韓國人一樣.大東就話︰「以前有水腫和baby fat,不過之後勤於健身,所以不單身材變fit,五官都變得立體.」就連佢所屬公司都曾經話大東只係受惠於現時精進嘅化妝技術,所以比以前上鏡.明白晒!
無敵黐膠紙 羅志祥
有亞洲舞王之稱嘅「小豬」羅志祥,出道時係單眼皮,不過近年雙眼皮愈見明顯,依家嘅佢簡直係擁有一對迷人電眼,仲有下巴都尖咗唔少.小豬就話︰「我都是用貼的」,原來係用咗雙眼皮膠紙嘅效果,呢幾年來係咁黐係咁黐,久而久之都變成雙眼皮.佢成日話自己工作太忙,邊有時間整,仲曾經表示話︰「我不想跨出那一步(指整容),做了便不能笑別人.」所以真係唔可以睇少雙眼皮膠紙嘅威力!


text:
狐老公先去咗陳大明介紹嘅 1 間電業舖到睇睇啲 Clipsal 掣板,但係因為唔係太清楚邊度用啲乜嘢掣板,狐老公又無詳細睇邊啲換邊啲唔換,所以最終都只係問咗價錢無幫襯!
之後落咗旺角,狐老公同狐太先去買磚隔離嘅舖頭到問一問造窗簾價錢,呢間真係幾抵,因為之前問咗幾間都要接近 $3000,但係呢間唔使 $2000 就可以搞掂喇,good 爆!
睇完窗簾,狐老公同狐太就開始周圍睇潔具嗰啲舖頭,因為要買水龍頭;其實狐老公心目中係有心水,一係就買番 Grohe,一係就用 Kohler;如果買番 Grohe,想好似原裝咁係金銀色,但係問過啲 sales,原來金銀色係舊款,Grohe 已經無再出,係得銀色揀!
至於 Kohler,狐老公其實睇中咗 1 款,但係唔係間間都有得賣嗰隻款,行咗好耐,終於喺入中 1 間連鎖公司嘅分行仔搵到;問店員水龍頭價錢,佢想做生意即刻平俾狐太,見到價錢咁吸引,即係買咗 Grohe 1 套 3 件龍頭加 1 個 Kohler 嘅廚房龍頭,再加浴室層架 2 層,夾埋都唔使 $2500;至於林同學,因為搵唔到佢心水嘅全玻璃鏡櫃,佢就買咗 1 個後面唔係玻璃嘅鏡櫃,再加浴室層架,tissue 架等等,全部嘢夾埋唔使 $1000,又係好抵呀,今日又係大豐收呀 !
水龍頭加浴室層架!
買完嘢上新屋放低啲戰利品,見到啲廚櫃板送咗黎,下個禮拜應該可以整喇!
廚櫃門板


text:
呢排夫人見到有唔少人係度屌果個香蕉奶,夫人覺得佢地太harsh喇.香蕉奶就係一個後生仔,係佔領期間係金鐘唱歌所以開始有人識咁啦.呢排呢位香蕉奶係網上集資話要出碟,而且仲有價目表,例如,五千蚊可以野生捕獲香蕉奶,幫你唱半個鐘;一萬蚊幫你作一首度身訂造既歌之類……咁做雞都有價目表啦,打飛機一個價,含撚一個價,毒龍鑽一個價,全套仲有優惠添!
拿,好多人係度屌佢樣衰,唱歌差,結他差,消費雨傘革命云云.咁又唔好剩係屌香蕉奶,好多人都消費革命既.何韻詩之類咪一樣係由事業低潮變成良心藝人?本來已經無咩曝光率,突然因為雨傘革命變左成頭光環,呢啲咪一鳩樣.金鐘充滿左一班聲稱好想要民主,但又咩諗法咩行動都冇既群眾,大家都只不過係想排排坐聽歌,咁咪自然出現左香蕉奶囉.未紅就自然會想紅,半紅不黑既亦都不妨試上港聞,反正娛樂版同港聞版都係報紙,沒有誰比誰更高尚.
就算唔係香蕉奶,一樣會有軟雪糕,磨豆腐,咩名都好.其實大家想要既就係呢種歌手,大家和諧大愛微笑,唱下亡國之音等清場.音樂同政治梗係有關係喇.搖滾精神就係反建制,但搖滾樂係香港只會係一種「曲風」,唔會話有咩意識係裡面.香港人咁大愛同和平,仲俾西人傳媒讚添,咁就唔好屌香蕉奶喇,其實佢都係市場創造出來既.如果佢唱既係戰鬥歌曲,金鐘班村民只會趕佢走架咋.
後生仔咩都冇,咪唯有用好多野包裝自己囉,無計架!夢想呀,溫暖呀,正能量呀,總之一大堆聽完你都唔知自己聽左咩既文藝修辭,唔係咁好難食女,好難殺出一條血路.
等於無業游民去搞下示威遊行,佢背後就有一股A貨哲古華拉既氣質,係某啲妹妹仔眼中,佢係一個好有理想既青年,好似係漆黑之中發光既螢火蟲一樣,咁鮮明,咁出眾,啲傻豬豬自然心如鹿撞,好似愛上一個亡命天涯既江湖中人咁浪漫.佢既才華,令人心折,就算手結他廢過廢夾遜,佢內心對音樂既熱情,係襟都襟唔住.他會話:Don’t you know? Music is my life!
唔好批評佢,唔好騷擾佢,等於你鬧丁蟹係無用.你鬧佢,佢會認為,殘酷既世界係度打壓我既夢想,但我無畏無懼,會迎難而上.雖然呢條追夢之路好辛苦,但我仲有你地一齊行,係咪呀?我地一齊唱好唔好呀?今天我……一杯香蕉奶二百五十蚊,你要幾多杯……
原文連結


text:
Tuesday, 11 September 2007
Species IV: The Awakening
今朝收到老豆寄o黎兩包 dvd 電影, 其中有一隻o係呢齣戲. 呢個系列我睇過頭兩集, 都係爛片, 呢集都唔例外. 呢集講個女主角係人造人之類, 係異形同人類o既結合. 個女仔之前咁多年都正常人咁生活, 不過無厘頭開始會變怪獸, 會好似青蛙咁引長條利拮死人. 雖然有異形殺人o既場面, 但係齣o野好鬼悶, 未睇到尾就o係床睏著o左. 雖然呢個系列好雞, 但係又難得佢長拍長有, 仲要集集個 style 都幾統一, 次次隻異形都係金髮女, 一定會除衫益觀眾, 周街搵男人同佢生仔, 而一有得生就會殺鬼o左個男o既. 其實呢 d 戲要有 d 自知之明, 反正個故事都唔得 gar lar, 我唔明點解佢唔直頭由頭到尾俾隻怪獸出多 d 場, 由頭殺到落尾反而仲好啦. 又要夾硬講故事, 但係 d 對白又雞, d 演員又交唔貨, 氣, 咪搞咁多o野啦好心.
Posted by Howtindog at 13:54
Labels: 電影
0 comments:
Subscribe to: Post Comments (Atom)


text:
2015年6月17日 星期三
我打的另一份工 -- 家庭教師
10 則留言:
哇, 辛苦晒媽媽呀!回覆刪除回覆
如果我女有心機聽我講我就覺得唔係好辛苦o既, 係有時好似對牛彈琴咁... 唔知為乜...刪除
你講嗰d月份既起源我都係而家至知呀! ^^!!回覆刪除
小齊鍾意做paper,查實我覺得kv小朋友都係好鍾意做paper的,唔知係咪返學做慣咗呢?^^回覆
月份起源係我讀中學果時個History Miss 教, 後尾自己再睇下資料咪教埋小齊, 都只係簡單講講啫刪除
佢唔係鍾意做paper, 佢係鍾意聽我講佢點錯, 果d 對答multiple choices 佢揀到牛頭唔搭馬咀咁, 我同佢對答案時佢笑到 hiccups
勁,放工之後仲教到咁多嘢.我連教Jayden 串字都冇心機.😅回覆刪除回覆
我地都係一時時有時間做, 仲要果日大家心情都好OK先可以, 唔係好快我就會著火!刪除
勁!放工後仲做到咁多嘢!我放工後已經得返半條人命...回覆刪除回覆
都係一時時咋, 一個星期有一, 兩晚可以講多d, 特別呢排唔駛做功課就好d, 否則做完功課都唔係咁多時間剩刪除
- 回覆
大家都咁辛苦啦, 好彩我地都係生一個已經叫好D~刪除


text:
唔知幾時開始班港女痴撚咗線咁餐餐都要食韓國野,咩部隊鍋,炸雞,炸醬麵好似有寶咁,但賤D講句「韓國野根本就係垃圾食物」
一個辛辣麵加舊濕鳩午餐肉,落塊超市芝士再加條腸就可以改個名做「部隊鍋」引到一班港女狗衝去排長龍?
知唔知部隊鍋D料有咩特別?Cheap呀!
部隊鍋點嚟架,叫得部隊鍋即係軍人食架啦,午餐肉,芝士,腸仔全部都係儲備食材.部隊鍋本來就係班軍人冇野食將手頭剩低嘅垃圾一鳩過倒落個鍋度煲撚熟佢.而家比人棒到上神枱咁,班軍人真係死都比你笑翻生.
仲有不得不提嘅泡菜!泡~菜泡菜泡菜~又一樣韓國「國粹」,D仆街泡菜仔最鐘意攞泡菜嚟打飛機,吹到又抗癌又抗衰老乜乜乜咁.泡菜咪又係以前D人種太多菜食唔曬唔想嘥,咪一鳩過掟落個缸到加一大堆醬醃撚晒佢囉.係呀!即係同D酸菜咸柑桔冇分別架,最大分別咪我地冇用嚟打飛機囉!
韓國本身係一個窮到燶嘅國家,所以正宗「韓國菜」又寒酸種類又少.來來去去都係果幾樣料,果幾種味,上面加果幾種蔬菜絲一D變化都冇.
『前菜係泡菜,主菜係泡菜炒飯,小食係泡菜餅?!我屌你老母有冇第D野食下呀!』
好記得以前睇大長今(唯一有睇嘅韓劇,少不更事),一餐牛肉已經係皇帝御賜嘅恩典喇.
係,我知韓國唔係冇好野食,人蔘雞呀醬油蟹呀係唔錯(雖然醬油蟹各方面嚟講都係真正嘅垃圾食物,但又真係好撚好食)但你自己老實講,你話去食韓國野嘅時候有邊幾次係食E D野?
韓國野最大問題係冇得平有平食貴有貴食,你唔係食人蔘雞果個Lv就係食D差唔多味嘅垃圾食物.我都唔想做愛國膠但中國人係食方面真係幾識食,煎炒煮炸炆燉蒸,有味出味冇味入味,就算平野都有好多唔同味道同食法.
間中一餐半餐韓國野緊係冇咩問題,但係唔該提升下自己D味蕾,唔好見到韓式KFC(炸雞嘛)就當人地係咩高級食品出晒水啦.
原文連結


text:
果日經過間鋪頭,見到一排bra,個pad起碼兩吋厚,我戴咗我敢講我都有C cup.間野係好好生意,好多女仔黎買,我聽到有個女仔同佢個friend講,話戴咗呢隻bra令個胸集中啲睇落去大啲,聽到真係笑到我gap gap聲,個pad仲大過你個胸睇落緊係大架,你唔好話塞兩個手球落去,大過杉原杏璃都得啊.
女性真係一種好識得自欺欺人既生物,佢平胸,佢同你講平胸著衫fashion啲,而我係從來唔明呢個邏輯:吓,唔通波大著衫會柒啲架?即係咁,如果平胸著衫係好睇啲既,咁J短著褲係咪形啲?你慌如果佢地係大波佢地會切咗佢?佢肯切既,我切.
老實講,平胸著衫好睇啲呢句說話根本就同毒撚一個更開心一樣只不過係一群平胸既女人自我安慰既說話.
仲有啲女士,就靠撥.男人勃,係勃條J,女人撥,佢撥個胸.我係完全唔明一個A cup既女人係點樣撥到出黎變左C cup,我係有合理理由去懷疑果個其實係肚腩,如果唔係佢邊度搵咁多脂肪出黎?
不過我諗諗吓又有個問題,如果一個女人將佢肚腩啲脂肪谷咗去個胸度,咁當我揸佢個波既時候,咁我到底係揸緊佢個胸定揸緊佢個肚腩?呢個問題好哲學,我地交俾李天命研究吓.
咁其實女人點谷點撥本來唔關我事,但係當一個男人佢發現到呢個真相既時候,佢睇住明明雞毑咁大件除下除下得返豆腐潤咁細,果種心情,已經唔係失望,係絕望.
我唔介意你平胸,但係平胸既女士你地心理可唔可以唔好咁變態,呢頭話人波大著衫柒果頭自己又墊pad又谷胸又砵仔糕.正所謂天生我才必有用,咁平胸可以攞黎洗衫啊,賢妻良母啊呢啲,所以你見啲男人見到波大既女人會點講:屌你條女真係好淫,係啊,咪就係屌鳩佢地囉.
我覺得平胸既女士係真係要好好珍惜自己,因為其實好多男士對你地其實係好仰慕,男人稱呼平胸既女士做飛機場,其實唔係侮辱,你只要諗吓一個男性,當佢最空虛最寂寞既時候,佢會做啲乜野,你就會發覺飛機場呢個稱呼,其實係一個好含蓄好婉轉既讚美.
原文連結


text:
2011年12月29日 星期四
聖誕節去左邊度玩呀?
17 則留言:
妹妹都肯上你度啦?回覆刪除
我家栗子都仲係好驚我...一見我就呢埋?! 唔知係米有次我打佢PATPAT好甘下! XDDD
而家亞妹個心定左,除左有時整跌野驚我罵,都唔驚我啦.我覺得佢地都有記性,係咪因為佢記得你帶佢睇醫同食藥,仲有D驚呀?遲D唔洗食藥一輪應該好快會信任你.回覆刪除
大小姐毛色油潤有光澤仲有一條踪向軸心乖貓也!回覆刪除
栗子有次爬個風扇, 企個隻, 好高下, 貢我米鬧佢打佢LOR, 因我唔想佢爬貢高, 跳出房跳出窗, 又可能我餵左成個月藥, 一見我就諗起食藥啦. 依家一見我就呢埋.回覆刪除
而番薯好D, 不過佢琴晚就爬上冷氣機位, 係個天花位置, 我米又鬧佢打佢LOR, 跟住番薯跳左去個層架, 掃晒D罐頭去地下. 貢我就擺左橙皮係個櫃頂窗邊, 唔俾佢再爬...
不過, 我同佢地生活都係一個月, 我都有信心既! haha
好鍾意扮毛蟲嗰張, 好正!回覆刪除
我都聽過用橙皮呀,有次我食橙,試下比佢地嗅下.真係救命,家姐係D肉度舔,仲想咬.嗅橙皮又無唔仲意,但係亞妹就一嗅眼仔眨眨走左.回覆刪除
我都明每個家都有每個家既規矩,我都會打貓貓架,不過係最後先用囉.
比多D時間一定掂既,佢地而家唔舒服心情唔好啫.
the inner space:回覆刪除
佢都有可愛同嬌嗲既時候既.其實佢都真係乖架,唔亂咬野(除左我)唔四圍抓,唔為食.
瘋膏:回覆刪除
呢個係佢favourite姿勢,一上黎就會自動波.
大小姐扮毛蟲,家姐細妹做懶瞓豬都好正啊 ~~~回覆刪除
我都無去旅行兩年喇,雖然有時都想心思思,但為左魚魚我都心甘命抵既 ~~~
我都知衰, 不過個刻真係忍唔住.回覆刪除
依家我地要俾多D時間耐性去同佢地相處.
我既得著係, 早睡早起, train up 我既EQ! haha
supageti:回覆刪除
係呀!就算有時有人幫手,果心都係囉囉孿.
chiseenjai:
我唔係咁既意思,即係呢我都會打佢地架,不過就住就住囉.佢地仲係細蚊仔ma,一定會"百厭".
講開又講,其實你個名呢係咪咁拆架"chi seen jai"?
我打佢地都大力..講真..回覆刪除
係呀, 痴線仔=chiseenjai
阿妹係咪大左好多?之前好似細隻過家姐回覆刪除
chiseenjai:回覆刪除
而家開始細力囉.
naruto:
唔妹短D,但係多肉D,家姐長D,但係瘦D.重就家姐重少少多啦.
我好鍾意家姐細妹既伸展動作.. 好漂亮.. 好似做YOGA咁!回覆刪除
TY:回覆刪除
伸完懶腰又再訓過lu.
largeheadboy:
三條呀!


text:
鴉片
鴉片(Opium),舊時叫做洋藥,俗稱大煙,阿芙蓉(阿拉伯文 Afyūm),清朝普遍會叫佢做福壽膏,係屬於天然麻醉抑制劑;醫學上可以用嚟做麻醉性嘅鎮痛藥,如果唔係用嚟做科學研究或者唔係醫藥用嘅話,咁就屬於毒品嘅一種.
以毒品嚟講,傳統用鴉片嚟吸毒嘅工具有煙簽,煙燈,煙槍等,一般將生鴉片加工變成熟鴉片,然後搓到細細粒丸咁或者細細條,喺火上面燢到佢變軟之後,就塞入煙槍嘅煙鍋入面,跟住將個煙鍋倒轉擺喺火苗上面燒,經過條煙管就可以吸食燃燒產生嘅鴉片煙;吸毒嘅人之中,煙癮唔大嘅每日大概吸食10~20次,大煙癮嘅可以多到一日吸成百次;而家嘅吸毒者通常直接就咁吞食嗰啲含有鴉片嘅丸仔,或者將鴉片溶喺水裏面直接用針進行靜脈注射;有時一大班人一齊以靜脈注射形式服用鴉片,但係又會共用嗰一兩支針筒,咁就成為咗愛滋病(A.I.D.S.)傳播嘅主要途徑之一.喺中國大陸如果發現有人販賣鴉片,而身上搜出嘅鴉片重量超過一千克(kg)即可判處死刑.
鴉片嘅提煉[編輯]
鴉片其實係喺罌粟未熟嘅果實皮度提煉出嚟;罌粟係屬於一年生嘅草本植物,啲人會趁佢嘅果實未熟,喺果皮上面割開小小切口,等啲帶白色嘅乳汁流出嚟,然後將呢啲液汁乾燥凝固再用嚟提煉;呢啲凝固物裏面含有多種鴉片生物鹼,而所提煉出嚟嘅鴉片會分為生鴉片同埋熟鴉片.
生鴉片係深啡色,有啲品種就會近黑色;形狀多數整成圓餅形,或者一磚磚咁;一般嘅表面會係乾燥同埋脆硬,但係裏面就保持住柔軟同埋粘性,氣味亦好刺激性好難聞---係好似放咗好耐嘅尿咁嘅苦味.生鴉片除咗有15%至30%嘅礦物質,樹脂同埋水份之外,重含有10%至20%嘅特殊生物鹼.
生鴉片經過燒煮同埋發酵嘅加工處理之後,就會成為吸毒者用嘅熟鴉片.整好嘅熟鴉片多數係條形或者一塊咁,然後用薄嘅布或者塑膠紙嚟包裝;熟鴉片嘅表面光滑柔軟,帶少少油膩,色澤會係淺啡或者金黃色,而佢所發出嚟嘅強烈味道,對啲吸毒者嚟講會係一啲香甜嘅味道.
鴉片戰爭[編輯]
中國清朝嘅時代,大量鴉片嘅流入,嚴重咁荼毒中國嘅人民,朝廷意識到鴉片係一樣禍國殃民嘅嘢,佢令到人民精神不振,體力衰退,所以當時有兩位大臣分別向清政府提出禁鴉片,許乃濟提倡「馳禁」,而林則徐就提出咗「嚴禁」,最後林則徐嘅意見被朝廷採用;之後林則徐喺虎門鐃煙,令到當時被認為係最大嘅鴉片入口商--英國商人損失慘重,兼成為第一次鴉片戰爭嘅導火線.


text:
近排因為玩木工, 所以好耐無理個blog
好早前已經想做一個"xxx", 材料一早買晒, 只係遲遲未動工
又係心血來潮, 決定動工
再一次証明我做咩都無計劃, 果日開工前只手畫咗呢張圖紙, 咁就動工
除咗外殼有尺吋外, 其餘都係邊做邊度, 因為果時未諗到點做
睇到呢張相, 大家估唔做到我想做咩?????
最後就係噴色
開估啦....其實我係做汽水機..........點解自己做????
因為T for Candy個部好大, 夾唔到MIMO, 所以咪照佢來做過簡單辦.
無計劃下, 制作過程一定會出錯, 原先汽水機內高度如這圖
痴咗膠水後覺得太矮, 為由頂返埤木出來, 再痴係木條下方
好彩加咗內身木板後又唔覺之前做錯
之後做多一個細SIZE洗碗盤
第一次做地櫃
原先想做2格櫃桶, 但難度高好多, 做一格算
之後見仲有飛機木淨, 再做多2個貨架
呢2個貨架的隔板是用透明膠片, 無痴實可以攞走
除咗做櫃, 用存料再做多一間舖
木板和木條係12蚊店買返來, 其餘木條係飛機木
三角型木條和飛機木條先介同牆身高度一樣
先張木條痴在左右兩邊牆身
先張一邊牆身痴在背板和底板上
痴實了, 就痴埋另一邊牆身
舖頂係用0.5mm PE板(珍珠板) 因為夠輕, 都係12蚊店買.
之後貼有紋貼紙就搞點
最後木條上色, 牆身會用咭紙做底再貼上花紋貼紙, 咁就多d變化
因為早前改咗2間孖舖, 覺得做多一間街舖, 可以變為2層. 所以先會再做多一間, 奕都係最後一間啦, 因為存料用晒, 加上真係無位再添舖lu
呢埋全部係近期做出來, 算係大滿足, 終於可以將D存料用得八八九九, 唔洗嘥!


text:
希望有一天讓他們重見光明...
2015-08-25
UJI Bedding - 雪狐絨冷氣被
希望有一天讓他們重見光明...
15 則留言:
郭太的家居粉紅色好夢幻,重有好似公主一樣傢具,我都好鍾意雪狐絨冷氣被個種質感,軟棉棉的﹗回覆刪除回覆
宜家屋企係粉藍色lol 粉紅色一次就夠lol刪除
用左呢隻應該唔會番轉頭用普通冷氣被,質感爭太遠
第時BB大個啲, 就可以拎番哂啲公仔同佢一齊玩啦~~回覆刪除回覆
一年送佢一隻XD話晒係我d寶貝XD刪除
我家長期用 sanrio 床單架, 仲有粉紅 melody, 吾到老公選擇.雪孤絨被, 冬天當床墊用超暖, 或者可以捲腸粉,我同老公都一人有一張, 吾洗爭呀回覆刪除回覆
我家就得龍鳳被是kitty, 然後兩套都係d玫瑰花花淘寶貨,不過開始會換番sanrio(等姐姐到左後),發覺都係鐘意sanrio多d, haha, 我都提議過一人一張,不過最後兩張都應該會是 sanrio 無分別XD?刪除
想請問邊度有得買?回覆刪除回覆
UJI專門店在大圍閘內有一間,款多些,我就在沙田一田買的刪除
當你女兒出世後, 你屋企都一樣會變左兒童樂園呢, HAHA!回覆刪除回覆
如果D公仔擺晒出黎都幾樂園架~~HAHA刪除
我都好鍾意呢啲嘅被嘅質地,軟綿綿滑嘟嘟,不過屋企已經太多被及床單,唔敢再買 ……住 :P回覆刪除
我有 9 成床單都係 sanrio 的呢 ! XD回覆
被鋪呢D耐用品好少刻意留意~~今次可以趁機會換下~宜家起碼可以買兩套新 :D刪除
不過等姐姐黎先
我屋企D 公仔都收埋晒喇......希望有朝一日可以出番黎><回覆刪除回覆
公仔PACK左兩大箱其實都幾SIDE位架...不過唔捨得掉!刪除


text:
7/27/2009
補課
Total連埋我有8位同學出席,除咗我之外個個都已經有小朋友,最開心就係可以同相識已久的blog友見習媽媽見面,起初我仲諗點樣可以同佢相認呢? 因為我哋都無見過面,點知當佢一講佢個小朋友嘅嘢嗰時,我便知道佢一定係見習媽媽喇!
其實我對這堂導修課都無乜特別期望,因為得嗰兩個鐘其實都唔講到D乜嘢,但能夠聽到幾位爸爸媽媽的分享,都真係獲益良多.有同學走嗰時話個老師都唔係好熟杜曼的教學方法,我同意,因為我相信佢應該係兒童心理學嗰方面的,我相信佢同我哋所知嘅都係差唔多,因為大家其實都可能只係睇咗杜曼嗰幾本書,不過這位老師令我諗到好多值得深思同留意嘅地方~
當大家睇過杜曼嗰本 >,一定會覺得佢套方法真係好正,但到實際應用嗰時真係有困難:大部份用過閃咭的家長都話小朋友會坐唔定,可能玩玩吓便無興趣玩,咁媽媽便無奈地要停止.
其實要應用杜曼的理論,我覺得首要條件係要為個小朋友營造一個完全無引誘的環境.第一大引誘就係電視,只要個小朋友一睇過電視,便會好快上癮,對學習唔多唔少都會有影響.我唔係話唔俾佢睇,只係想將佢睇電視個年紀推遲,因為一旦習慣養成了,便好難改得到.所以我覺得應該先培養小朋友有閱讀的習慣,繼而才為佢選擇合適的電視節目收看,這樣一來對佢雙眼會好D,唔洗咁早戴眼鏡,二來第日又唔會淨係掛住睇電視,三來又唔會俾同學仔笑佢無電視睇.除咗電視,仲有玩具,現在小朋友好少會無玩具,我亦唔反對玩玩具,因為如果作為一個小朋友而無玩過玩具就真係好似無做過小朋友一樣,而且市面上現在都有好多益智的玩具可供選擇.不過當身邊有五花八門的玩具時,好明顯閃咭就真係無乜吸引力囉! So…要完全跟足杜曼的理論去實行,我個人覺得基本上係無乜可能嘅!
此外,父母得到自己嘅另一半同埋身邊嘅其他人配合(e.g.老爺奶奶)都好重要,例如我作為媽媽我好相信杜曼嗰套方法,但我老公原來唔信嘅,咁就唔得喇! 因為當你同BB閃緊咭嗰時,你老公或你老爺奶奶講一句,個仔咁細個,你唔好迫佢睇啦! 佢哋可能只覺得你喺度迫緊個小朋友,覺得你只係想滿足自己的虛榮心而要個小朋友第日考名校,但事實上我無咁諗喎! 咁可能我便會唔開心或者同佢哋會有爭執,相對地亦都會影響教小朋友的心情,對小朋友係有非常壞的影響,因為杜曼都有講,一個愉快的學習環境對小朋友係好重要的.試問你唔開心又怎能為小朋友提供一個愉快的學習環呢! 還有,佢哋肯唔肯為咗個小朋友,而同你一齊營造呢個環境先?(e.g.唔睇電視)見習媽媽舉咗一個好好的例子,當OK仔開始無興趣玩字咭時,佢哋兩公婆就扮喺度玩,仲要玩到好開心咁,咁OK仔見佢哋玩得咁開心,咁當然想玩埋一份啦! 咁就可以吸引番個小朋友繼續玩喇! 但事實上又係咪個個老公/老婆都做得到呢? 所以話伴侶同家人的支持同合作真係好緊要.還有,好多在職媽媽都會把小朋友交托給老人家湊,佢哋又是否懂得應用你的教學方法呢? 又或者佢哋是否認同你的教育方法,這些都是十分重要的.而且大部份的老人家都係縱自己個孫的,所以要老人家配合亦有一定難度.
我們仲發現咗一個現象,就係全職的媽媽比兼職的媽媽所受的壓力更大.呢堂老師話我哋個combination 好好,係因為有爸爸,全職媽媽,在職媽媽,同埋我(想做媽媽),大家睇嘢的角度都會唔同,同埋又可以了解吓其他人的睇法.全職媽媽成日都俾人一種感覺就係一日喺屋企好得閒,但事實上做全職媽媽仲慘過返工,佢哋無放工時間,一日全天候24小時工作,無假放,有工人分擔吓家務的仲好少少,無工人嘅,要照顧一家的起居飲食已經無晒時間,仲點可以有足夠的時間教小朋友呢! 有位媽媽同大家分享時就話佢個老公返到嚟仲要話點解佢個小朋友呢樣又唔識嗰樣又唔識,乜你無教佢o架咩? 嘩! 如果俾著我聽到呢D說話我實火都起埋啦! 我咁辛苦打理頭家,得唔到認同不特止,仲覺得我唔夠勤力? 我覺得最好就係角色調轉,奈何在經濟的大前題下大部份家庭都係不許可的.
另外有個爸爸分享話佢太太成日想出番嚟做嘢,梗係啦! 我心諗你點對你太太先? 係咪又係覺得佢喺屋企好得閒先? 最重要係佢太太無請工人喎! 雖然係同老爺奶奶住,佢哋又係咪會分擔吓家務,等你老婆專心教小朋友先? 仲有喎! 老爺奶奶難唔難相處先? 我好理解佢老婆的諗法,現在我無做嘢要你養,同返工對住個老闆一樣,你話乜我都要做o架啦! 但如果我有做嘢又唔同喎! 我對個家好似多咗貢獻咁! 我又出錢又出力! 講嘢都可以大聲D,同埋可以證明到自己的存在價值,我覺得如果這位爸爸唔想佢太太出番嚟做嘢的話,應該要做番D嘢去令佢太太覺得自己對個家好緊要,有佢主持頭家會好好多,讓佢太太得到尊重,咁樣,可能佢太太會回心轉意都未定.
最後討論得出的結果係,無論媽媽在職與否,如果可以配合一個工人分擔家務,咁樣就可以有更多時間教育小朋友喇!
除咗要自己家人的配合,教育制度的配合都十分重要,有個媽媽的分享就係佢個小朋友讀緊幼稚園,學校打俾家長話佢個小朋友唔係好跟到學校個進度,叫個家長在家教吓個小朋友.我覺得間學校好有問題囉! 教育都係學校的責任嚟o架喎! 點解佢可以又轉嫁番俾個家長o架! 好似杜曼所講,最重要係provide一個愉快的學習環境俾小朋友,唔好test個小朋友識多少,咁學校咁講得,好明顯係已經test過個小朋友啦! 而且作為家長為了要讓小朋友跟番上學校個進度,不其然都要催谷個小朋友學某D嘢,同埋要make sure佢真係識啦! 咁樣的情況底下,唔係我唔想跟杜曼的理論做,而係想跟都跟唔到啦! 仲有喎! 如果個小朋友係根據杜曼套理論教出嚟的,應該好多幼稚園會教的嘢都識晒,到時佢返學,又會唔會真係好似杜曼所講會咁專心上堂先! 定還是D嘢都已經識晒,變成無心機聽呢? 呢D都係我哋要好好諗吓嘅! 因為無論叻好蠢好,好多老師都好鍾意標籤D學生,這對小朋友嚟講是十分唔健康的,嚴重的可能會令佢對學習喪失興趣呢!
老師亦都問我們對自己個小朋友有D乜嘢期望,希望個小朋友喺語言上可以達到一個乜嘢嘅水平? 我自己就希望個小朋友唔好做壞人,可以照顧到自己,唔洗我死嗰時仲擔心佢是否食得飽著得暖便可,最緊要係佢生活得開開心心,至於語言,其實佢應付到學校同生活我就覺得已經OK了.個老師指出咗一點就係,我哋對小朋友的期望,好多時係以自己來做出發點,可能我細個嗰時有D乜無D乜,我就希望我個小朋友可以有,又或者希望個小朋友達到自己嗰時達唔到的標準,同埋周圍的人的之間的相互比較都會有影響,但其實咁樣係咪對小朋友最好呢? 例如:你想個小朋友喜歡閱讀,你自己又係咪一個喜歡閱讀的人呢? 其實身教好重要,小朋友一定會模仿自己的爸爸或者媽媽,如果自己都做唔到,如何要求個小朋友做得到呢? 就好似父母都唔係好人,咁好難希望個仔都做到好人o架喎! 係咪? 同埋喺希望個小朋友達到自己所set的標時,好容易就會令到自己同個小朋友都有壓力,這樣對大家都無好處.
綜合老師所講的,其實最重要係為小朋友提供一個輕鬆愉快的學習環境,培養到佢對學習的興趣,至於佢最後識幾多係唔重要嘅! 因為現在只係灌輸一個概念俾佢,讓佢第日返學時學習得更快同更有效.杜曼的理論只係方法啫! 其實坊間都有好多教小朋友的方法,個個都話自己得,老師話其實我哋做家長的學晒都無所謂,最重要都係可以令到小朋友可以喺愉快的氣氛下輕鬆學習便可.
雖然這堂導修課無乜實質的得著,但我覺得可以令家長們反思吓到底乜嘢係對自己個小朋友最好,而現在所用的教學方法又是否最適合自己個小朋友囉! 至於我,當然係希望可以集百家於大成,喺我有小朋友之前設計到一套最有效的教育方法啦!
2 則留言 :
- Sindy2009年7月29日 上午11:58
(Empty)回覆刪除
- Manda2009年8月2日 上午11:08
戒電視呢家嘢確實有難度, 爹d一定要電視餸飯, 家陣仲成日講住王老虎好搞笑回覆刪除
[版主回覆08/03/2009 14:01:00]我哋都有睇呀! 真係笑到肚痛.


text:
九龍灣
九龍灣站是港鐵觀塘綫的一個架空車站,位於香港九龍觀塘區九龍灣,鄰近牛頭角,1979年10月1日啟用.車站以紅色及灰黑色為主要色調.九龍灣站的旁邊是港鐵九龍灣車廠,亦是港鐵總部大樓所在地,並發展了上蓋物業德福花園.
九龍灣站內提供不同類型的商店供乘客購物或進食,例如有便利店,麵包糕餅店,銀行,服裝店及零食店等.所有商店均設在非收費區內.此外,大堂也有不少自助服務設施供乘客使用,包括自動櫃員機,自動售賣機,自動照相機等.近C出入口的大堂已付費區亦設有香港郵政郵箱,方便乘客在車站內投寄郵件.另外,近C出入口的非付費區設有「e分鐘着數」機,供乘客購買網上服務及享用港鐵友禮會的會員優惠.該站附近有街道及設施,包括港鐵總部大樓,企業廣場,國際交易中心,恒生中心,Manhattan Place,One Kowloon,MegaBox,牛頭角警署,公共運輸交匯處,職訓局中心,零碳天地,淘大花園商場,淘大花園,淘大商場,彩盈邨,彩德邨,彩福邨,城市大學德福分部,麗晶花園,機電工程署總部大樓,香港大學專業進修學院,啟業邨,九龍灣公園,九龍灣運動場,九龍灣體育館,中國建設銀行中心,臨興街,宏天廣場,德福花園,德福廣場等.車站設有2個月台,以島式月台方式排列,並裝有月台閘門.九龍灣站鄰近九龍灣工貿區,住宅區及大型商場,而且港鐵九龍灣車廠上蓋興建大型綜合發展物業德福廣場及德福花園,因此平日繁忙時間,星期六,日及公眾假期載客量非常高.


text:
November 14, 2015, Saturday - 巴塞隆拿市內遊
睇完巴塞隆拿球場, 跟著又去睇運動場. 哈哈, 見我地坐咁耐飛機, 睇吓球場運動場, 等我地多的活力.
今次參觀呢個係1992年世運會競技埸, 埸地保養得幾好, 現成為旅遊景點, 可以幫西班牙政府搵多的錢補貼吓.
會埸外呢舊野, 係要嚟點聖火 (用箭射上去, 想像吓都覺得好型). 而近競技場另一邊尖尖h築物係電訊發射塔, 當年要直播賽事, 就係靠佢啦!
聽聞歐洲環保做得幾好, 我見到好多地方都有呢的大大個嘅回修垃圾桶, 仲大過架車呀!
跟著去哥倫布紀念碑. 呢個像實在太熟悉, 上次去日本坐聖瑪麗亞號都同佢影過相啦.
呢類型嘅建築物隨處可見, 靚
呢的係咪荔枝樹嚟架, 冬天到, 的樹葉
已經枯咗, 但上面仲有兩粒果實, 真係好似荔枝呀!
哥倫布廣場對出海面就係地中海碼頭, 呢個碼頭好大, 一次過可以泊九艘遊輪呀!
我地想走去遊艇會那邊行吓
行到橋中間, 突然嗚嗚聲大作, 跟著將兩面遊客攔著, 橋中間漸漸打開
直至到打開90度, 跟著有一艘遊艇駛入, 而遊艇上高高嘅旗桿便可以順利通過
跟著橋便回復原狀. 我地又可以行過去啦.
唔怪我之咁多遊艇可以泊入去啦.
行完呢個景點, 跟著又去下一站
巴塞隆拿大教堂, 右手面係幾百年前起的, 而左手面嘅教堂係後來加建
參觀完教堂, 跟著就去行街啦!
蘭布拉大道, 兩邊有好多小檔, 行行吓被呢的玻璃製首飾吸引著 (一行街就特別精神)
全部都係檔主手製, 十幾廿文歐羅, 我買咗一套呀!
跟著去隔離檔口, 呢檔賣橄欖樹木製品, 我又幫襯呀!
我買時都無人, 都我揀到咁上下, 跟著好多人, 咁我快快比錢走人. 人多危險, 怕比人打荷包呀!
跟著去另一條街行吓, 跟著搵地方坐低睇吓的戰利品
我買咗呢個小义义同一塊橄欖木cutting board 呀! 我覺得好靚呀, 用嚟放火腿, 芝士嚟招呼朋友就最啱嘞! Very like!! 第一日就買咗的重野, 要拎足咁多日呀....哼, 鍾意咪得囉, 呢份拎返去送比型爸, 哈哈, 佢一定鍾意.
睇完戰利品, 又繼續行街, 見到的雪糕, 想食, 忍著, 一陣晚餐食西班牙海鮮飯呀!
見到有馬車經過, 真係好, 馬車汽車都可以行馬路, 馬車都要遵守交通燈架.
西班牙呢的遊客區, 好多警察架! 佢地係啱啱先騎電單車巡邏, 兩位女警好型架.
見到的小盆栽, 好想買, 忌手唔買.
突然見到剩市, 眼睛發亮, 快的行入去睇吓.
有黑毛豬風乾火腿, 又買咗幾包
見到的什果同無花果, 又買的嚟食吓.
夠鐘要返去集合, 我地要去食晚飯啦.
呢間餐廳叫Restaurant ELS PORXOS
地方都幾大架
我好喜歡呢個corner
晚餐可以選擇飲Sangri, 紅酒, 汽水或水. 選咗呢款芬達檸檬, 香港好似未飲過. 今日已經好攰, 唔想飲酒啦.
頭盤有吞拿魚沙律, dressing 紅酒醋同橄欖油
主菜西班牙海鮮飯, 呢個係六人份
味道好濃, 我覺得有的鹹呀!
甜品係三色雪糕, 食完的海鮮飯食雪糕, 好滋味呀!
跟著就去酒店啦! 車程大約要半小時, 其實個個都好攰, 個個在車上都眠一眠.
今晚住Holiday Inn Express Sant Cugat....間hotel都幾好, 但咩都唔想理啦, 第一時間梳洗瞓上床. 坐咗咁耐飛機, 加上一整天行程, 仲有時差, 真係好需要張床, 只係可以平趟, 已經覺得好舒服,
要好好休息, 快的適應時差.


text:
Perfection
尼幾日做左好多野.首先星期日係不懼人迫之下,又走左去expo.本來都冇諗住會有d咩斬獲,只係知道唯美主義有擺,所以係重點的target.一行到去已經見到佢件婚紗係心水個d,已被吸引住.我同珊珊一路睇一路話係喎尼件又幾靚,係呀尼件都好ok.之後就神推鬼摃地坐低左,不停睇相,不停問sales野,個sales又不停介紹.個sales的服務都真係幾好,好多介紹,又唔會迫你要即刻join,但當然最重要係個價錢啦.攪左一輪後,我同老公&珊珊當然係冷下先黎個分析,大家都覺得靚&抵.不過我地都行埋其他比較先最後決定.
一個圈,最後都係Perfection,因為我都係要求完美的人,hehe好啱我!
姊妹們一定最想知價錢尼!
$5988 (1wg+2eg+1伴娘+1男g+1褂)已包各頭,身配件
如果加eg只係加$880
expo book仲送鮮花球,頭花,襟花
真係好抵呀!^o^
件衫靚但身形唔靚都係唔掂,要perfect就要係內衣攪攪佢.
今日去左朋友介紹的一間你行過都唔會入去的內衣鋪.但原來佢係地下葆露絲,充滿著很有這方面知識的老板娘同又正又旬價的內衣.個過程就好難話到俾大家知,都有d三級.不過佢地真係好好,雖然只係買內衣褲,但仲幫埋我地改善身形,仲可以隔一段時間返去,俾佢再睇,再同你執.但唔好以為要另外俾錢,係唔駛,仲要d bra真係好低,其他野都唔係好貴.想攪下自己個shape的姊妹們有興趣可以問我啦!
總之一定要靚!


text:
全知言
反轉豬肚係乜乜乜 分手情侶數臭點拆好?
一 pair情侶嗌分手,好彩就分手亦是朋友,但更多人係反面冇朋友,仲會互數對方不是,好似最近周子揚同何傲兒呢 pair咁,戰局至今仍未停止㗎!之但係,其實拍拖係兩個人嘅事,外人真係唔應該多加意見嘅!未知一班藝人朋友又點拆解被前度數臭嘅難題呢?
雞髀打人
Regen張惠雅:如果遇到個數臭我嘅前度,會攞隻雞髀出嚟打佢塊面打佢牙骹,打到軟晒唔會再講!如果仲有就唔好理佢囉!呢啲控制唔到㗎嘛!多數處理是非就係唔理同記住攞雞脾!
以德報怨
Cystal張紋嘉:我反讚佢!讚到佢天上有地下無,呢個世界上最好嘅男人!呢啲叫咩呀?以德報怨嘛!等你自己心虛,點解要咁樣話我,咁樣你就唔會再話我!同埋真係冇遇過呢個難題真係好,等我下次遇到呢個情況就咁做!
C AllStar
(左至右)
由佢數
Jase:我會祝福佢囉!因為他朝君體也相同!
祝福佢
安仔:大方啲囉!因為本身唔臭點數都唔會臭!問心無愧!由佢數囉!
恭喜佢
釗峰:我都會恭喜佢囉!因為我已經搵到個更好㗎!比前度更好嘅人!時間會證明一切!
扮唔知
King:比人數,我都唔知㗎如果佢真係數,傳到我耳仔,咁我會同傳俾我嗰個人講,唔好聽佢講,你聽佢講,佢都數我啦,睇個行為都知道唔係好嘢
少女標本
(左至右)
忍得就忍
少女標本 Kabby:我諗我會採用退一步海闊天空,忍一時風平浪靜嘅方法,我覺得忍囉!因為人在做,天在看!會忍到佢收聲為止!我覺得佢有羞恥之心,嘅,每個人應該有半分羞恥之心!
要賠償
少女標本 CoCo:咁都證明我對佢影響都幾大吓嘅!分咗手都仲數緊我!唔緊要嘅!賠返小小精神上面嘅損失就得㗎
買兇殺人
少女標本 Jessica:我會買兇殺咗佢!講笑啫!我點會做得出啲咁嘅嘢!我會唔理佢囉!覺得講講吓啲人有眼睇㗎嘛,自己係個點嘅人!反而啲人會覺得呢個男仔好唔掂,數臭人哋喎!大家就會知道佢係唔好嗰個囉!
街坊:唔好咁執着
街坊普遍都係採取懶理決策應付,俾足面子前度,仲話叫佢放下執著喎!
即時報料 facepop
熱線: 9222 0828
電郵:facenews@nextmedia.com
facebook: Face Magazine inbox
line, we chat id: facemagazine


text:
原本諗住會好細張,原來都唔細的,連稅5個幾真係好鬼抵呢
最先係Charco仔試用,之後天師仔就o黎爭呢
最後天師仔爭贏
有時又輪到Charco仔嘆吓
點知仔仔爸放工返o黎見到,話買一張咪兩個爭囉,佢又拿拿淋落街去買,我買o既時候只有兩個,我無諗住買兩個,所以只攞咗一個
後來仔仔爸兩手空空返o黎,我話另一個咁快俾人買咗嗱,佢話唔係,見嗰張貓床有啲污糟,所以唔買,佢話等佢去其他分店度搵吓
幾日後,佢終於買到返o黎,但係無貓“house”,唔知係咪佢哋唔鍾意隻顏色呢
我特登將藍色貓床放餐枱底,想佢哋會去墊度瞓嗰張紅色貓床
情願坐張墊都唔肯坐嗰張紅色貓床
終於肯用
No,No,No,只係仔仔爸洒咗啲貓草落去,天師仔至肯入去咋
不過早兩日,我都有見過天師仔上去坐,我諗佢慢慢就會接受呢個顏色o架喇
呢個聖誕節,除咗有爹娘送聖誕禮物俾兩隻仔,(阿姐都無聖誕禮物呢)
仲有好多貓友寄聖誕禮物俾我同我家兩隻仔
有牛牛媽o既牛米年曆咭,聖誕咭,年曆咭好實用,可以放係銀包,咁就可以成日見到牛米
好快就砌好,幾靚
Charco仔都有幫手監督我哋砌o架
仲有一個愛畫繪圖o既Blog友,送上自己畫o既聖誕賀咭
最後今日至收到Ada五寶媽寄o黎o既禮物
真係好多嘢呢,實在太破費喇
咁多零食,仲有玩具,梗吸引到兩隻衰仔o黎八吓呢
令我呢個住係外國o既孤兒仔,感覺好溫暖
多謝晒


text:
2015年3月25日 星期三
大便藏金 產量堪比金礦 政治時事,
大便藏金 產量堪比金礦
(本報綜合報道)糞便氣味「濃郁」,
2015年3月24日 星期二
日本雞蟲親身教路 日本叫雞時房內知識 政治時事,
以前都聽過啦,日本嘅性服務係唔招呼外國人嘅, 加上去旅行又好少單獨外出,今次出外公幹有一晚自由核突時間,咪上網search下囉~找到網頁專門介紹風俗店(有點似141),裡面有電話地址和囡囡介紹, 其實呢啲風俗店低調得嚟又好揚,雖然沒有五光十色嘅閃燈招牌,但係距離好遠都會見到十八禁的燈箱.
我今次去嘅係位於大板日本橋站附近, 膽粗粗入去問馬夫多數(五六間)都係話唔識日文冇得傾,本應打算放棄,但係見到對面街有四五間未行過,只好一試.真係皇天不負有心人,最後有一間裡面有一條女肯用英文和body language溝通先有著落,雖然冇得揀不過睇佢幅相都OK.
先要係店裏邊俾錢,1千入會,1萬帶囡上房60分鐘加消費稅,其實都唔太貴,大約7百幾.
叫雞撲嘢點解要識日文呢? 原因係條女入房60分鐘係任你玩的,唔會好似東莞桑拿咁樣自動波, 你鍾意摷又得,鍾意大力揸又得,口爆又得,深喉又得⋯不過係唔包吊,吊要比TIPS,我以為好貴,點知條囡開價都只不過係兩千日元,百幾蚊俾佢啦~她公司打電話來即係60分鐘好快就過,口爆一次吊一次,佢算係交足功課,起碼細佬滿足曬啦.
FACEBOOK連結:


text:
其實港女除咗極醜惡之外呢,仲好撚蠢嘅,出得鏡就咪咁猴擒撲埋疊銀紙道啦,初頭未見樣咁對談,就講到自己好著重內涵咁話,到開左樣啦,大家咪又係望樣望身家.我唔係話佢地睇樣睇身家唔啱,但係你係港台一個咁大型嘅節目入面,當住幾部攝影機同全香港幾百萬人對眼走去轉軚,咁咪就係蠢囉.
更何況,有唔少睇緊節目嘅人更加係不齒呢種拜金嘅態度,加上而家呢個網絡世界係點大家都好清楚,咩賤男中出即飛遭起底,我相信各位網民都睇唔少.係一個咁嘅背景之下,為咗一個撲朔迷離嘅所謂「釣金龜」機會﹝拿,唔好同我講話有人無諗過呢樣嘢,因為諗過呢樣野嘅人最多都係計錯數,高估左自己嘅吸引力,而無諗過呢樣野嘅人連最基本嘅理性分析都無,因為佢地做呢個決定嘅所得一定比損失大.﹞,走去冒一個俾人起底加怒插嘅風險,真係醒到加零一.
比著我係佢老細見到佢地個樣就炒Q咗佢哋,做人唔係唔可以拜金,但係就一定要有PR,做野做到咁出面咁核凸,都唔知會幫公司搞出啲咩大頭佛.
而掉翻轉頭睇,轉軚嘅港女固然係柒,但係亦都唔見得其他女醒得去邊.港男港女呢個話題係呢幾年都煲到水都乾埋啦,大家周不時都見到一班Keyboard Fighter 講下港男無用,港女拜金嘅話題,呢D 辣著火頭嘅節目,一句失言,一個錯嘅選擇,都可以令閣下成為本月之星,而我相信呢個節目比佢地嘅報酬唔多,咁樣計一計法,一個唔小心講錯野嘅損失絕對比上節目所得多,好彩你地嘅風頭已經比班做得更出面嘅港女搶左,如果唔係嘅話真係高登見.
拿,老實講,我覺得拜金唔係罪黎,大家都有各自嘅價值觀,大家都有自己嘅擇偶條件.但係 你係對劉生有興趣嘅,都等off air 先去approach啦,但係,港女們,你認為這些機會真的是屬於你的嗎?
Ps: 首尾呼應:傻婆傻婆…
原文連結


text:
星期六晚帶媽咪去老巴刹食沙爹. 媽咪其實對呢邊啲食物幾熟悉, 因為我祖母外家喺呢邊, 所以我未嚟之前媽咪都嚟過旅行.
一坐低, 就有人遞餐牌過嚟, 媽咪見到個印度餐牌上面有kumbing soup (羊肉湯)就即刻點. 佢好懷念以前喺Whitney Road天橋底啲大牌檔食過既kumbing soup, 可惜嗰個大牌檔已經無咗好多年, 我以前初嚟時都成日由宿舍偷偷去嗰度食宵夜.
噢, kumbing soup上桌時, 媽咪極失望. 水水的, 只有粒粒羊肉在湯裏. 她以前食的是很濃的, 還有隻羊腳靴的. 這一碗要S$5, 勁呃錢!
今次啲沙爹無上次的好食, 嗰度有好多沙爹檔, 除非成日去知道邊檔好味, 如果唔係要睇彩數. 今次幫襯stall no. 7&8, 肉醃得太過頭, 吃不到肉味. 沙爹醬太濃香料味, 我唔鐘意. 建議你哋去唔好由呢兩檔order.
嗰晚真係矇查查, 叫完沙爹就求其叫了燒魔鬼魚之類, 但唔醒起睇清楚先叫, 結果原來叫的那檔是馬拉人開的, 好難食. 下次要記得幫襯後面着橙色衫侍應嗰檔, 好食好多架. 你哋坐低望向沙爹檔後面就會見到大大個檔口賣燒烤海鮮和普通炒餸的就啱嘞, 記得唔好好似我哋咁儍更更唔睇清楚就點嘢呀!
今次好失策, 但唔緊要, 媽咪同我哋一齊出街都好開心既.
星期日媽咪同我哋一齊返教會, 希望媽咪快啲接受福音啦. 大佬好乖, 成日叫婆婆信主, 婆婆聽唔明佢講乜, 佢就叫我講. 返完崇拜去食早餐. 教會朋友個個話我同媽咪好似樣呀.


text:
February 18, 2016, Wednesday
今年農曆年假真係好, 放足九日. 年初八先開工. 返到公司, 同事又用Lego砌咗個揮春, 真係叻叻呀!
一返工就回到現實世界...忙到氣咳, 一開工就天天加班, 日日都做唔哂的野.
今日約咗Akiramay食lunch, 要比支票佢呀! 哈哈, 佢又幫我訂咗機票, 月尾去旅行呀!
佢未去過鐵牛, 去排吓隊, 都好快有位. 而家好精明架啦, 等位時就睇家食咩, 先畫好. 一有位就馬上去cashier比錢, 跟著的野就好快嚟.
Akiramay要了鹽酥雞滷肉便當
我就要了滷肉排骨便當, 其實HK$52一份, 都好抵呀!
晚上好夜返到屋企....呀! 做到暈咗唔記得Cindy今日放假, 返到去再開車出去上水搵野食.
咦! 餃子王原來執咗笠, 改咗做豐記魚蛋粉
就試吓呢間啦, 下午食個滷肉排骨便當, 到晚上都未係好餓, 食碗魚蛋粉都好喎.
的價錢普普通通啦, 地鋪租貴, 三十幾文一碗粉麵, 都係咁上下啩.
鋪頭裝修同以前餃子王都差唔多
我要了魚蛋粉
型爸要了膀肚麵
油菜一碟
的辣椒油勁辣
型爸再要了一客餃子加豆漿
埋單HK$106, 咁又攪掂一餐.


text:
Prien am Chiemsee : Chiemsee 基姆湖,Schloss Herrenchiemsee
Herrenchiemsee New Palace 赫蓮基姆湖宮
of Mirrors,可以想像百多年以前,路德維二世如何騎他的駿馬來到王宮,讓大鏡廳點滿洋燭照出耀目光芒,試圖掌握他作為國王的最後尊嚴,不禁令人歎息.路德維二世在1886年被發現溺斃於Starnberg湖,留下一半未完成的香侖基姆宮,雖有說路易王根本無意要把宮殿全部裝潢好,因為作為他的夢幻宮殿,只要有大鏡廳和部分宮室就夠了.但不管怎樣,當走到宮殿的另一面,看到沒有裝潢的Northern
Stairwell,跟雕欄玉砌的State Staircase強烈對比,更令人深刻感受到,香侖基姆宮真的就是路德維二世自編自導自演的劇場布景.
Herrenchiemsee.赫蓮基姆湖宮是路德維二世最後一個,同時也是最昂貴的宮殿,自1867年他第一次造訪巴黎,並於1874年參觀過凡爾賽宮後,他對凡爾賽宮進行詳細的研究,並決定在1873年買下的男人島,也就是赫蓮基姆湖宮所在的島嶼,建一座德國的凡爾賽宮.
New Palace),她的花園以法國凡爾賽宮的園林為藍本,而宮殿內則佈置得富麗堂皇,遊覽其中,絕不可錯過寢宮及可媲美凡爾賽宮的鏡廳.
今日我哋係酒店入面食早餐,呢一間D早餐都Ok喎.食完早餐就出發去Chiemsee到睇Schloss Herrenchiemsee Herrenchiemsee New Palace,由Munich去Chiemsee都預計要成個幾鐘先到,所以就計劃8點鐘就出發離開Munich喇,但係有團友攪下呢樣攪下個樣就遲咗出發.出發前就去酒店隔離個油站到入返滿D油先,今次入咗五十幾蚊油錢.一路行都係行高速公路,都幾好行,但係去到搭船附近個GPS就搵唔到個位喇.咁就要人肉GPS,好在最後都搵到.呢到泊車有幾個停車場,係搭船個到有一個好大嘅,但係係馬路對面又有一個好細嘅.開頭我哋駛咗入去細個個到,呢一個就係以日泊形式嘅,我都唔記得咗要幾多錢,但係我哋覺得應該唔洗咁多同埋泊個大個個唔洗行咁多路,所以我哋最後係入咗去泊大個個停車場喇,最後呢個停車場係泊咗EUR$2架咋!我哋由Munich來到Chiemsee大約用咗個幾鐘,原來入去呢個新皇宮係要搭一程船嘅.好在我哋去到個時啱啱有班船啫,我哋係搭09:25個一班,如果錯過咗呢一班就要等成25分鐘架啦.係上船之前有幾個團友都人有三急,要去方便一下,但係呢到去廁所係要俾錢個喎.但係團友們都無碎錢,就同個看守員示意無..呀!個看守員又幾好喎,佢哋俾咗三豪子就可以3個人入去廁所啦~~之後就趕上船啦,呢個湖都幾靚,今日天氣又好喎,所以成個畫面都好靚喇.大概搭咗半個鐘到就入去到Chiemsee喇,落船就要去換飛,因為呢一個景點我哋張14Days Pass係包埋嘅.換完飛都重要行一段幾長嘅路先入到去,我哋有位團友行得唔係好快,同埋行得多會痛,所以呢就有兩位團友係搭馬車入去喇,其餘嘅就行入去啦.呢個皇宮其實係複制呢個凡爾賽宮,但係就係未起好嘅.入面D裝設都幾靚,不過就唔俾影相囉.但係我哋有位團友就成日偷偷咁影,又幾次俾人發現好唔客氣咁叫唔可以影!參觀呢個皇宮又係要有導賞員帶住嘅,佢會一路行一路介紹呢個位置嘅景物係咩來嘅~~入面都幾豪華,最出名嘅就係個複制鏡廳,真係有D似法國個凡爾賽宮個個.呢個皇宮個主人係入住咗呢個新皇宮9日就瓜老襯,係離奇咁浸死咗,所以呢個皇宮嘅工程都一同停止咗,真係一個悲慘嘅地方呢~~參觀完,我哋就一齊座馬車出返去碼頭個到搭船出返去啦~~~
係返到香港個幾月後就收到一張信,係由德個寄來的,原來係話我係Chiemsee附近超速..翻睇返D行車記錄都唔知佢係邊到影到~~
酒店房,都幾靚仔
食早餐嘅地方,有好多嘢選擇架..
入油中...
入咗五十幾蚊油
今日天朗氣清..
搭船個碼頭
基姆湖
入都去男人島啦
去換飛先
步行入去個皇宮到
赫蓮基姆湖宮 Schloss Herrenchiemsee(Herrenchiemsee New Palace)
要有導賞先至可以入去參觀,唔同時間會有講唔同語言嘅導賞員
哈哈..偷影
入去男人島船期表
停車場


text:
但係我同老公都要擺足三日三夜架,
正日親友較多,
所以就出去租衫,
租左一婚紗,三晚裝,一褂.
之後兩日由於規模無咁大型,
加上無姊妹幫手換衫,
所以就係尖沙咀間Rose Bay 買左件晚裝,
可以盡情同放心著,
唔洗怕還遲左件衫比人罰錢.
B2B 們可能都會知道,
TST 婚紗街D 衫都唔係平,
加上Rose Bay 門面都好似行高檔路線,
所以一直都唔敢入,
後尾我朋友映Pre-wedding 買衫,
咁岩佢又有衫做緊sales,
所以就入去博一博.
諗住一件過就梗係要敬酒又得,配金器又得啦,
所以選左件淺金色,
一黎big day 未著過呢隻色,
二黎佢都幾好襯.
件衫岩岩先上架就比我買左番黎la,
上身lace patten,
下身後面做左小小收身cutting 加埋一層層咁,(大家可以係兩側見到,後面下身打落都係一層層),
前面腳下有立體碎花,
整體著出黎都幾slim,
最緊要質地要好.
其實我都有諗過淘番黎著兩野掉左佢一了百了,
但係諗諗下呢件野唔只用黎映相,
D 人會近距離見到,
淘番來的質地一定唔可以出大廳,
映pre-wedding 就得姐,
比人見點都係正正經經買件好D.
不過可惜新居位置有限,
著左兩次無理由唔要佢,
所以睇下有無B2B 收留佢,
價錢可以PM 我.


text:
復活節就到啦!大家準備好過一個開開心心嘅復活節未呢?或者可以搵以下呢隻 Duffy 陪伴你呢!全新嘅 Duffy迪士尼小熊 復活節造型毛公仔,經已登陸 香港迪士尼樂園!又係時候入一入園啦!
咦!呢到有隻復活蛋喎!上面有不同顏色,亦有 米奇 頭型圖案,幾得意喎!唔知入面有啲咩呢?
破蛋而出啦!原來係一隻復活節小雞!佢啱啱出世,一雙眼睛朦朦朧朧,好似未訓醒咁,哈!
睇真啲,原來唔係小雞,係一隻復活「熊」響到扮緊小雞!佢就係我地熟悉嘅 Duffy迪士尼小熊!
一隻 Duffy 小熊毛公仔又點少得 Duffy迪士尼小熊 招牌,以及一本故事冊呢?今次當然亦唔例外!
尋日我特別帶埋家中嘅 小Duffy 入去樂園,等佢可以同我一齊去搵呢隻新細佬,帶佢返屋企!
小Duffy 都想入去復活蛋裡面玩呢!但係佢太大隻,隻蛋裝唔落,都係俾返細佬入去啦,哈哈!
今次呢隻復活節造型 Duffy 可以收埋響復活蛋入面,好搞笑!相信好快又會被Fans們一掃而空!而家已經係第17隻 Duffy迪士尼小熊 加入我地嘅 Duffy家族 啦,我地嘅家族繼續不斷壯大起黎呢!唔知下一隻又會係點嘅呢?會係咩造型呢?不過可以肯定嘅係,佢一定都會係一隻好可愛嘅小熊!


text:
靚人靚景
大家週末夜有無出街吃個飯飲杯嘢咁呢?
拜六晚原本就諗住靜靜地留喺屋企清DVD債,
點知俾SC講多兩講又落搭同佢貢咗出去.
首先二人前去咗太平館吃瑞士雞翼同瑞士汁牛河,
然後再會合KI去喝一杯先歸家,
KI提議去佢近日最愛流連嘅Café Gray@Upper House!
Upper House係位於金鐘嘅新酒店,
舊年好低調咁開咗幕架啦!
酒店主要行型格路線,把守入口嘅都係靚仔靚女,
離遠見到你已經笑晒咁.
而喺49樓嘅Café Gray近日亦成為城中新蒲點,
理由係嗰景真係絕無遮檔超級靚喎!
唔信?同大家一齊上去望望呢~
(註:照片用艾瘋拍攝所質數奇差)
一出lift轉右經過長走廊就係Café Gray
reception
Café Gray嘅左邊 ,即近入口處係餐廳部份,右邊就係bar
嗰景係咪靚先?
除咗景靚,個crowd都相當ok,有老外有本地ginger,斯斯文文類,主要係三字過外.. 另外最好嘅係因為酒店作風低調,暫時仍未被國內同胞包圍
粉紅色嗰杯係Beautiful Martini,係我叫嘅,原來杯嘢咁鬼camp!KI仲話呢到啲dessert好有水準,但可惜只serve到11點,所以無緣一試,唔開心囉~ 另外我又八八掛攞咗本lunch menu睇,一個3個course嘅set要300幾蚊.不過有咁嘅景又想嚟試下喎.不如等SC返加國前,搞次lunch gathering先~


text:
Tuesday, 12 June 2012
Prometheus
妹仔,
唔知係咪受天氣影響, 早兩日心情開始變好一點, 今日又明顯感覺變差, 好辛苦. 你就真係嘆, o係我地屋企唔使郁, 而我就要周圍搵屋搬, 好在call返以前包租婆, 佢剛好有個studio空o左, 所以我又去返以前我地舊屋o個度, 租金好鬼貴, 不過間o野難得地好乾淨. 只不過一年半前, 我地由舊屋搬去而家我地自己屋企, 當時我地幾開心, 有自己地方, 你可以玩裝修, 將間o野轉色, 搬o野就一齊搬; 而家就我自己搞掂, 淨係搬書都搬到仆街, 諗起都覺得難過. 不過你想我為你做o既, 我都一定會盡力完成.
剛剛星期六我自己去睇戲, Prometheus, 係你最唔鍾意睇o既異形系列. 我覺得都唔錯, 雖然冇頭兩集咁正, 但係都相當有水準, 有故事, 世界觀明確, 懸疑feel唔錯, 唯一我覺得唔好係過程未夠緊湊, 班主角出入個神秘山洞幾次, 下下都自出自入, 無驚無險就去到目的地, 唔會為佢地安危覺得肉緊. 故事講一班人去尋找"造物主", 去搵"神", 問題係佢地搵到之後發覺個神原來係奸角o黎, 而且冇料到. 都係一 d 相當有趣o既探討, 對某 d 人而言, 最逼切o既問題唔係有神定冇神, 而係有又如何? 據說我地都係信徒, 而家咪又係搞成咁. Where's the difference?
Posted by Howtindog at 14:42


text:
2013年12月14日 星期六
又到聖誕
我 : 心情咁靚學人唱聖誕歌!
妹妹: 我知就快聖誕, 唱下歌應下節呀!
我 : 我都心思思想買聖誕樹呀!
妹妹: 仲有其他嘢要買架!
我 : 係喎! 仲要買聖誕禮物喎!
妹妹: 好嘢! 今年有份收聖誕禮物!
我 : 吓! 我準備買俾契女唔係妳喎!
轉下眼話咁快又到聖誕啦! 大家會點慶祝呀? 聖誕之後又過新年, 早兩日要契女媽幫手換新銀紙, 佢話駛唔駛咁快準備, 我話仲有一個多月就係, 換得來都差唔多呢!
最近唔知點解好鐘意食栗米, 特別係糯米栗, 煙煙unun咁, 超甜栗好似浸過糖水咁真係好好食.
上星期放假唔想煮飯又好想食煱貼, 整咁多分兩日食真係正呀!
同事去沙巴旅行, 買盒榴槤蛋榚卷同茶包俾我做手信, 蛋卷真係好好味呀!
契女爸爸好客氣, 請我同老公仲有呀妹食蛇宴, 原本呀大都有份, 不過咁啱佢要北上, 所以冇得食. 最鐘意食蛇丸同蛇羹呀!
契女話好想整曲奇, 拿拿聲買材料開工. 開工前先飲杯藍莓益力多沙冰, 唔只顏色靚味道都very good架! 由下午3點開工至6點半收工, 一出爐契女忍唔住食好多塊, 契爺都笑佢咁心急, 話曲奇要攤凍先脆, 但佢都唔理係咁食, 最後好開心咁拎兩包返屋企請家人食!
呢餐冇煮飯, 用花卷做主糧都不知幾好味呀!
蛇宴當晚又食又拎, 今晚翻熱羊腩同糯米飯, 再另加西洋菜湯係咪都好唔錯呢!
是日飯後甜品就係姜汁撞奶!
昨晚既宵夜就係大大粒雲吞加炒什菜.
今日放假梗要大覺瞓, 老公知我晚上煲劇, 今早都唔敢叫醒我, 做大懶豬到11點半先瞓夠, 再到聯和墟飲茶, 飲完茶又係圖書館睇書, 中途契女媽搵我原來佢同契女又係圖書館, 真係約都冇咁啱, 契女見到我好開心. 今日只買一條紅蘿蔔同兩條臘肉, 因屋企有芋頭, 有我近期至愛既栗米,去完圖書館之後都蒸兩條栗米做下午茶, 晚餐芋頭炆雙臘(臘鴨加臘肉), 再煲粟米紅蘿蔔虫草花湯, 飲完大碗湯真係覺得好滋潤架!
妹妹溫馨提示: 今晚落雨天氣真係涼好多呀! 記住保暖唔好凍親呀!
33 則留言:
你整野食都好叻叻回覆刪除回覆
麻麻地呢!妳都好叻呀!刪除
尾二張相妹妹個樣好招積咁,好攪笑呀~回覆刪除回覆
係呀!我朋友話佢串串地,我話係好鬼串呀!刪除
我都係鍾意食黃色粟米多啲,好想食蛇羹呀,呢度無得食,有一年返香港連續食咗兩日,阿哥話我駛唔駛咁博命喎回覆刪除回覆
天涼食蛇最正呢!今日放假又買粟米呀!刪除
我未試過一日整咁多曲奇, 每次一盤咋回覆刪除回覆
我今次整細細塊要三盤呢!刪除
氣温真係凍左好多,你都要注意保暖呀!回覆刪除
妹妹越睇越靚呀.回覆
今日落成日雨真係好凍,代妹妹多謝妳讚佢靚.刪除
聖誕, 我一定要睡覺, 看書, 看電影.回覆刪除回覆
呢三樣節目我都好鍾意架!刪除
妳有冇買聖誕禮物俾妹妹呀?回覆刪除
妳契妹大個左喎,越大越靚女回覆
真係未買呀!契女個份買件外套同朱古力,佢最近肥咗好多.刪除
Bill婆婆又系好鐘意整餃子,每次又系整好多好多,整完雪入冰格慢慢食回覆刪除回覆
自己包真係好食好多呀!刪除
嘩~真係整咗好多曲奇喎~小朋友實好開心呢~回覆刪除回覆
係呀!契女好鍾意跟我學,整得唔錯架!刪除
契女又幾靚女啊!回覆刪除回覆
請問甚麼是蟲草花?刪除
契女真係幾靚架!蟲草花一條條黃色,咁啱我用晒,唔係可以影俾妳睇,煲湯唔錯架!回覆刪除
見到妹妹好可愛呀..佢真係好乖回覆刪除回覆
謝謝妳呢~佢又真係越大越乖架~ 祝妳同家人新年快樂呀~刪除
你真係好叻好叻! 我廚藝白痴, 哈哈, 好羨慕!回覆刪除回覆
我都唔係好叻呀!只係為食鍾意整呢~ 祝妳新年快樂呀!刪除
Merry Christmas!~回覆刪除
- 回覆
謝謝呀! 新年快樂呀!刪除
我都好鐘意食糯米栗架回覆刪除回覆
我大家姐就最鐘意呢~刪除


text:
2015/07/27
貓店長 ~ ^_^ ~
30 則留言:
我老公又冇回鄉証,又幾十年都冇返大陸,大陸又冇親戚咪照樣收到啲叫俾錢電話,真係搵食唔知掟睬佢就真係儍.回覆刪除回覆
嘻嘻, 果個電話錄音係咪講大陸話叫你按0字果個呀? 我都接到跟手按埋0, 有個唔好彩嘅女人收聽, 比我火爆表佢母親蘭花系就收線, 就咁呢排就無接過 ^^回覆刪除回覆
如果收到中聯辦電話, 就要問下佢老豆係咪叫中國人定舂瘟雞 ^^刪除
haha ... 刁媽拆蟹咁燥底 ? 唔駛掛 , 搵食唶 . XD刪除
不過我收果個係廣東話錄音 , 並非普通話 , 如果係普通話 , 收線得更快 . ^^
另外若然對方自稱中聯辦 , 咁就要問佢有冇我既資料 , 聽聞叫自己做中聯辦既騙徙 ,刪除
或多或小都會有受害人既資料 , 如果玩得佢太盡 , 驚俾佢尋仇 , 都係收線算數咯 .
嘻嘻, 小姐你講粗口喎, 應該係炒蝦拆蟹 ^^刪除
t : 意思都係一樣唶 . XD刪除
我老公都D7咗佢地祖宗十八代刪除
我好有禮貌架,叫佢揾食行遠啲.刪除
Nerissa : D7佢 ? 果然夠豪邁 , 我就做唔出喇 . haha ...刪除
コーさん : 睇黎大家都有按0字回應佢喎 .刪除
D7佢嗰個係我老公,我都未會講出口喺心入面講啫 XD刪除
Nerissa : 咁就算真係D7佢都唔過份 , 錢呢家野就最重要架啦 ,刪除
咁樣黎出蠱惑 , 唔興就有鬼 . XD
大小姐確實好功夫 :D 唔知點解一聽到大陸話係電話出現我就火都黎埋, 可能我有精神問題, 要去瑪嘉烈睇下專科先 :D刪除
大小姐一向都咁勁架啦 , 好值得晚輩學習 . ^^刪除
t : 你平時有冇接觸強國人架 ? 如果有 ~
可能積積埋埋道火無處宣洩 , 所以一聽到大陸話即時扯火 .
我諗依家係香港聽唔到大陸話都幾難, 齋鉛水果班10個有9個半係啦!!!刪除
Fung Mandy : 中呀 ~ 你唔講我都想講 , 啟晴村受訪人士當中 ,刪除
不論收音機或電視媒體 , 九成九講既都唔係純正廣東話 , 真係強國當道 . >_< !!
我不抗拒大陸人, 不過收到大陸喱講大陸話電話, 最重點呢處喺香港, 需然知佢地行騙, 大佬呀, 專業D, 臨記都係專業演員, 講廣東話氹下人開心下啦刪除
t : 我次次都係聽廣東話版本喎 , 唔通佢地收到你既意見 , 換個廣東話版本 ?刪除
頭先新聞報導都有講佢地呢招 , 仲話佢地(騙徙)執唔小添 . =_= !!
E, 講還講, 睇黎小姐好想養隻貓咁喎回覆刪除回覆
唉 ~ 正式係想還想 , 做還做 , 之前唔記得有冇講過 ?刪除
玩人地D貓就正唶 , 到自己真係養起上黎 , 就未必有咁好心機打理佢 .
每日收工得果幾粒鐘 , 又要餵食 , 又要陪玩 , 一兩個禮拜或者頂得住 ,
耐左感情轉淡攪到互相憎恨就無謂啦 , 自己知自己事 .
所以貓呢樣野 , 都係算喇 . >_< !!
本書有幾正呀, 講少少黎聽吓, 睇吓係未咁值得買先 :P回覆刪除回覆


text:
一入到樂園,穿過正門火車軌底下嘅隧道,就會去到 美國小鎮大街!一如以往,呢個園區係全個樂園聖誕氣氛最濃厚嘅地方,呢到將會變成 聖誕小鎮,俾大家盡情感受聖誕節嘅歡欣!首先黎到嘅係 小鎮廣場,亭上掛有 米奇,米妮 頭型掛飾,但係點解好似有啲似曾相識...?
2013年11月16日
迪士尼雪亮聖誕2013: 走進樂園, 譜寫獨特的聖誕故事!
迪士尼雪亮聖誕2013 已經開始咗兩日,今日就首先分享一下園內佈置啦!每逢黎到聖誕,樂園都會掛滿好多好靚嘅聖誕裝飾,變得充滿聖誕氣氛,咁今年嘅裝飾又係點嘅呢?即刻同大家睇下!
一入到樂園,穿過正門火車軌底下嘅隧道,就會去到 美國小鎮大街!一如以往,呢個園區係全個樂園聖誕氣氛最濃厚嘅地方,呢到將會變成 聖誕小鎮,俾大家盡情感受聖誕節嘅歡欣!首先黎到嘅係 小鎮廣場,亭上掛有 米奇,米妮 頭型掛飾,但係點解好似有啲似曾相識...?
再望望旁邊,怪獸大學行政大樓... 丫,唔係,應該係 動畫藝術廊 先至啱,因為一眾怪獸學生經已經順利畢業離開咗啦!動畫藝術廊 重新開放,而外面嘅牆上亦都掛滿咗聖誕掛飾!
整個 聖誕小鎮 最矚目嘅佈置,必然係豎立響 小鎮廣場 前方嘅巨型聖誕樹!響整條大街都可以見到佢!今年棵聖誕樹同上年係一樣嘅,底下嘅裝飾亦都差唔多,所以我就唔多講啦... 不過我都好期待佢響亮燈之後閃閃生輝嘅景象!
以上睇咗 小鎮廣場,動畫藝術廊,巨型聖誕樹,其實全部都同上年差唔多;事實上,整個 聖誕小鎮 嘅佈置確實係同上年大同小異,甚至更加係比起上年少啲啲... 但係冇所謂啦,我都明白聖誕裝飾黎黎去去都係咁嘅樣,最重要係有聖誕氣氛啫!
而為咗迎接聖誕節,美國小鎮大街 嘅的士司機以及警察們都響各自嘅車上加入聖誕佈置!咁樣,的士乘客以及囚犯們都可以開開心心過聖誕啦,哈哈!
雖然裝飾冇咩新意,但係都有特別驚喜!響 迪士尼黑色世界2013 過後,大街嘅居民就開始為 廣場時尚店 去到 大街餐廳 嘅一列建築物進行粉飾,架起咗圍板;最估唔到嘅係,居民竟然照樣響圍板上掛咗聖誕掛飾!我一開頭就覺得好似怪怪地,但睇睇下又慣咗,同時亦好佩服佢地咁有心機!
星期日入園玩嘅時候,響 樂園中央廣場 只係見到一個美麗嘅紅色花圃;去到活動開始當日,米奇,米妮,唐老鴨,黛絲 嘅雕像出現咗啦!佢地嘅中間仲有一棵好靚嘅閃紫色水晶聖誕樹!
我個人係好鍾意 米奇家族 今年嗰套聖誕新裝嘅,係好華麗嘅紫色,另外亦都有好多細緻嘅花紋!樂園中央廣場 嘅雕像都將四位 迪士尼朋友 套衫整得非常仔細,所以我都好喜歡!我另外亦都覺得 黛絲 凝望自己愛人嘅姿勢好得意!
繼續向前行,黎到 睡公主城堡 前面;同往年一樣,燈柱上都係掛咗一啲聖誕裝飾.又到聖誕節,又見到平淡嘅城堡,又再好掛住昔日夢幻嘅 星閃城堡...
咁除咗 美國小鎮大街,其他主題園區又有冇聖誕佈置呢?穿過城堡,行到去 反斗奇兵大本營!咦,點解入口通道多咗啲野嘅?「Andy's Theater」安仔劇場?今年聖誕節,安仔 決定響自己嘅後花園設置一個小劇場,呢到將會上演有趣嘅玩偶表演!
劇場上面掛咗一啲聖誕燈飾,兩邊分別係 安仔 親自繪畫嘅 胡迪,巴斯光年 畫作;旁邊仲有「Stage Door」,「Green Room」標示,安仔 好細心咁為自己嘅劇場整咗後台設備!
睇下劇場裡面,內裡有一個布幕,係我地非常熟悉嘅《反斗奇兵》藍天白雲背景!中間仲有一個由書架組成嘅平台,應該係俾玩偶響上面進行演出嘅!假如有機會的話,不妨留意下書架入面啲書,我覺得有啲書名都幾趣緻!
呢個 安仔劇場 原本係一個紙皮箱黎嘅,睇黎 安仔 都幾鍾意利用紙皮箱等自己可以成為一位小建築家喎!劇場側面都有電腦條碼,膠紙,貨品特性標籤等等.
繼續向前行,走到去 迷離莊園,呢個園區首次加入節慶活動行列!亨利爵士 特別邀請咗一個皮影劇團黎到莊園,響聖誕節期間為訪客呈獻皮影戲表演!佢仲吩咐咗管家響貨運站設置表演劇場!
貨運站嘅月台架起咗一個表演箱,行前少少望真啲,表演箱底部有一個 迷離大宅「MM」標誌,亦有一啲皮影戲圖案.印象中我係未睇過皮影戲嘅,所以我都幾期待呢個演出!
為配合呢個臨時設置嘅皮影劇場,迷離莊園貨運站 都需要暫時停用;咁樣 亨利爵士 咪冇得接收新嘅珍藏品?佢同 阿拔 會唔會收唔到聖誕禮物架?
最後一站黎到 灰熊山谷!呢個大福小鎮嘅居民打算為大家獻上 灰熊手偶劇場!同平時一樣,演出係響 幸運黃金石小食亭 旁邊嘅馬車進行,而嗰個位置都已經掛咗一啲聖誕星星響到!
其實我本身就覺得西部小鎮過聖誕會係一個非常特別嘅情景,可惜今次單單幾粒聖誕星星嘅效果就比較薄弱... 惟有將我嘅寄望放響手偶表演嗰到啦!
於 21:54
標籤: 迪士尼雪亮聖誕2013
訂閱: 張貼留言 (Atom)


text:
2012年10月1日
又多一隻啦! 第12隻Duffy正式加入!
星期六去之前上網睇返,原來 奇妙處處通 會員專享三折精品優惠9月30號就完結;我之前都冇特別留意,估唔到咁快完,所以嗰日入樂園嘅時候就把握機會,瘋狂掃貨!其實今次都唔算好瘋狂嘅,都係買咗三樣商品啫.而其中一樣就係呢隻磁石 Duffy 啦!
佢已經係我地 Duffy 家族嘅第十二位成員啦!歡迎加入!屋企真係愈黎愈多 Duffy!無論係冇優惠又或者有三折嘅時候,我都唔係太特別想買佢返黎,因為真係唔知有咩用... 但諗諗下,三折喎!咁抵,唔買好似好笨咁... 咁就唔好理啦,一於買咗返黎先算啦!好啦,咁真係買咗返黎啦,我都係唔知有咩用架... 暫時俾佢同啲迷你 Duffy 一齊玩住先啦!
睇上面嗰兩張相,第二樣商品都呼之欲出啦!冇錯,就係 反斗奇兵 字母積木啦!因為我覺得用啲積木拼啲字出黎好得意,所以一直都好想買,但原價大約$300就令我卻步... 估唔到今次三折優惠,字母積木會係其中一樣精選貨品!終於可以將佢據為己有啦!
最後一樣都係 反斗奇兵大本營 嘅系列精品黎嘅.( 大部份精選貨品都係 反斗奇兵大本營 系列 ) 係撲克牌黎嘅,樂園推出嘅撲克牌通常都設計得好靚,所以我都鍾意買啲得意啲嘅撲克牌返黎.反斗奇兵大本營 開幕時我已經睇中咗呢幅牌,不過都係因為認為原價$60唔太抵而冇買到.嘩,好彩我當時冇買到咋,今次買咗返黎,原來啲牌設計都好求其,得幾張係比較靚!
經過為期一個月嘅三折推廣期,唔知大家有冇好似我咁,買到一啲心頭好返黎呢?
於 16:48
標籤: 反斗奇兵大本營, 迪士尼樂園商品, Duffy迪士尼小熊
訂閱: 張貼留言 (Atom)


text:
一路以嚟,都有唔少人對杜如風不存好感,而我對佢嘅印象,都係停留於「杜如風潮文」,亦對呢個「世界級港女」帶有不屑,直至某晚偶然地睇咗陣《東京攻略》,就開始迷上咗杜如風呢個女子,亦因為佢而破戒──喺最近呢兩個星期,一到夜晚十點半,我就扭開大台睇佢主持嘅《東京攻略》.身邊嘅朋友,有人笑我重口味,甚至話遲早因為佢而精盡人亡;亦有朋友不解我迷上佢啲咩嘢──佢份人又大洗,炫富,講嘢慢半拍,又煩.當然有時睇佢成日都講自己再買嘢,佢同佢老豆個荷包就會大出血,又話啊媽會鬧佢敗家,就可以估計到佢平時嘅購物戰鬥力一定比我哋高出好多倍;但係唔計佢「大洗」呢個指控,你或者會慢慢發現杜如風呢種人,係一個值得結識,甚至交心嘅朋友──或者佢唔能夠永遠地兩肋插刀,但至少,佢唔會插你兩刀.
如果有睇開杜如風嘅節目,你都知道佢行為上係相對大癲大肺,接受唔到嘅人,會覺得佢係一個癲婆;不過呢樣正正係我不知不覺迷上佢嘅原因──因為佢呢種傻大姐性格嘅人冇乜機心,夠哂真性情.喺呢個爾虞我詐嘅社會入面,一個成年人仲依然願意顯示出佢最真實嘅一面,實屬難得;喺娛樂圈呢個大染缸入面,可以長期做到真我嘅一面,一啲都唔簡單,起碼佢成日被人批評呢樣嗰樣,都冇乜聽過有人話佢係偽人.不論乜情況,杜如風都係一個想做就做,隨心而行嘅人──佢可以因為想同佢嘅偶像梁朝偉影婚紗相,而選擇不丹做《風行全世界》入面其中一個目的地;又會因為感觸自己仍然冇個伴而忽然間眼濕濕;又唔會怕被人恥笑,而去做自己想做嘅事.係大台入面,你係唔會有咁多機會見到呢啲場面,因為班藝人可能為咗保持形象而就住就住,唯有杜如風先可以咁大膽.現實入面,你數下你身邊嘅朋友,你會發現好多時都會係你面前好似杜如風咁,做埋啲派膠嘅行為,講嘢又白白痴痴,不顧形象,反而通常都係同你關係最親密嘅朋友.
再睇睇佢過往嘅訪問同專欄,你會發現佢睇落去佢份人吊兒郎當,但做起事上嚟可以好上心.喺佢拍攝嘅時候,佢成日都因為唔同原因而進出醫院,亦有時會因為咁而影響拍攝進度.不過,就算佢病到入廠,佢都會擔心耽誤拍攝,竟然會叫導演到拍佢入院嘅情形,為咗教去旅行嘅遊客點樣入院!更甚者,佢可以夠膽死喺前一日因病得好犀利而被逼入院,第二日就為咗拍攝而出院!佢其實大可以因病而慢慢休息,等好番就再繼續拍攝,但佢就選擇為咗工作而頂硬上,可以睇到佢做事認真嘅一面.明知病咗,仲要死頂繼續做嘢,或者唔係一件值得學習嘅行為;但係如果你身邊人入面,當中有人有杜如風呢種專業精神嘅話,佢可以成為你嘅學習對象──去學識適當嘅時候要上心,同埋做人做事盡責嘅態度.
仲有,就係佢本來大可以利用老豆嘅名氣去發展自己事業,但佢除咗入行個刻係靠佢老豆(仲要係佢老豆同佢安排)之外,佢都係冇利用過佢老豆個名去發展自己事業,甚至要係自己出版嘅書大賣之後先肯公開相認.你可以批評杜如風係個大花筒,如果娶佢番嚟,遲早敗哂屋企成副身家;事實上,喺我哋成日話佢「世界級港女」嘅同時,似乎忽略咗佢自食其力嘅情神──至少佢買嘢拍拖都會用自己錢.更何況,比起王迪詩呢種成日貶低其他人(男性為甚)去抬高自己,甚至成日狗眼看人低嘅港女,杜如風又算係啲乜?話杜如風係「世界級港女」,其實係一個幾誇張嘅污名;難得嘅係,面對種種批評,杜如風仍然可以用一笑置之嘅態度輕輕帶過,亦都係我迷上杜如風嘅原因.
有人可能會話,如果你有朋友好似杜如風咁,你將會大禍臨頭;我反而會同你講,如果你仲未遇到好似杜如風嘅人,我會替你可惜,因為咁樣你身邊就好似少咗個值得深交嘅朋友,相反如果你身邊已經有個好似杜如風嘅人,請你好好珍惜,因為依家已經唔會再有咁多人肯交個心出嚟同人相處.
則留言
原文連結


text:
終於睇清楚凱旋門喇!!
因為隔咗條大馬路同埋要企遠D先影得晒個凱旋門,所以好多人喺呢邊影相,有D人仲行埋出馬路影完全唔理D車經過添!
協和廣場嘅方尖碑,個廣場得個大字,都冇嘢睇嘅!!
唔噴水嘅噴水池~
嚟到我最期待嘅羅浮宮(Musée du Louvre)啦!!HOHOO~好多人呀!充滿文化藝術氣息,即刻覺得高尚咗!!
”蒙羅麗莎的微笑“ 係羅浮宮三寶之一,所以成個禮品店都係佢嘅產品!
呢個伯伯係羅浮宮嘅導覽員,講足個半鐘冇停過!超PRO!!我強烈建議要跟導覽員,有人帶住行同埋講解吓會好好多,唔係好易盪失路,行完都唔知行咗D乜!
入去揾吓Lisa姐先!左右都有箭咀,即係行左邊定右邊先啱呀!?
其實兩邊都得嘅,不過因為要順住條路嚟行,所以喺揾Lisa姐之前先睇吓其他展館啦!
好大好靚好多雕像~
好靚嘅圓型拱門,入去就係另外一個展覽館~
天花上嘅雕刻相當細緻!
呢個展館全部都係油畫,呢度可以影相不過唔可以用閃光燈,因為怕令到D畫變色吖嘛!
呢個展館係最多人嘅,點解?咪就係因為Lisa姐喺度囉!!
咁大個展館都迫爆呀!!
終於迫到埋去同Lisa姐合照啦!!呢個位已經係最近,前面當然有圍欄圍住啦!
又去第二個館睇吓先!
即刻少咗D人,不過都仲係好多人!
呢度鐵閘好靚吖!入面係阿波羅廳~
嘩!好金碧輝煌呀!
呢度曾經係皇宮嚟吖嘛!
最中意影天花板!
法國皇室用嘅杯杯碟碟~
皇宮望出窗外嘅景色一樣咁靚!對住條塞納河,幾好FEEL吖!!
玻璃金字塔呀!!好靚!!
羅浮宮三寶除咗蒙羅麗莎笑微笑之外,仲有嘅兩寶就係米羅的維納斯同埋勝利女神像!
出土於米羅島的維納斯像被稱為最美的人體雕像~
仲有一寶就係勝利女神像,冇頭又冇手,卻充滿了生命力!
參觀完展館就出去睇吓玻璃金字塔啦!
靚人靚景!哈哈!!
成班人都踩住兩個碌,唔知做乜呢?好似好好玩咁!
小凱旋門,梗係冇大嗰個咁靚啦!!
行咗成朝都攰啦!食個LUNCH先,晏晝再去凡爾塞宮!
粟米羹!??My飛佛呀!!
唔知點解歐洲人唔興食新鮮嘅蒸魚,D魚全部係炸過先食,不過都幾好味嘅!
咖喱雞,正喎!!
炒牛肉,好似話好食,不過我唔食牛!
咕嚕肉,又得喎!
西蘭花,齋D囉!加個鮮尤落去炒就perfect啦!哈!!


text:
星期一果日我同 Winnie 又喺 Louisa 屋企整嘢食啦!今次我哋兩個係主力,因為 Louisa 同 Genevive 啱啱去完法國返嚟,仲未適應時差,而且晏晝又要去 Towngas 跟 Rachel 學煮餸,所以我哋就肩負呢個重任喇!
未正式整嘢食之前,先 show 吓 Louisa 喺法國買返嚟嘅食品先!
啲 marcaron 好靚呀!係 Louisa 喺法國買返嚟 o架!
間鋪頭係首創呢種杏仁餅嘅師傅開 o架,所以係最正宗嘅 marcaron.
不過就好貴囉,3 盒夾埋過千蚊港紙呀,Louisa 都話肉赤!
唔同顏色有唔同味道,仲有埋 catalogue o添!
除咗 marcaron,仲有唔同色嘅 pasta,呢款係七彩蝴蝶麵.
墨魚汁蝴蝶麵,Louisa 稱之為 "班馬 pasta" !
意大利三色國旗蝴蝶麵.
好喇,到晚餐喇!呢個係 Winnie 整嘅鮮果沙律,Genevive 有份
幫手做 decoration o架!
海鮮粉絲沙律,係 Louisa 跟 Rachel 學 o架,堂上整好就帶返嚟
俾我哋食.其實仲有學個主菜 "胡椒炒蟹",不過掛住食,唔記得咗
影相 o添!
呢個燕麥包係我同 Winnie 一齊整 o架!係跟 Rachel 本《知廚之樂》整嘅.不過因為天氣好濕,我哋兩個又做錯咗小小嘢,所以個麵糰勁濕,好難搓得埋,後尾唔理咁多,狂加粉搓埋就算!不過焗完出嚟又 OK 喎,仲好香噴噴 o添!外脆內軟,好好食,加埋意大利黑醋橄欖油拌食,好正!.Genevive 就好欣賞,噚日我準備走之前,佢話可唔可以喺我走前再食多件包包呀!
Louisa 上完堂返嚟就即刻開包七彩蝴蝶麵嚟煮,加上白汁,火
腿同煎香煙肉,好味!不過啲粉個結就好易鬆開,變成方塊粉.
火腿粟米蓉焗西蘭花.Winnie 話要影埋個 Le creuset 煲墊喎!
最後就梗係要有甜品啦!呢個係我同 Winnie 夾手夾腳整嘅香蕉雪芳蛋糕.香蕉味好香濃,蛋糕好鬆軟,不過又係太濕囉 ( 原來天氣潮濕係唔適宜整蛋糕麵包 o架 ),所以 Louisa 脫模都脫得特別辛苦,表面都爛咗少少.
嚟緊 10 月尾我哋又會再多一次 party,Louisa 話下次個主題係泰國菜,到時再同大家分享啦!


text:
有日行行下圓方就見到呢間新開既Cafe
先諗起之前經過見到佢裝修話要試
成日講完諗完都唔記得XDDD
新張優惠,買兩件餅點或蛋糕就再送一件:^)
Buy 2 get 1 free
因為我揀三件都係同價位既,但我諗一般黎講就送最平果件架啦
Plum Frangipane $25
Frangipane係指有杏仁味道或者係用杏仁製作既餡料
Cedele就將呢個杏仁奶油配上李子
製成酸酸甜甜,帶有清新果香既李子杏仁批
李子切成塊狀,舖放係表面,但佢係好足料唔係薄得透明果種
拮起果肉黎食,佢仲係充滿水分,咬落有果汁既
成個批質感上比較綿稔,濕潤度高,十分易入口
不過可能因而會膩度高d,畢竟又係甜品,偏高甜度亦令整體有點甜膩
Coconut Pandan Cupcake $25
班蘭香氣十分濃郁,同椰絲既椰香夠哂合襯
面頭既Buttery Cream好重牛油香,帶點沙沙既感覺,似糖霜奶油既偏乾感
不過講真我唔食慣Cupcake又真係好漏
蛋糕都係非常勁既班蘭味,濕度剛好唔會過黏又唔會乾散
帶少許班蘭既鹹香,加上佢蛋糕既甜味,不覺奇怪,仲突顯左班蘭香
2-Citrus Cupcake $25
呢個係檸檬加香橙兩款酸味生果既結合
Buttery Cream帶有果香,但稍嫌味道太清淡
食落牛油味幾乎覆蓋果味,導致有點膩口
蛋糕都係果味濃郁,仲有罌粟籽既香氣同脆感
濕潤度掌握得宜,好易入口唔使乾嚥
果香感覺解膩些少,又令人紓緩放鬆d,可以嘆番一餐


text:
Sunday, August 31, 2008
8W2D 8月之星而慶祝之日
好唔容易等到8w, 仲有4個w先到12w, 我聽日就要番學, 希望番學既日子唔好太challenging, 我儘量希望自己個心情平靜d, 比個好環境Midby, 但係學校有好多事情會令到我既情緒起落好大, 我只係希望神比我有足夠既勇氣同信心去面對.
我尋日去完LL之後就一個一食左個大拉面, 4塊日本叉燒, 已經飽飽了, 我其實覺得呢幾日既胃口, 好似冇之前咁唔好, 呢個情況好似一入左8W就改變, 對好多人來講係好事, 但係我見到好多人話有反應先代表個BB健康, 聽到後我好唔安樂, 有時好嬲FORUM D 人, 成日亂講野, 我夠O係網上搵到資料話害喜既人係因為脾胃唔好, 要食咩咩中藥....DOT LO 話我之前用左好多時間去keep個身體, 又食左咁耐中藥, 所以而家咁舒服, 咁自在既反應係因為我之前既努力, 雖然我唔知有冇關, 但係聽到, 個心又係定左d.
雖然係星期日, 我剛剛打去搵孫教授, 佢o係度呀, 我問佢點解我冇反應, 佢話有人有, 有d人會冇, 佢冇解釋點解會咁, 其實外國好多info 都話冇解釋, 之後我問會唔會因為我之前keep個身體, 食左咁耐中藥, 所以而家咁自在, 佢話有關, 不過食左中藥都仍然有反應既大都大有人在, 所以我都唔知點, 不過我問佢, 冇反應係唔係壞事, 佢話唔係, 咁就得啦...我最重要聽到呢一句.
我5w, 6w, 7w都去照個u/s, 今日已經8w2d, 我其實好掛住Midby, 已經dream 左幾次照u/ s 見到佢喇, 不過我唔想照得太密, 所以想plan o係9W 5D 時去照, 之後就12W 時做OSCAR, 希望到時一切正常啦.
上網見得太多- ve cases, 有人會冇端端7w時唔見左個b, 仲係冇咩症狀, 你叫我做亞媽既點放心.
我而家好lazy, 成日都唔o係屋企煮飯, 所以呢幾日都係食d 唔係太健康既野, 好似尋日, 食左1.5個鮑魚面+上星期奶奶煮剩既送, + 一杯brown rice mike + 兩條果棒, 去到LL時就飲左一支organic apple juice + dinner 食左一碗拉面, 係咁多了....真係少過平時既我既食量, 好在dot lo o係12點番屋企時買左我近期既favourite - 阿土面線, $15, 好好食, 係唔夠熱, 不過足夠令我窩心.
今晚會見到成班朋友, 食意大利野, 為左8月之星而慶祝, 希望忍得到, 唔同佢地講啦!
Thursday, August 28, 2008
7W6D 五星級的家
連續好多日冇寫, 有幾樣野想交代.
1) 上次9號之後既SAT am, 即係7W1去左dr wong 度, 見到亞Midby 大個左成陪, 清楚見到sac/胎囊, 隻蛋, 同埋亞b, 計個b 既size, 以我既理解係0.98cm, 比我6W2 見佢時0.511CM 大左成陪, 呢個數字應該係係正常, 因為我見到外國既網頁有提到個周數既計法係咁既, 過左6w之後, 係用0.1cm當1日計, 即係個b 係1cm 大, 即係6w + 10日, 即係7w3日, 不過睇番我既case, dr wong 就話係within 7W 既B, 不過我見到有個92% 呢個數字, 我估即係Midby 比起同W 數既b 細左丁丁多, 另外佢有多個數字, 係度個sac既, 叫CRL, 呢個數字就話有成8W5, 不過唔理喇, 見佢有長過, 都長得唔少, 就放心喇.
2) Dot lo 比左個名"佢", 我地唔想叫佢做亞B, 個個B 都叫亞B, 佢出左世就唔知我地叫佢架喇, 所以我地起個名比佢, 叫Midby, 由兩個字組合: MID + BABY 既"BY" = Midby, 意思係我地在7月"中做"既bb
3) dot lo 有一日同我講, Midby 有一個五星級的家, 我聽左之後覺得有左股力量.我成日都驚唔知我可唔可以成功carry 到Midby , 但係dot lo 同我講, 我既身體係一個五星級既家, 我好安慰.我為左生bb, 同時醫病, 我由07年10月食中藥食到08年既7月, 戒食goose, duck, shrimp, crab, chocolate, chicken, 同埋講得出冇益既野, 我都唔食, 我唔想bingo 左之後突然間totally change 個diet 會好辛苦, 所以一早就已經遠離呢d 壞人, 加上我又食中藥, 令到子宮既健康好d, 排走d 唔要既野, 所以我覺得我易bingo 同我keep 左身體咁耐係有關既, dot lo 講到我有個五星級既家比Midby, 令我信心大左...好希望呢個信心可以一直支持我!!
4) 我咁耐都冇嘔過, 只得dd 胃氣, 不過之前都有胃氣, 而家呢d 關唔關事? 多數起身之後就有d 胃口, 之後whole day 都唔識肚餓, 一諗起屋企個kitchen 就唔開胃, 好唔中意o係屋企食野, 個胸繼續都係有d 脹, 按到佢時有丁丁痛, 不過仲未好似d 人咁講, 要咁快轉bra, 反而個肚食左野之後會幾大, 要買新underwear, 未易急尿住, 間唔中一日半日會好易急尿, 都唔知係好定唔好, 我見esdlife d 人話佢地既C+ 都講, 越勁反應越好, 代表有足夠既hormone, 唉, 好嬲d 人, 洗唔洗有咩都law 上去同人講, 搞到我都受佢地影響, 驚我/ midby 唔夠健康.
5) dot lo 病左, 由monday 開始, 所以我已經有3日zzz 係sofa, 我由上個week 開始已經backbone 痛, 可能zzz 得太多了, 我知道由9月1日起, 我冇得zzz 咁多,而家唔zzz 多d, 點對得midby 住呀?
6) dot lo 真係算係咁了, 佢o係屋企都wear a mask, 佢都好驚傳左比我, 佢隻係flu, fever 同muscleache 加發冷咩都齊, 我都sick 埋touchwood 好big pan, 不過已經分開左3日zzzz, 今日佢好似ok d, 不過呢.....見佢cough得好勁,但我又好想入房zz 番個好既, 點好呢?
7) 今日餐單: breakfast 去左LL 附近既restaurant, 10:30am 食左個雪菜米粉+火腿炒egg+holick+ 兩塊cookies, 之後3:00pm 食左個雲南小鍋米線, 加豬軟骨, 同埋唔好食既魚腐, 之後去taste 買左個sparkling mineral water, 同埋我既organic apple juice (concentrated), wa, 正, 自製個soft drink, 加d apple juice 入去d mineral water 度, 最like 佢係sparkling 喇, 正. dinner 就小小choy sum, 小碗brown+red rice (冇white) +百合抄豬肉片+corn 仔, 加garlic potato + 另外一full 碗carrot+佛手瓜湯 + 大隻妹妹green kiwi, 不過不失喇, 不過呢....個胃口好似好左, 又擔心唔知係好定唔好事.
8) 聽日唔洗去LL, 哈, 可以FULLY REST 一日, 會番mama 度飲魚湯, Midby, 你比心機快d 吸mama既nutrient 呀, 我可以既, 都會儘量比最好既你, 我去覺覺喇.
Thursday, August 21, 2008
6W5D 3號風球的一晚
今日終於可以完全唔洗出門口, 我10點就起左身, zz 左10個鐘, 應該都夠"佢"休息喇.例牌食個面包, 又係o個d 貴夾唔好食, 但係有營養既, 食左一半真係唔係太想食喇, 加埋一杯brown rice milk, lunch 都冇食, 去左clubhouse, 等aunt 5可以來我屋企做野, 我lunch 就係咁食左3小條sweet potato, 唉....好似唔係好夠營養, 好在aunt 5 整左個魚湯比我, 我4點鐘番上來, 即刻飲哂佢, 即刻覺得自己對"佢" 好番d.
晚上o個餐都求其, 白粥加嘉美雞, 加埋之前買左半包既扎肉, 同埋freezer 內雪左n咁耐既魚鰾, 飲番之前既雪耳節瓜湯, 再加多個peach, 係咁多了!
由於plan 左聽日去dr wong 既appointment most likely 要postpone, 因為8號快到了, 所以我"好醒"咁book 埋sat 早上10:45 既appointment....如果聽日真係打得成8號, 咁就星期6要早起身喇.
只係希望一切正常安好!!!
Wednesday, August 20, 2008
6W5D 暫時平靜的一日
尋日dot lo 生日, 佢來LL 接左我之後就去左佢搵既一間意大利餐廳叫olive.我真係衰, dot lo 生日, 我本來好耐之前plan 左同佢做d 野celebrate, 因為真係好耐冇比任何surprise 佢, 又冇為佢plan過任何野,所以我今年真係有心做小小野去乙水佢開心.其中諗過去學整個cake 比個surprise佢, 但因為"佢"既出現,我都唔敢行來行去,搞埋咁多野,我早前仲話不如去pizza hut 算, 不過最後佢來接我, 坐左架taxi 去到o個度, 食左個都幾好既dinner! 我而家一諗起屋企食飯真係咩胃口都冇, 成日都想出街食, 食左隻非洲雞, 同埋salmon, 兩個都幾好食, 仲送左個我唔食得既tiramisu, 都算係咁了, 結果都係dot lo 比錢, hee!!!!
今日照舊食左幾片dot lo o係360 買既有益bread 作為breakfast, 同尋日唔同既係, 我今日連butter / cheese 都冇用, 乾吞.去LL時買左維記既Hi cal low fat milk, 我唔係好中意, 我同自己講, 一包半包, 唔係organic 都算啦, 維記應該係non GMO 既, 不過飲完之後唔知點咁, 鬼叫冇食lunch, 扮下野飲包milk 對"佢" 好d 嘛!
之後去左我好想食既家樂食野, 之後就坐免費車番到OC2, 去taste 勁shop 之後, 二百蚊冇找, 買左好多organic 既can food, thanks those who don't pick you! 結果taste cut down 個價, 有d 成半咁平, 等我可以"拾"到好野.
o係esdlife 上傾開既JM中, 知道有一位前日見紅, 仲好勁, 去左政府醫院, 又係冇比安胎藥/ 針, 照左冇野zz一晚就叫人出院.唉...錢唔係大哂, 但係好感恩既係自己都有個"錢", 如果可以, 都唔想去政府睇.
o係forum 上見得太多, 有心跳既突然間過左兩個week 會冇左, 我本來都positive 既, 因為當見到心跳喇, 以為好大機會冇事, 但係點解比我見到咁多人都係見完心跳之後就有事呢?
好多人話要bed rest, 唉, 我想問, bed rest 係唔係真係指唔可以離開張床? impossible! d 人有2weeks sick leave, 2weeks都o係bed 度rest? 我有時好嬲, 見到d 人同我講叫我唔好離開張床, 又話咩野物野, 我知佢地係好心, 但係呢d 說話都足以令我擔憂.
sick leave 對我來講既interpretation 係, 多d rest, 唔會操勞, 個人calm d, 食好d, zz 多d, 係唔係真係指zzz o係張床whole day 呢?
我咁講可能我唔應輸, 唔想面對我而家做緊既野係錯既.事實上我真係冇bed rest, 我只係zzz 多平時小小, zzz 9-10 個鐘, 多d 坐, 要出街都慢d 行, 我知比某d 人知道, 實話唔得架, 咁樣好大獲架...etc (好煩!!!!!!!)
雖然唔係100% 覺得utrogestan可以幫到我, 不過我都儘量準時食佢, 都真係好希望佢令我d linings可以比"佢" implant 得好d."你" 真係比心機呀, 我仲有一個week 多d 比你多d 時間吸我既nutrient, 到9月我真係唔知個環境會點.
我同自己講, 如果bingo o係8月, 咪最衰, 我而家已經luckier 喇, at least 有個8月比我, 係咪?
主! 感謝您! 願主你保守我們, 讓我們安然渡過平靜的每一天!
Monday, August 18, 2008
6W2D 見到啡加埋......紅..
星期日刻意zzz 耐d, 成10:30 到11:00先起身.唔知係天氣問題, 定係咩問題, 唔係zz 得太耐, 同埋晚晚都會好多dream.
起身之後整左d cheese 面包, 聽人講cheese 好, 就用我o係6月時日本買既cheese 放入oven 內夾d 面包食, 食左之後又唔記得食materna, 睇左一陣奧運就去zzz, o個時未到2:00pm
點知到起身之後, around 4:00-4:30pm 左右, 食左個橙, 好地地, 都唔知點解, 去到washroom 見到pad 上面有好深既啡, 呢次啡係比起之前3次深色, 仲要有d 紅色o係底, 因為有用pad , 佢已經吸哂喇, 但我見到有條紅色outline, 上面先係啡色, 唉, big pan, 呢次仲唔big pan?
星期日有咩婦產科醫生開門呀? 我知去廣華冇用, o係babykingdom 見得太多, 知道佢地唔會同你做咩野, 我只係想搵個人幫我照下, 睇下亞b 點樣, 最後搵左仁安, 佢地因為sunday 婦科唔o係度, 要call 佢地番來, 所以consultation fee 都已經要$1000, 我有咩辨法呢, 緊係比啦, 之後所有charges 都要加多60%, 不過master bill = consultation fee + ultrasound + 藥, 都係$1380, 比我expected 既少.
醫生問我standard o個d 問題, 之後照肚既ultrasound, 好在, 見到心跳, 同埋佢比埋我聽tim! 佢同TST我睇開既Dr Wong 一樣,都係話有20% 既人會出現呢d 情況, 而見到有心跳就唔知點樣有95% 冇問題.佢都好好, 照時比埋我聽個心跳聲, 可能令我開心d, 仲問老公聽唔聽到tim.
都係o個句, 冇肚痛, 冇持續, 冇大量, 都唔洗太擔心, 最後佢問我食唔食utrogestan, 佢唔prefer 塞藥, 覺得食到既, 點解要窒藥, 搞下面呢, 佢都唔prefer 用陰照ultrasound, 所以我都好thanks god o係呢一日用肚照見到d 心跳.佢仲話有d 人信utrogestan 可以幫到手, 有d 人就唔信, 我自己之前都睇過d info話if個b 唔得, 好少因為黃體素唔夠, 而utrgestan 其實只係幫keep 住個黃體素高d, 佢話又冇side effect, 叫我食早晚各一, 同埋唔洗一定bed rest, 就係唔好太彩勞就ok.我同佢講我已經take 緊annual off, 佢就冇再開假比我.
醫生話如果個size 同我既bingo 日期唔match, 即係個b grow 得lag behind, 加埋又啡/紅, 咁就要worry, thanks god 個size 都ok,好似話0.511cm, 好細....不過佢話normal 就好了.
本來plan 左番mama 度飲我覺得好有信心比到亞b nutrient 既魚側魚湯, 點知到5:00pm 幾時見到有呢d 野, 要即刻take taxi去仁安, 我唔想scare 奶奶老爺, 叫老公打番去話我嘔, 所以唔會番去食dinner, 奶奶好worry, 打番來叫我點點點, 我冇聽到個電話, 老公頂哂, 所以我o係仁安睇完之後就好想番去見下佢地.
一開門, 佢地兩個一齊對我笑, 我真係好唔忍心, 我同佢地講好對唔住, 要佢擔心, 奶奶話做女人一定會experience 呢d 野....佢地其實已經食左dinner, 為左我地番去, 要再多煮, 老爺為左我, 買左舊好大既斑, 好好食, 不過我唔敢食太多, 驚因為係深海既關係, 食太多會有heavy metal, 不過我知道佢地咁錫我, 我仲大壓力, 我明....我明佢地咁錫我唔係剩係因為亞b, 但係我真係唔想佢地有失望既一日.佢地努力辛苦一大世, 我唔想佢地有任何唔開心.
我番到自己屋企, zz 前想打比亞媽, 佢仲未番到屋企, 之後咪同細佬傾, 我傾到喊.呢次我估係我bingo之後1st 喊.對住佢, 我喊得出, 反而對住老公就喊唔出, 亦都唔敢喊.細佬話我由細到大都係咁, 樣樣野以為過唔到, 最後咪過到, 我知, 我知道我以前係咁, 但係今次既壓力真係一d 都唔細, 係人命一條, 佢話有咩事都好, 都唔會blame 我, 因為佢唔會為一舊完全唔知咩形狀, 咩大小, 係男係女既物體而唔開心, 佢只會worry 一個生"out out" 既人, 即係我, 我好touched, 我係唔係好自私? 我聽到咁樣我個心定好多, 我係唔係一個唔會去bear responsibility 既人? 點解我上次o係TST dr wong 度聽到佢話first 12 W 個b 有事大多數唔關個亞媽事時, 個心又係定好多呢? 係唔係我想推卸責任呢?
出到去, 見到老公, 佢話我應該知道佢想同我講既係咩, 我知, 但我個心仲係好唔定!
呢一日, lunch 都冇食, dinner 就食兩bowl rice, 係十殼既, 冬姑豬肉餅+ 露筍炒斑塊, 湯就唔敢飲, 去左亞媽度飲魚側魚湯, 希望夠nutrients 啦!
順順利利既人生唔係必然, 要學識成長, 積極面對! 我好想我學懂!!!
Sunday, August 17, 2008
6W1D 去左廣華登記了
今日都叫做休息得多, 雖然尋晚成點訓 (其實好唔應該!!!!), 我刻意今早唔起身, o係床度休息多d, 想儘量休到幾多就幾多, 之後起身想整lunch, 突然諗起廣華應該仲未收, 打去, 佢話12:00 noon 就收, 老公叫我去, 因為佢知道我下個星期自己一個去會未必去, 所以搭的士去到11:50am, 不過搵左一陣先搵到, 去到COUNTER其實已經12:02喇, 不過個姐姐都比我地, 不過之後來既就唔係咁多彩喇, 人地唔肯比佢地, 之後就聽到雙方argue argue argue, HK人既temper 真係麻麻, 唉!
等到12:45pm 左右先register 到, 會約到12W 左右, 即係9月30 先去1st check, 不過會抽血, 咁都好, 我唔洗去C+ 抽, 洗少d 錢.
其實我06年時已經做左d blood test, 不過老公話唔好理, 再做多次冇壞, 咁就好喇, 保險D.
好開心唔洗o係home eat lunch, 去左上海小籠包食, 而家我一諗起o係屋企d 野食就好唔開胃, 都係o個句, 唔知係唔係心理作用定係真係hormone 作怪.
食左個抄飯+3隻菜肉雲吞+lemon 水, 夠飽喇, 不過覺得對唔住亞b, 因為唔係好夠nutrients, 不過老公話唔洗餐餐都"bound bound" 聲wo, 之後番到屋企食左個orange, 之後就去LL 兩個鐘.
去既迷中開始累喇, 我估唔關hormone 事, 未bingo 前, 我有時都會累, 不過因為老公陪我去, 我又唔想zzz 令到佢覺得悶, 所以唔係好敢zzz.
本來想佢行下街等我, 之後出面食埋飯, 不過佢最後都番到屋企, 所以今晚都係o係屋企食, 我食左兩細bowl紅米+糙米, 小小菜心+小小排骨+ 小小tomato paste 既雜菜金姑.係就冇以前食咁多, 不過食左兩bowl 飯我個心都定d, 因為lunch食o個bowl 係普通白米, 冇咁好架!
到zzz 前就食左個小apple....呢個就係我今日既diet.
我會聽日番媽媽度, 佢會比魚則魚湯比我, 飲左呢個湯就真係安樂哂, 因為成bowl 湯有成條魚咁多wo, 飲完覺得自己好有nutrient, full of energy! 最重要係佢有DHA (我估乍....), 咁樣對亞b 好嘛.
呢個湯係我個中醫師叫我飲既, 佢o係我bingo 之前叫我飲, 我估都o岩bingo 之後掛?
我好想講句, 感謝主! 主待我好好, 我心中有數!!!
我要zzz 喇, 唔係聽日條tongue 同我今早既一樣, 都會黃"更更" 架喇!
不過我隻豬老公仲o係度玩緊, 唉....都唔知佢幾時會自動自覺識得去zz! 好煩佢呢個人!!!!!!!!!!!
Friday, August 15, 2008
6W0D 我的第一個blog
第一次為左呢個blog 而寫blog.由於呢個blog 係我叫老公幫我create 既, 平時叫佢做既野, 佢多數唔會即刻做, 估唔到今次好好效率, 最衰係我, 成個week 都冇post 野上來.好喇, 今日係我放大假前既最後working day, 心情心, 上來寫下野先!
今朝好平時一樣, 都係8:00am起身, 我成日都想o係起身之後飲d 有益既野, 等我可以o係番學途中o個個鐘都有d 野比b 吸收, 不過除水之外, 仲有咩可以飲呢? 我尋日去TASTE 買左盒ORGANIC 既OAT MILK, 其實想買牛奶, 但係我唔會飲一般既牛奶, 因為聽人講得太多佢既唔好處, 所以我只會飲未受polluted 既organic milk, 不過taste 只得soya milk 同埋oat milk.soya 好似有d 涼, 而家唔好take risk 喇, 都係揀oat milk 喇.
我好想呢幾個月, 食得幾多organic 既就organic, 我知個price 一定比其他高, 不過我睇過d research 話non organic 既食物好多時都會有d 農藥, 對b 唔好, 我會擔心架, 所以我可以既話都會食organic.
一日內我會食organic 既米飯, 多數係紅+糙+白米三溝.一定會食一隻"妹妹" , 即係kiwi, 以前會食兩隻, 不過亞嫖話驚佢都係涼, 所以會食一隻, 另外會加隻apple/ orange.咁就有兩份水果啦!
早餐有時都係食organic 既cereal, 不過而家開始個胃口有d 唔係好好, 唔係太想食野, 所以呢幾日都係去美心買左sandwiches.其實sandwiches 唔係好野來, 佢用麥包都好d 呀, 最衰係佢會用白包, 有咩營養呀? 我尋日食左餐肉蛋麥包, 我以前一定唔會食, 因為我有膽固醇, 蛋我就唔食架喇, 不過而家知道蛋黃有好多正野, 算喇, 食啦!
另外自己屋企就會食organic 蛋, 佢都唔係貴呀, 都係$16.9 有6隻喇, 平時o個d 真係唔敢食, 因為d 雞打針既, d hormone 我食埋落肚真係唔好呀.另外我仲買左d snacks, 好似organic rasins, organic mulberry, 呢d 都係for 我冇野做食既.
5W時個胃口都冇咩野, 仲好食得, 當時真係做到日日餐餐好有nutrients, 而家唔知係唔係心理作用定係天氣問題, 真係唔多好胃口.當然, 夠鐘喇我會去搵野食, 唔會比自己/b 餓到.
我o係4W, 即係剛剛知時已經食materna 同埋folic acid, 其實o係planning 時都已經日日食兩隻kiwi, kiwi 係我既福將, 係佢比左好多vitamin C 我, 係佢比左energy 我, 令我隻egg 健健康康.我知道kiwi 係咁多fruit 之中比較少有會contain folic acid, 我知道之後就o係7月勁食, 所以未bingo之前我都應該有足夠既folic acid.仲有呀, 我7月都勁食番薯葉, organic, o係taste $12 一包, 好好食, 我知佢又係對health 好好既, 所以未bingo 前都成日食, 不過而家諗起想嘔呀!!
由此我已經用左好多時間去plan 呢個b 既來臨, 我已經用耐冇食shrimp啦, crab 啦, 鴨, 鴿, goose, mango, pineapple, 好多好多我已經冇食, 因為之前都有d 女人病, 比較濕毒既我都唔會食.而家我食既野同之前真係冇咩分別.
好在我忍得口, 我已經好多個月, 我估真係成年喇, 都係食豬, 菜心, 紅蘿蔔, corn, 節瓜, x 手瓜, 嘉美雞, 龍莉魚, 三色甜x, 豬手, 魚則 魚湯.間中亞媽會買新鮮帶子比我食, 我就最鍾意食帶子架喇, 不過而家唔敢喇, 因為anyway 係seafood, 唔想太多水銀 or heavy metal.
而家我都唔敢食tuna, 知道tuna係高危,所以食魚我都會小心d.
凍野我都小飲, 而家一兩口都會既, 多數係老公飲時 (佢已經都好乖, 好少飲架喇),我就飲一兩口囉.
我希望我自己都keep 左個身體咁耐, 咩野都順順利利.
我今朝見到未有同事番來時, 同左老板講, 佢既然話我唔洗比任何野佢, 我本來law左封信比佢睇, 佢冇睇, 仲話只要我下年law 假時先同佢講.我而家呢個stage 仲未敢/ 想同任何人講, 但係因為快9月喇, 我又放假喇next monday, 我想佢知道, 方便去安排我既職務, 不過佢好似唔係好get到, 唔知佢之後既planning 係點呢?
我而家仲未識得開心住, 學baillie 咁講, 唔知自己夠唔夠strong.其實我覺得自己好strong, 話哂keep 左身體咁耐, 之前飲左大半年中藥, 又介口, 真係咩都做哂喇, 但係偏偏你咁小心時, 我個女人病都仲o係度, 所以我會懷疑係唔係根本你點努力都冇用, 要來就要來, 要走就要走?
我知道我睇得太多, 我老公成日話我, 上網睇埋睇埋, 個人又negative, 會亂諗.係呀, 我真係睇得太多negative cases, 但知道而家d cases 成日發生, 未有心跳既你驚, 有左心跳都會突然冇左, 又驚, 好喇, 過左12W 喇, 以為冇事, 既然會有D cases 係突然唔郁, 你話喇, 點叫我唔擔心.
好多人同我講, 係你既就係你, 唔係既就唔係, 主已經有安排, 係, 聽o個一刻覺得好o岩聽, 之後咪過眼雲煙, 咩都唔記過.不過老板話喎, 如果你plan for negative 既野發生, 佢好易會發生, 不如你開心plan for labour, 好過plan for xx 啦, 好似好o岩聽!
我會到9月先學工, 到時會係8W 左右.9月係一個挑戰, 因為會好忙, 成日都行來行去, 未必會同summer 咁relaxed.我會儘我所能, 比好既營養佢, 比多d 時間去休息, 比多d 開心既hormone 佢, 令佢知道我係好想佢留低, 小科妮, 你努力呀, 我有咩做得唔o岩既, 你比d hints 我呀, 你千其唔好嚇我, 我唔嚇得架, 我會7W 即係下個fri 去見你, 你乖呀!!!!!


text:
Wednesday, May 27, 2015
Easter in Europe Barcelona Day 9 畢家索博物館,奎爾公園,La Rita晚餐
最後一日在巴塞了,呢早我地又買好票去畢家索博物館(Museu Picasso).其實多年前去巴黎都參觀過,但畢家索係西班牙人又係西塞紮根,當然要黎巴塞既參觀下啦!
呢日都好早,大約十點就到了!
博物館係舊城區,入口係巷仔來的
離遠見到有座似教堂既東西,係歐洲真係隨處都有d幾百年以上老既建築物,係香港想搵座過百年既都難呀!香港成日話保育,但係就不斷拆晒d有歷史既建築物
入到博物館要寄存手袋,連相機都唔比帶架!
只可以參觀完畢影下四週啦
據說呢座博物館係由畢家索生前既助手/拍檔開既,原來畢家索花大半生係巴塞,中途又去過巴黎一段日子架.
我地無讀過藝術,見到d畫好似妹妮都識畫咁,哈哈!
參觀完畢去食lunch,點知未夠12點好多餐廳都未開!西班牙人好似偏向晏生活,好似我地之前想book lunch要1點才開始有枱,lunch 時段由1-4pm.想訂晚餐仲晏,最早8點後才開始有得訂,食完起碼10點幾!平時妹妮8:30 就上床,點頂得到咁晏至食飯呀??好彩過去幾日我地自己都食得早咋!
唯有係附近逛下等開門啦!爸B趁有時間去左買churro,呢d churro同港色油炸鬼一樣味,唯弓唔同只係變左甜!同美國果d又有d唔同,香港無churro食架
Audrey媽咪Lydia話呢間有好多好評,於是我地去左食tapas
Tapas係細細碟既小食,勝在夠多款!
呢間d tapas 真係幾好食噃!
紅色果d係好似車里茄既車里椒,讓左芝士,但係隻椒係甜甜地.herring魚就好有d腥
炒魷魚好似港式的,好味!!
薑蔥蝦d薑蔥直情好似配油雞果d
之後Lydia 去左呢間Hofman買甜品,聽聞係巴塞出名甜品來
因為下一個行程係4:30,我地仲有大把時間便隨處逛逛
見到有人放氣球呀!好大既吹波波!!小朋友睇到目定口呆,見到好似好容易玩,個波波升到上天架!
我地去左食甜品,順便當抖下
呢間d waffle好似好正咁,即叫即做架
揀埋雪糕上面
成6歐架!
附近仲有火腿店,但唔知點解無咩意欲想食呢?
仲有時間我地返左去感恩大道行左一陣街
男士跟小朋友去左老麥食雪糕,我同Lydia就去一個鐘quick shopping
附近有座大廈好古怪呀!!
其實時間都幾趕,我地要趕係4:30去到Parc Guell奎爾公園,因為Lydia上網買唔到票,所以佢地買到最早6:00.去到先知要按時入場,我地一家入場等佢地啦.因為奎爾公園位於山上,又唔近地鐵站,於是我地搭左的士過去,一落車就見到呢座薑餅屋!
真係好似童話入面既薑餅屋呀!!
足個位置應該係黎呢度必影的地方
其實奎爾公園只係一個park,只係睇設計
薑餅屋係可以入去,有呢個park既簡介
上到樓上影返過去天台都好靚
黎到呢度都離不開瘋狂影相囉
沿住樓梯上到去天台
其實平台都只係空地但係可以遠望巴塞景色仲望到海添!景色真係唔錯架
離開天台行落樓下會經過呢度,好似石頭人一樣既隧親
返落去平台下層,好多一條條既柱,我地同妹妮玩hide & seek,點知妹妮呢埋係最角落條柱,真係睇佢唔到,嚇到爸B以為佢走失左呀!
行完晒我地去左cafe等Lydia一家,飲下下午茶
到佢地都逛完再集合
咁齊人點都要影大合照啦!
離開奎爾公園,就有個playground係隔離,我地又去玩左一陣
真係離開了,見到石頭次間原來有雀仔竇架
再見奎爾公園,呢個真係一個好hea既地方
由公園行去地鐵足足成15分鐘,好彩黎既時候係搭的士咋!呢晚book 左8:30晚飯,去La Rita,據說好食又平!
入到去以為係'高級餐廳'因為裝修擺設都幾elegant,點知大家都好casual,食客講野都好大聲!哈哈
醫肚先,呢d細路仔野食肉醬意粉
炸魷魚仔
香煎魚柳
兩位父親大人食極唔厭既牛扒
炸雞肉薯波
我的duck confit (係法國食過番尋味),呢個都好好食呀!!
磨菇risotto
甜品peanut cake! 呢晚全部都好好味,好後悔一早無黎食過,因為第一日就book呢晚晚餐,又驚如果食過唔好味今晚又要再食唔係幾好.呢晚係我地係巴塞最後一晚了!呢個dinner就係巴塞之行完滿既句號.
可能妹妮同Audrey知道聽日要走,所以呢晚好鬼high,嘈到死!好彩呢間係家常餐廳,其他人都好嘈所以一d都無所謂
呢晚玩到好夜呀,成十一點至返到酒店!落到地鐵見到個好大既售賣機,好似從未見過咁大個!
玩左十二個鐘有多,兩個都好攰了
妹妮同Audrey都依依不捨,Audrey暑假會再返香港,到時又可以玩餐飽了!
第朝一早就要收拾行裝
向荷蘭出發!!
Subscribe to: Posts (Atom)


text:
呢2日我去咗好多地方睇婚紗鞋, 總括下我去咗邊幾間睇
Emotion
朋友介紹, 原來佢係緍紗公司, 不過都有造鞋服務,但眼見d 鞋得幾對可show 出來, 好傳統的尖頭銀色鞋, 佢話可以比個圖佢做, 但係我唔會考慮的
百利造鞋店
佢地d 鞋係好傳統果d style, 不過又係咁多間造鞋中最平的, 大約6百幾一對, 但都好depends 係乜野style. 有朋友同我講的d人好mind 唔要open toes, 因為有前有後, 但我想fashion d, 所以都係唔考慮了
BCBG
沙田間分店做緊removal sales, 但我去得太遲, 好多野都比人賣曬, 又無心頭好, 但仲有其他鞋好平, 有blogmate 可以得閒的話去睇下, 不過唔知做到幾時
鴨利洲outlet
呢到等一次去, 原來有好多野賣, 其實我主要去Land Crawford, Joyce 同IT
响Land Crawford 睇中咗對金色的晚宴鞋, 不過都係等我confirm 咗衫先買, 唔係一陣唔match 我件EG, 到時又花錢
佢地仲有好多其他店舖, 得閒再去過先
Sauvignon
佢的鞋係咁多間之中最多的, 鞋同百利造鞋店差唔多, 但百利一對只要$6XX, 佢要過$1K, 仲有係無心頭好
DYOS
最後我都係confirm 咗以下呢對, 不過轉咗做象牙色, 仲有個鞋踭轉咗做銀色, 佢地造鞋要大約一個月先有得拎, 所以想去做的朋友記得早d 啦


text:
20120221
雪地駕駛
如果閣下攞車嘅地方冬天時候經常落雪,譬如北海道,租車公司通常已經為你所租嘅車準備好冬季輪胎,呢啲輪胎呔紋比較深,抓著力比較強,所以喺雪地嘅時候就無咁容易打滑.但係如果閣下租車嘅地方並唔大雪,而你需要揸車前往冰天雪地既地方,你就記得租車嘅時候同租車公司說明你所租嘅車要配備冬季輪胎.由於冬季輪胎可能係附加設備,所以亦可能要繳付附加費.
但係冬季輪胎只係可以應付已經除雪嘅路面,假如閣下需要前往山區,而積雪係非常深嘅話,冬季輪胎亦可能未能應付,咁係呢個時候你可以向租車公司要求準備鐵鏈.鐵鏈嘅用處係套於輪胎上,以進一步增加輪胎喺雪地行走時候嘅抓著力.但是大家要記得鐵鏈只適用於積雪較深嘅路面,假如閣下已經駛離積雪路段,就要將車停埋一邊,先除下鐵鏈再繼續行駛,如果唔係就更加危險.
冬季輪胎及鐵鏈都只是硬件配合,最重要嘅係大家揸車時候要分開小心.落雪大雪嘅路段,記得開車頭燈,以便行人及其他車輛注意.同時亦要緊記同前車保持多啲距離,因為雪地煞車時間比平時可能需要多幾倍.煞車嘅時候千祈唔好重Break,要循序漸進咁樣踏煞車制,如果唔喺輪胎就會被ABS鎖上,繼而令車輛失控.而不論上斜落斜都記得要用低波,同樣可以増加抓著力.
同時亦應盡量避免突然加速爬頭,因為係大雪情況之下,其他車輛可能會見你唔到.遇到失控情況,就千祈唔好緊張,先慢慢咁樣放開油門,等車輛慢慢減速,然後再慢慢左右扭動呔盤,嘗試重新控制車輛,同時亦可輕輕煞車以減慢車速.總而言之,雪地駕駛要份外小心,切忌心急,記住去旅行都係為咗開心,遲到早到都無問題,最緊要係開心出發,平安而回!
訂閱: 發佈留言 (Atom)


text:
泳裝
泳裝(粵拼:wing6 zong1),又叫游水裝(jau4 seoi2 zong1),係游水時或喺海灘活動同選美入面着嘅一種裝,特色係又薄又貼身.男人可以唔著上身,只著游水褲(泳褲),女人因為要遮埋個胸,所以一定要著游水衫(泳衣),可以係一件頭或者三點式.泳裝一直發展緊.
目錄
發展史[編輯]
游水衫發展史道道都反映咗唔同時期社會(尤其係觀念同文化)嘅演變,亦反映咗社會道德同性觀念嘅地區差異.
16世紀前[編輯]
16世紀前重未有「游水衫」,嗰時啲人去游水都係剝光豬落去嘅.而喺古希臘入面,啲人認為,海就係又天然又simple嘅,所以落海游水唔使著埋衫褲落去.而喺古羅馬,就已經有浴場,搞到阿德拿海附近成日都人山人海.由於游水要剝光啲身,所以喺歐洲嗰邊就有「成日剝光豬」嘅講法.
16世紀[編輯]
到咗中世紀嗰陣,有人用借口嚟唔俾女仔同男仔喺埋一齊游水同沖凉.但係到咗16世紀,「成日剝光豬」嘅講法俾人哋話成鹹濕.結果就有咗游水衫,而最早嘅游水衫,男仔係著住條圍裙落去游水,而女仔係著住件亞麻襯衫嘅.嗰時游水衫係貴族先有.
17世紀——18世紀[編輯]
到咗17世紀,同醫療有關嘅沖涼方式先至畀咗女仔機會去沖涼.但如果女仔想落去沖涼,必須要着埋長袖同埋剝光隻脚嘅出汗衫,重有出面有頂帽嚟撳住成個身嚟沖涼嘅.嗰陣時,佢哋嘅帆布沖涼衫係又硬又大嘅,好似啲牧師專門著嘅衫咁大個袖,而呢種衫可以喺水度整開,搞到人哋睇唔到個身係點.如果啲女仔一出咗水,侍者就會幫佢哋著返啲長嘅瞓覺衫同埋拖鞋,唔畀佢啲濕苙苙嘅衫將成個身剝嗮出嚟.之後,男嘅轎車夫就將沖過涼嘅女仔搬返去屋企再放喺張床度,等啲女仔慢慢噉喺床上面出汗.而喺17世紀60年代嘅英國,游水衫嘅活動開到鬼咁犀利.而嗰時啲男仔重可以喺游水嗰陣剝光嗮,不過返上岸之後就要著返啲衫同褲.
19世紀[編輯]
到咗1822年,由於有醫生對呢種噉嘅游水杉就猛咁鬧,話佢係阻住啲水同身嘅有病部位嘅直接接觸,會影響啲藥效.搞到出咗呢三種方案:
- 病人唔著游水衫係最好嘅方法
- 如估唔著就唔舒服嘅話,啲游水衫就一定要儘量整到有幾大就有幾大,有幾闊就有幾闊,有幾輕就有幾輕.
- 游水場地分開男,女兩個區
雖然話第1種方案係比較激,但係好多人揀咗第3種方案.就喺嗰陣時,有笪海灘就因為咁,先至分開咗兩部分(有男專用區同埋女專用區),甚至重有啲女仔用嘅海灘重成日用塊布嚟遮住成個身,唔畀啲男仔去睇嘅.後嚟到咗維多利亞年代(1837年—1901年)嗰陣,由於有越嚟越多嘅民眾嚟到英國嘅海邊去游水.而呢種新生活嘅方式出現,就搞咗新嘅游水衫出現咗.而嗰陣時女仔著嘅游水衫,係用咗深色嘅法蘭面料嚟整嘅衫同埋褲.嗰陣時都將話「係唔係罅形」嘅嘢,都入埋衫嘅規則入面,而到咗19世紀60年代就出咗新版本嘅游水衫,而呢種版本嘅游水衫係土耳其版本嘅燈籠褲,上面有簡單又連埋腳嘅連身裙.雖然話呢種衫係搞到嗰陣時保守主義嘅人鬧到狗噉滯,但係過咗好耐,呢種噉嘅游水衫就喺海灘入面出現咗.而呢種游水衫就成日向下轆,重好牙煙噉滯.
由於嗰陣時嘅社會好關住「公眾場合入面嘅形象」,搞到男仔開始要迫住著衫落去游水.重有嗰陣時話一條短褲唔好睇,所以連男仔嘅游水衫都變咗好厚嘅套裝,唔單止成個身都撳住嗮,重連手同腳都撳埋.而男仔最早嘅游水杉係有厚嘩嘰嚟整嘅,腰嘅部份冇鬆緊帶,所以成日都跌落嚟(如估喺水底入面嘅話,重會跌倒腳趾嗰邊).雖然話呢筍嘢會成日俾人話唔文明,但係啲男仔就對呢個好反感,一見到有機會,就重係剝光豬去游水.
20世紀初[編輯]
一件頭嘅出現[編輯]
喺20世紀嗰時,游水衫凈係啲連衫嘅短裙,同家陣街邊成日著嘅裙同衫差唔多.其實嗰時大多數人喺公眾游水池度玩水嘅,都係冇專業嘅游水衫褲.喺一件頭出嚟之前嘅2年(1907年),有位叫安尼迪克拿文嘅澳洲女仔,開始整符合佢自己嘅游水衫,而佢係將游水杉同歌舞雜技演員嘅緊身絲襪嚟整咗合體而搞出咗睇到出面,重體現出大膽嘅體育精神嘅游水衫.而呢種游水衫同埋跳水衫就喺英國同埋美國都引起咗強烈嘅反響.而專業嘅游水衫褲就係喺1909年出現嘅,就係依家講嘅「一件頭」,佢係由時裝界嘅傳奇人物CHANEL嚟整嘅,嗰時重係第一件真正意義上嘅現代游水衫.雖然話呢種游水衫喺一定程度入面,睇到剝光咗嘅四肢同一細部份嘅身,話女仔有傷風化嘅嫌疑,但CHANEL話唔係噉,重著埋呢件嘢上身話清楚點解,結果好多嗰時啲後生女好快就有樣學樣.到咗1930年代,女仔嘅緊身游水衫都幾流行下.而游水衫重出現咗一種同底衫差唔多樣嘅設計,而且重變咗好多:其中背帶頂住咗條袖,褲腳變得越嚟越短,而領鈦口就變到得越嚟越低.搞到猛咁流行嘅日光浴重整到游水衫喺睇到埐皮,而且避免咗背帶出現咗條曬痕.
游水褲嘅出現[編輯]
5種唔同嘅男仔泳裝喺19世紀尾開始出現:分別係短筒褲,游水衫,運動短褲,正規游水褲同緊身游水褲.不過男游水衫喺20世紀反映咗道德壓力嘅下降同社會對剝光豬現象嘅寬容態度,但嗰時有人反對重笑男仔啲游水衫必須要有袖同褲腳,緊身褲同底衫嘅做法.直到1930年代,社會先至開始接受到男仔凈係着游水褲去游水[1].
20世紀中[編輯]
比堅尼嘅出現[編輯]
女仔嘅游水衫出現咗兩件式品種,而且兩件都冇連埋一齊嘅.到咗1940年代出現咗而家講嘅「比堅尼」,係由法國佬設計嘅一種游水衫.喺1946年,由於美國夏威夷嘅珍珠港發生咗原子彈爆炸,而且咁啱得咁橋炸咗比堅尼島先至改成噉嘅名.佢係攞咗三件布同四條帶嚟整嘅游水衫,而呢種衫喺1946年7月5號出現嘅.呢種衫料喺女仔嘅衫入面,係世界上撳住個身嘅面積最細嘅游水衫,通過胸罩嚟遮住個胸,背脊除咗條繩之外,成身幾乎剝光豬噉滯,而三角褲嘅胯重儘量向上整咗,重最大限度噉睇到個大髀.呢件嘢重好細,啹埋一搆就可以裝入個火柴盒入面喇.由於比堅尼嘅出現,就將以前嘅保守觀念簡化咗,變成而家嘅時尚意識.而世界上第一個著比堅尼嘅係法國佬——米些蓮畢拿甸尼[2].
單堅尼嘅出現[編輯]
隨著世界各地嘅經濟發展同埋出現咗現代嘅生活方式,結果材料就越嚟越犀利,啲料重越嚟越多添.喺1958年由於用咗人造彈性纖維整件游水衫,由於呢啲游水衫同底衫好相似,所以喺20世紀60年代,有啲嗰陣時嘅後生仔重將啲游水衫當成係底衫嚟著.到咗20世紀70年代,就出現咗冇結構嘅游水衫,又可以啀「單堅尼」.而呢種嘢係除咗肚腩下面同埋大髀上面嘅部分係遮住就成身剝光豬喇.雖然話呢種游水衫係通過遮住肚腩下面同埋大髀上面嘅部分嚟承認咗道德嘅約束力,但係呢種噉嘅嘢又吸引咗人對性器官嘅注意.雖然話唔著上裝或者係成身剝光豬去游水喺國際範圍入面,係越嚟越多人嚟接受,但係,凈係有好少嘅人用呢種方式去游水嘅.
20世紀尾[編輯]
喺1989年,美國嗰邊有位叫茱莉荷嘅摩䆃推出咗一系嘅游水衫,而呢種游水衫就係「將個大髀放返入去女式嘅游水衫入面」嘅品種.而佢嘅設計啱好通過咗強調啲游水衫嘅整體性同埋佢嘅魅力,搞到啲人諗返之前20世紀40年代嗰陣時喺荷里活入面出現過嘅游水衫.
鯊魚皮游水衫,全身游水衫嘅出現[編輯]
到咗20世紀90年代,游水衫嘅風格又重新行返去以前19世紀嘅品種,雖然話比20世紀初同20世紀中嘅游水衫品種係覆蓋咗身嘅好多位,但係同19世紀嘅游水衫唔同嘅係,呢種游水衫係重新用咗啲原嚟嘅縫合方式同埋調節體態嘅方式.就喺嗰陣時,Speedo公司就開發咗鯊魚皮品種嘅游水衫,而呢個係有水衫嘅使用面料係最有重大意義嘅更新.而呢種游水衫係用咗特殊嘅面料去整嘅,佢根據咗仿生學原理,呢種游水衫同鯊魚皮唔同嘅係,佢喺水入面嘅阻力要比人體嘅皮膚低3%,聽話最多可以將比賽嘅成績提高7.5%.而呢種游水衫係為咗最大限度咁減小運動員喺水入面嘅阻力,所以除咗手同面以外,其他部位都係撳住嗮.呢種游水衫喺2000年,澳洲嘅游水選手伊恩科比就係著過呢種游水衫啦,而呢種連體嘅游水衫就引起咗好多人關注.雖然話呢種游水衫響1999年就允許喺奧運入面用,但係到咗2012年就冇呢隻歌仔唱啦[3].不過呢種游水衫依家重喺市面上有得賣.
21世紀[編輯]
依家游水衫嘅品種已經越嚟越多,重有越嚟越貼身同埋衿用,同時重越嚟越有審美嘅價值.
布堅尼嘅出現[編輯]
- 內文: 布堅尼
喺2007年2月,澳洲籍黎巴嫩人阿克達渣力餮就研發咗一件游水衫,呢種係伊斯蘭教徒嘅女仔去游水嗰陣,成日着住嘅游水衫.依家已經吸引咗全球各地買家嘅興趣.好多中東同埋歐洲國家地區都話想引入呢件嘢嚟做救生制服.
依家游水衫嘅品種[編輯]
喺西方嘅文化入面,其中男仔嘅游水衫品種大部份都係沙灘褲,四角游水褲,三角游水褲,T字游水褲同埋G字褲呢5種,全部係爲咗減少身體下面嘅覆蓋.
而女仔嘅游水衫品種大部份都係一件頭,比堅尼或者係T字游水褲呢3種.雖然話呢啲品種嘅樣,長度都裁切入面都係有多方面嘅趨勢,但係喺裁切方面,都係同一般嘅連衫褲呢啲嘢係冇乜大嘅區別[4].而喺2007年出嘅波堅尼,係專門照顧咗啲穆斯林嘅女仔去游水嘅,佢係除咗面同埋手掌,腳底之外就全部都遮冚嗮(同潛水衫有啲似).呢筍嘢家陣重有個升級版本嘅,就係遮冚嗮成身嘅游水衫喇.而遮冚嗮成身嘅游水衫喺伊斯蘭教嗰邊,可以睇成係謙虛嘅行為.喺埃及嗰頭重出現咗遮冚嗮成身嘅「伊斯蘭版游水衫」[5].
女仔嘅游水衫[編輯]
男仔嘅游水衫[編輯]
男女都啱着嘅游水衫[編輯]
睇埋[編輯]
出面網頁[編輯]
- 游水衫發展史
- 游水衫發展史
- 舊相見證游水衫嘅發展史
- Bathing suits through the years CNN
- Bathing suits through the years Chicago Tribune
- Fashion Era: The Evolution of Swimsuits Over the Years LuLu's
註[編輯]
- ↑ 游泳池-泳装的发展历史 思乐永发 专业泳池设备中心
- ↑ 《国家地理》透析百年泳装发展历史[组图 搜狐IT]
- ↑ 疯狂鲨鱼皮为何俾禁用:穿上它不会游泳也能完赛 新浪奧運
- ↑ "Trends in women's swimwear".
- ↑ Warm welcome for 'Sharia swimsuit'. BBC News. 2000-09-05. 2009-01-10 查過..


text:
第三天(續)
離開龍脊梯田回到桂林,事不宜遲繼續前往下一個目的地--陽朔
陽朔呢個地方都唔洗多講,我諗好多人都知道陽朔山水風景好靚好靚,雖然今次係第3次去陽朔,但陽朔仍然係咁吸引;由桂林去陽朔最方便就係係桂林汽車站坐開去陽朔既直達車,中途唔會停站大約個半鐘可以到達;桂林汽車站真係好多拉客既人,煩到暈,去到車站最好就係咩都唔好理,無論發生咩事有咩人阻住你都好,都要一枝箭衝入去買票上車,唔好係出面糾纏咁耐
到陽朔時間已經唔早,要把握時間出去四處走動一下
首先到陽朔公園,次次來到陽朔都會經過陽朔公園n次,但就次次都冇入去,所以今次再來到就入去睇下啦;以前會覺得呢個公園平平無奇,公園就只係一個公園,得D花花草草,但我錯啦,陽朔公園係望陽朔風景既一個好地方,可以上一個山仔由山上望見陽朔全景,比起由地下望又有另一種感覺
一路行上去,越高風景越靚
由另一個角度睇陽朔,感覺同平時好唔同;呢道望到全陽朔都被山包圍,就好似置身係山中,人都輕鬆好多
空氣唔太好,望出去有少少朦查查;呢個小山丘好矮,好快就可以行到頂唔覺辛苦,好值得上來睇風景
落山既時候已經天黑,又到食飯時間,係時候去搵食
西街有好多餐廳,想食咩都有得食,但就太多人啦,最怕就係同人迫,所以食野最好都係離開西街;今次又上返上年食過既餐廳,食開有感情~呢間依然都係咁旺,雖然係多人,但有既係熱鬧而唔係西街既擠迫,環境都好配合陽朔,望出去就係一座山
簡單幾個小菜,上年都有食過架
如果係西街餐廳食野,附近有好多人行來行去,好有壓迫感,而且D店員好煩,都係唔鐘意呢道,我食個間感覺市井D﹑地道D,食都食得開心D
陽朔西街超級多人,同行年宵差唔多,係超級市場買完野都係要盡快逃出呢個地方
呢段時間都唔係長假期,如果係黃金周既西街真係不敢想像係點情況
上年係間大超級市場,今年變左啤酒魚,唉...我又唔食魚又唔飲啤酒......
除左超級市場,另一個有興趣既地方就係明信片店,其他酒吧個D完全冇興趣
行到漓江邊,夜晚咩都見唔到,但就發現好多串燒檔,即刻幫襯一下,買左好多串菜;呢幾日食左好多肉,好似冇點食菜,要食多D先
呢道好似唔興用火燒串燒,全部都係用水碌,望落好似健康D?
坐低慢慢食,食飽就返Hostel訓覺
第四天
今次住既Hostel,陽朔花滿樓青年旅舍
間房唔錯,好抵只係90蚊,45一個人咋,同床位一樣咁平,最衰間房係最高既6樓,行餐飽
早餐又可以食到超正桂林米粉,連續三年都要幫襯佢,冇計啦真係好好食
不過今年加左價,由6蚊加到8蚊,加幅33%,早兩年都冇加過價今年突然加咁多...不過都係咁好食就唔緊要啦;以前第一次食係由朋友帶去,當時都唔知道呢間米粉係陽朔都算有少少名氣,之後先知道好多旅遊攻略都有介紹
究竟食桂林米粉應該要落湯定唔落好D呢?
好多人都話唔落湯食好正,但今次手快落左...下次一定要記住唔好落湯先得,不過我諗落唔落都係咁好食
成朝都落住大雨,以為會停雨,但食食下又落...唔敢踩單車玩啦,唯有周圍行下...最後去左興坪
個幾鐘車程來到興坪,興坪古鎮感覺上比其他古鎮更古鎮,冇點經過修葺,建築原汁原味
唔知邊道走左隻蟹仔出來
興坪呢間Hostel環境好靚,古色古香,common area好舒服好適合食野傾計,下次有機會去要試下住呢道先
一家人來玩咁開心?
由古鎮行出去漓江邊,美麗的山水風景就在眼前,可以坐竹筏去唔同地方;但今次就冇時間慢慢坐竹筏,漂一漂就要幾個鐘,唔知下次有冇機會漂下呢?不過竹筏個D拉客好好好好好煩,由落車跟到入古鎮,由古鎮跟到入Hostel,入左Hostel仲要係門口等,完全唔知佢想點...我要坐竹筏一早就會book定 啦,book左平D又可以選擇有信譽既竹筏師傅,就算真係冇book都會自己搵來坐,冇咁易會比你呃到......
行下Hea下,玩左幾個鐘就要迫車返陽朔,好彩係總站上車,部車可以迫滿好多人
來到興坪其實好想上老寨山,山上面可以睇到漓江全景,日落景色更加超靚,不過今次冇時間又落雨冇得上去啦,下次要再去
又搖左個幾鐘(有段路超爛),返到陽朔又可以開餐,食飽就要上車返屋企lu
終於食到我既最愛番茄炒蛋
食飽就返去Hostel拎行李,再去汽車站坐巴士返深圳;今次部車比起上次靚好多,床位都長好多,而且冇超載(上次部車連走廊都可以坐滿人),司機都好好幫人編位,唔洗好次上次咁鬥快衝上去霸位
第五天
訓最舒服既頭位,訓醒既時候,部車已經返到深圳啦
不過上次6:30就到深圳,今次8:30先到,仲要停銀湖汽車站,原因係半夜部車冇啦啦停左兩個幾鐘,3個司機係道訓覺...又有高速公路唔行行小路,行行下高速公路又落左去D小路拎左D唔知咩上車,結果原本趕住上午返工既朋友就集體遲到啦,哈哈(傳聞話係而家政府規定客車半夜某段時間唔可以係高速公路行車,強制司機休息,所以就要中途停車等夠鐘先可以再起行)
幾日旅程好快完結,好彩呢幾日天氣都唔熱好涼爽,如果熱就冇心機玩啦
雖然去過陽朔幾次,但呢個地方依然咁靚,我相信將來一定會再來到呢個咁靚既地方


text:
第一天
台灣小旅行終於都出發啦,今日目的地係台南,會先到高雄再轉火車;今次坐朝早8點鐘飛機,半夜4點就起身準備出發,坐N車去機場,旅行咁重要點可以遲到呢!
未夠6點就去到機場,咁早人唔多好快完成chenk in,然後即刻入去搵地方食早餐
出面唔多人但入面啲餐廳就好多人,差唔多間間都排長龍,本來想食香港唯一一間分店既大力水手炸雞都食唔成,真係好多人!
間間都好多人,唯獨呢間最少人,唯有搵呢間最少人排既「味X拉麵」食啦,不過自從幾年前食過一次之後都冇再食第二次,因為真係唔好食,仲哀過自己煮幾蚊包個啲...
呢碗麵咁多年都冇進步過,唔怪得咁少人排隊啦,麵又唔掂湯底又唔掂塊肉又唔掂,又貴又唔好食,咁就百幾蚊...係個餃子正常小小...
食飽就出發,期待台灣美食仲好
今次坐港龍航空,機票比想像中平,來回連稅都唔洗一千蚊!又會可以咁平既!
Online check in時揀左第一行座位,比其他位係闊少少不過就要面壁思過,呢個位都有好處既,可以快啲落機,我因為咁所以揀左呢個位
香港byebye
大帽山係雲之中突左出來,如果今日上山頂就可以見到好靚既雲海,希望下次上山時都會見到
好多年都未食過飛機餐,唔知係咩呢?
原來係中式早餐
頭先食完拉麵仲好飽,不過都係食晒佢先,哈哈^^
個零鐘機程就飛到高雄,話咁快就到
坐第一行好快落得機,好快完成過關手續順利入境台灣
出到接機大堂第一時間就係買電話卡,一行出來就見到中華電信櫃位,另一邊有大哥大,旁邊好似仲有遠傳
睇過中華電信同大哥大5日無限上網都係NT$300,我就隨意揀左中華電信,冇人排隧唔洗5分鐘就買到卡;我申請既Plan B寫住有5日上網,不過實際唔知點解係多一日有6日無限上網
買完電話卡就到旁邊ATM拎錢,成功係右邊台北富邦銀行呢部拎到台幣出來,唔怕冇錢洗啦(想係香港以外地方提款一定要先開通境外提款服務)
拎好錢就行出去坐車,捷運站入口係客運大樓旁邊
列車上人唔多,原來高雄捷運有5種語言廣播,好誇張
今次就係咩呢個大背囊去台灣,好耐都冇用過
係捷運入面試上網,速度唔慢丫,有42.1Mpbs!速度仲快過係香港地鐵上網!
坐捷運去到左營站;正常轉火車應該去高雄車站先岩,不過我要拎野比朋友所以就坐多幾個站黎到呢道
左營站亦係高鐵站,但去台南咁近冇咩必要坐高鐵,坐高鐵既話去到仲要轉車入市區可能仲要用更多時間
唔坐高鐵唔緊要,呢道仲有台鐵可以坐,買好飛之後好似坐地鐵咁自己入閘落月台就得
電話check到下一班係區間車,咁就買區間車車票,去台南車費唔貴,只要NT$56,即係大約14蚊港幣
搵岩月台等車到
區間車到啦,車頭又幾型bor
車箱唔多人,坐位又舒服,行車又寧靜,呢程車坐得好舒服
行行下車突然有職員查飛,買左飛當然唔怕啦
沿路好多都係田園風光
好似熊仔餅隻熊?
大約40分鐘車程,去到今日既目的地台南啦
出發去酒店放低個大背囊再出去玩
係離開火車站之前先買定聽日去嘉義既車飛,聽朝就唔洗急住買飛
臺南車站1936年啟用,係國定古蹟黎架
原本book左住兩晚「鐵路大飯店」,即係火車站對出呢座,又平又近火車站,不過比台灣朋友嚇一嚇就cut左唔敢住,上網睇啲人講到好恐怖架,都係轉過另一間好啲!
轉左另一間遠小小既酒店,沿火車站對出大街行大約10分鐘就到,都算方便
就係呢間啦「富朗飯店」,就咁睇都OK靚,咁早未夠鐘攞房,先寄存個大背囊,咩個細背囊比去正式開始台南旅程
第一站去到台南一個重要古蹟「赤崁樓」,入場費NT$50
赤崁樓係咩黎呢??!
赤崁樓作為台灣國定古蹟,當然有返咁上下歷史,赤崁樓前身係1653年荷治時期興建既歐式建築「普羅民遮城」,又叫「紅毛樓」(紅毛係當時台灣人對荷蘭人稱呼),曾經係全台灣統治中心,到後來清朝時歐式建築已經損毀,再改成而家見到既中式建築
樓前有鄭成功受降圖,表揚鄭成功打敗荷蘭人,從荷蘭人手上收復台灣
近睇赤崁樓
原本既普羅民遮城已經唔存在,而家只可以見到以前一啲遺跡
以前既赤崁樓係咁既樣,而家赤崁樓有兩座主建築,分別係海神廟同文昌閣
南面係海神廟,北面係文昌閣,入面都係一啲赤崁樓歷史介紹
當年赤崁樓既文物
中國傳統飛簷建築
可以上兩樓睇風景
赤崁樓前面有九座乾隆時期建造既石龜馱碑,由大南門城邊遷移過黎;傳說石龜係龍生九子之一,因可以負重而變成龜狀,所以又叫「龜碑」
小小花園風景
赤崁樓唔係好大,好快就行完lu,出發去下一個地方;赤崁樓感覺上都幾悶,本身自己都唔係好識台灣歷史,睇上去冇咩特別感覺,而且赤崁樓真係好細,入面冇咩野好睇,所以唔係話好吸引,不過入埸費咁平入去睇睇無妨,算值得到此一遊
離開赤崁樓,慢慢行15分鐘去到「林百貨」;林百貨座落係日治時期繁榮地段末廣町,當時曾經係台灣南北兩大百貨公司之一,1932年開幕時更係當時台南市最高建築
林百貨有南台灣第一部商用載人電梯,而家都保留住當年特色
上到天台見到電梯井,由窗口可以睇到電梯運作,不過今日欄住左冇得睇
林百貨俗稱「五層樓仔」,不過係五層樓之上仲有一層面積較細既六樓,所以呢道係有六層樓
另一個特色就係屋頂上有一間神社,係台灣唯一一間擁有頂樓神社既百貨公司
由頂樓向外望風景
林百貨除左做過百貨公司,亦曾經做過好多用途,2014年6月林百貨又重新開幕,變成一間文創百貨公司,不過賣既野好貴下,哈哈
係林百貨附近就有台南好出名既擔仔麵始創店「度小月」,既然黎到台南緊係要試試;呢間好似係佢既老店,陳設比較懷舊
呢道除左擔仔麵之外仲有其他野食,不過我只係叫擔仔麵算lu,其他野好貴
等開餐,發現到有超得意既鴨仔紙巾
擔仔麵出場,賣相都幾靚;一碗擔仔麵NT$50,感覺上唔係太貴,不過呢碗份量超細,一啖未必食得晒,不過大啖啲既話兩啖都可以食完,可想而知有幾細碗;呢碗擔仔麵好唔好食真係唔識講,只知道味道幾特別,只係細左啲...
好快就食完走人lu...可以睇到佢煮麵架
身為一個遊客去度小月食擔仔麵好正常,不過有位台南朋友就話其實佢地台南人想食擔仔麵係唔會去度小月,佢地覺得度小月只係一個遊客去既地方,貴之餘分量超細好唔抵食...哈哈,既然我都食左啦冇計啦,都只係食一次姐應該唔會再食第二次,叫做試過就得,哈哈^^


text:
官員,議員去立法會開會,成日俾人捉到佢哋「釣魚」,又係嘅,高官議員嘅議事質素低落,瞓着覺都係人之常情.立法會秘書長 Pauline諗咗個方法,可以幫佢哋提提神──就係向麥當勞嘅 McCafe挖角,撬走一位年輕可人嘅咖啡妹妹,專責喺立法會咖啡閣替高官,議員「注射」咖啡因.
比老麥人工多四成
立法會向麥當勞挖角,撬走呢位喺 McCafe工作咗五年嘅 Willcy嚟立法會冲咖啡畀議員飲.
李家皓攝
立法會請咖啡師好認真,共有廿幾人面試,最終只有七位入圍,全部要喺四個立法會秘書處評判面前表演冲咖啡,烘多士, Willcy最拿手就係冲 latte,用絕招力壓其他應徵者.秘書處最後亦多請兩人應付繁重工作,其中一個仲係大學生,稍後先至返工.
雖然「咖啡妹妹」唔使做街客生意,但係請佢嘅 Pauline話,喺立法會做一樣辛苦,因為隨時要同議員一齊開通宵,又要講得一口流利英文同普通話,事關年中有唔少外國領事之類嘅貴賓參觀立法會大樓, Willcy都要接待佢哋.
議員讚賞有成功感
已服務議員兩星期嘅 Willcy話好緊張,因為飲佢咖啡嘅多數係名人,各有各喜好,「黃毓民議員鍾意飲齋啡,陳淑莊議員就鍾意飲 skimmed milk咖啡.有日黃毓民議員話我冲嘅咖啡好好飲,都好有成功感㗎!秘書長吳文華就朝朝嚟幫襯」.
10蚊杯嘅立法會咖啡咁好飲, Willcy背後仲有個「英雄」,就係身價四萬九千蚊嘅 La Cimbali咖啡機.好奢侈?未算,舊立法會大樓部咖啡機仲矜貴,據講身價成 10萬銀.


text:
7/09/2007
數新抱
之後就講佢o地D新抱有幾唔識做人,佢o地話,佢o地D新抱叫佢o地飲茶只係叫包喎! 奶黃包,小籠包,腸粉等令人飽肚的東西,我心想我就唔信你新抱同你飲茶會唔俾你叫點心,難道佢收埋張點心紙唔俾你叫咩!況且我唔信會無人問佢想食些什錦囉!只係佢自己話"是但"啫,so,你自己唔叫,鬼知你想食什麼咩,又要扮好相與,好心啦! 只係聽佢把聲已知佢起碼可以嗌足十條街啦!仲喺度扮受害者,真係講都無人信.這種人只會唯恐天下不亂.
不過那天最慘係我奶奶竟然把所有人o地食剩嘅嘢全部打包攞走,雖然係好環保,而且佢都係攞番去餵狗,但人o地睇到,以為你真係無得食囉!連枱上無人食兩碗飯都要攞埋,到走的時候,老爺同老公剛剛又去咗廁所,唉! 九千幾對眼望住,我都要同我奶奶拿住那些剩餘物資o架! 如果唔係一陣又話我唔識做人,我奶奶仲要叫我行啦行啦! 我話老爺同老公去咗廁所喎!佢叫我去廁所那邊走,首先那裡是後門,又唔係出地鐵站,又唔係出巴士站,都唔知為何要行o個邊,好彩老公同老爺及時回來接過我手上的東西.otherwise,"火羅爆!" 我都唔明點解佢同老爺喺人面前要裝到退休後的生活好似好艱苦o禁(仲辛苦過未退休之前)! 其實他們有退休金,得閒咪飲吓茶去吓旅行囉! 講真我老爺日種夜種,連本都收唔番,根本喺度燒銀紙,我都唔明點解要o禁辛苦,不如攞d錢去玩吓享受吓仲好啦! 我奶奶又同佢一齊瘋,一陣有咩事又攪到我老公鬼o禁擔心,唉! 總係唔會體諒吓個仔,為個仔著想吓的.
1 則留言 :
- sau man2007年7月13日 上午11:32
我又係好怕同奶奶食飯飲菜, 又係話"無所講, 叫乜都得", 但係叫左又唔食 . 係我面前數臭排第2個新抱, 我唸係人地面前, 佢又數臭我, 真無聊回覆刪除


text:
2016年6月14日星期二
罐頭鯖魚
早排去超市買嘢時無意中俾我見到有罐頭番茄鯖魚賣,一見到罐嘢就即刻諗起 Manngchi 個 camping stew,見罐鯖魚又唔係貴,幾蚊雞買一次試吓再整多次,順便清埋啲泡菜,咁就可以重新再醃過新泡菜喇!
2016年6月9日星期四
紫米素粽
學老表話齋,原來唔經唔覺已經九年!!
近呢幾年,無論我去探佢定係同人講起件事,我都已經無再有好傷痛嘅感覺,無再喊,無再流淚,但原來其實自己都仲係未完全放得低,噚日去探佢時,睇睇吓張相,又試不其然咁流淚,證明我呢段時間情緒真係好唔好!
同輔導姑娘傾偈時,呢個話題一定走唔甩,因為呢樣嘢先係主角,為今時今日嘅我正式揭開序幕!同姑娘傾傾吓都可以泣不成聲,完全講唔到落去,真係無諗過自己個反應會咁大,仲以為 "泣不成聲" 只係當年警察及醫護人員正式將佢帶走,真真正正咁離開咗我,知道我倆永遠分隔兩地嗰一刻先會出現!記得姑娘當時都話已經相隔咗咁多年,依家提番起都仲係咁傷痛,仲問咗我一句:「你無事嘛,你得唔得?」不過,姑娘話俾我聽,其實媽咪一直都同我繼續生活緊落去,因為原來我一直都帶住媽咪嗰一份信念去生活,所以先至會對一路不斷遇到唔開心嘅事變得 "麻木","理所當然",感覺上唔覺得係一件咩事,但其實始終都係對我有一定影響!
學識包粽之後,以後每年我都會包素粽送俾媽咪,就當係我倆一齊 "做節"!
2016年6月7日星期二
混血 bagel
今日整咗個混血 bagel,老竇係 bagel,阿媽係 focaccia,你哋明唔明我講乜呢!?!?
其實係將整 focaccia 嘅副材料,包括新鮮迷迭香,橄欖,蒜蓉同黑椒全部擺哂落去個麵糰度一齊搓囉!
2016年5月26日星期四
乳酪蜂蜜英式烤餅 Yoghurt Honey Scone
早前見老表喺 Facebook 度分享咗一個韓國飲食製作短片,係教整 scone,成品個樣望落好似 KFC 嗰款 scone 咁樣.Scone 食譜都試過好幾個唔同做法,反而呢款就真係未試過,見做法都好簡單,即管又試吓先!
2016年5月19日星期四
蕎麥包 Buckwheat Bread
經 blog 友小月介紹之後,依家蕎麥已經成為咗屋企嘅長期存貨,多數會用嚟整沙律,間唔中就會加入米內一齊煮飯,今次又有新嘗試,貪得意將蕎麥打成粉後整麵包.
參考過一本麵包食譜,原來蕎麥比裸麥更少麩質,所以用量唔可以太多,最多只可以佔總麵粉用量嘅 20%.可能就係因為用量較少,而且本身味道亦比較清淡,所以成品味道唔係太濃,不過仔細嚐味的話仍然可以食得到味道嘅.
2016年5月18日星期三
蓮子黑糯米渣咋
2016年5月17日星期二
鬱金香
2016年5月15日星期日
茄醬雜菜
2016年5月11日星期三
新街市
歷時超過一年,「領展」喺蝴蝶灣嘅 "皇宮" 卒之都重建完成,以後買餸就好似以前咁方便同多番好多選擇,起碼檔位大番好多,檔主都可以入番多啲貨品俾居民選購.
翻新後嘅街市當然靚好多啦,但都係嗰句,羊毛出自羊身上,貨品價格明顯比之前貴咗.見麵檔哥哥唔單只照舊賣粉麵,依家仲賣埋豆腐芽菜㖭,佢話無辦法,要買多啲嘢先可以賺多啲去 cover 租金,我問佢加咗幾多租金,佢話同舊街市比較貴咗差唔多一陪哦!!
2016年5月8日星期日
時間都去哪兒了
呢一,兩個禮拜都好忙,忙到今日係母親節都唔記得,所以連花都唔記得買!
早前同老表傾開偈,佢驚覺原來咁快已經九年,係呀,時間真係過得好快,眨吓眼就已經九年!!
早前同老表傾開偈,佢驚覺原來咁快已經九年,係呀,時間真係過得好快,眨吓眼就已經九年!!
訂閱: 文章 (Atom)


text:
二月八日
二十九個月至三十個月閒記
自從買左annual pass 我地每逢disney有主題都會去
新年都唔例外 虎虎生福 一個好熱鬧嘅主題
阿ti要返學呀 我地一早送左佢返學 就去排jenny cookies
食完勝香園 tiba就陪我去中環排jenny 點知開門冇半個鐘賣晒
之後我地拿拿聲去銅鑼灣買 終於排左四十幾分鐘就買到
兩大兩小 其中一盒大嘅用嚟孝敬阿ti嘅老師們
新年總要送禮啊 希望阿ti嘅老師會鐘意啦
tiba話樂園嘅餐廳冇啖好食 最緊要係貴得嚟唔好食
所以我地決定食埋先入場 我地揀左兩個靚靚定食
埋單仲平過迪迪尼嘅薄牛扒餐...迪迪尼要好好改善下menu同價錢咯
我地去虎虎生福嗰日落雨呀 一時大一時細一時冇咁啦
一去到就睇下d精品先 阿ti今日特登著華服應下節
好辛苦先叫到佢喺桃花前笑住影一張相
阿ti一去到迪迪尼就醒神晒 仲係咁話要同donald影相
喺小鎮大街 有一對用花做嘅mickey minnie... tima覺得好恐佈呀 (個人意見 嘻嘻)
d花瓣搞到mickey minnie好似唔吉利嗰d"紙x"咁 唔靚之餘好驚驚
點解整對咁嘅野喺度 有好多人都話唔靚 但又排隊影架喎 哈哈
話雖如此 睇得出真係有心思同好大工程嘅
本來想同tigger影相 話晒今年虎年嘛 點都要同主角影嘅
點知阿ti點都唔肯去排隊 話虎虎肉酸 唉 算啦 阿囡唔影就唔影
唯有去搵其他新年公仔影相相啦
好野 財神高飛 阿ti好遠已興奮大叫 :goofy呀!!!!!
於是 我地排左一陣 好快就同高飛嚟張相 哈哈
其中一張好好笑 tiba同goofy都唔知喺度望咩 兩個傻豬~
之後再同阿ti最愛嘅chip同dale合照 tima喺度開始唔舒服喇
相反 阿ti好鬼熱情 喺咁hi係咁摸阿chip...
今日有玩buzz 仲有睇巡遊 因為落雨 冇新年巡遊
反而有幾精彩嘅下雨天巡遊 未睇過架!
今年新年d佈置都好靚 有tima嘅飛弗 小矮人 呵呵
落雨喇 我地去左排隊同公仔影相
mickey同minnie係排左最耐嘅 成個鐘呀
好彩影到張好靚嘅全家福 大家都有恭喜 恭喜
tima勁鐘意呢張相 阿ti好cute呢! (忍唔住讚一次)
排得好攰 我地去左火箭餐廳食tea 一出嚟 就見到阿拉丁
哇 好靚呀 阿ti自己要求去影相 仲唔比tima陪影 巴屎閉
除左小矮人 阿拉丁 仲有阿belle tima有好多個belle嘅水晶球
由小學開始 tima就迷上minnie同阿belle 屋企周圍都見到佢地架
呢個一就知係snow white啦 tiba話係茉莉公主 ~_~
tiba唔想影 但愛囡誠邀之下 屎屎氣去左影 哈哈
阿ti話好好玩呀 轉轉轉轉 tima狂轉杯杯 終於阿ti暈杯浪
去到small world訓低左 好好笑 原來阿ti好易暈浪架
見到木馬 邊有可能走得甩 阿ti玩到kaka笑 tiba見阿ti咁好滿意
tiba仲同tima講 : 阿囡最鐘意玩木馬 我都好開心呀!
臨離開disney 睇多次精品 新年嘅精品真係唔靚
tima反而買左兩枝筆 兩枝筆分別係donald同minnie扮bb 一百分可愛
七點幾喇 同阿ti影多幾張相就走喇
雖然阿ti好唔捨得 但都冇扭計 好合作咁返屋企
三月會唔會再嚟呢? tiba多數冇假期
tima決定約其他媽媽去迪士尼玩 嘻嘻 飛起tiba!
早抖啦 虎虎生福disney!


text:
五月二十九日
三十二個月至三十三個月閒記
知道迪士尼有呢個活動好耐架喇 一直冇諗過參與
直至有一日見阿ti話想扮cin姐要買裙裙 靈機一觸
一於book迪士尼嘅"我的小公主"攝影啦
幾百蚊包化妝 包set頭 包套裙裙 都算抵
網上寫要三歲先可以玩 TIMA樣衰衰咁打去問
點知姐姐話OK喎 阿ti九十幾cm可以著到加細碼裙
於是 TIMA啦啦聲幫阿TI做booking 比佢做一日公主啦
喺香港迪士尼酒店裡面 有好多個準公主誔生喇!
自從上次cin姐同阿ti玩得好開心 阿ti封左佢做偶像喇
依家做咩都話要cin姐 當迪士尼姐姐問 : 你想扮邊個呀?
阿ti四萬咁嘅口 : cinderella!
由姐姐擺公主裙上架嗰一刻 magic開始喇!
全間房都係閃石啦 粉紅色啦 好公主feel 阿ti好冧呀
女仔始終都係女仔 真係鐘意d夢幻嘅野
換好裙 阿ti等到好唔耐煩 阿姐姐 你等左三分鐘唔夠咋喎
做公主要好好耐性架 你咁嘅樣真係趕客
姐姐嚟喇 原來佢去攞假髮...阿ti同我地都一致同意要深色
大家都第一次睇阿ti上妝 唔知係點架呢?
tima唔敢出聲 驚阻到姐姐化妝
姐姐好有心機呀 幫阿ti整得好靚!
畫眼仔 好緊張咁喎 仲比姐姐笑佢單眼偷睇...
阿ti個樣嬲爆爆 但其實佢喺度偷笑架
佢一向都唔係喜形於色嘅人 好低調呢
化化下 阿ti比人圍觀 仲有小公主過嚟tim
化好晒 可以去影相咯! 仲要搵王子呀!


text:
五月十二日
三十三個月至三十四個月閒記
今日阿ti學校有觀課日呀 tima同tiba都請左假去睇佢
可惜學校淨係安排到一位家長觀課 tiba唯有喺門口偷望啦
未觀課之前通告都有寫唔比偷影相 tima初初仲估d家長會偷影 點知都冇人咁做
於是tima好失敗咁零紀錄出返嚟啦
都好嘅 守下規矩 偷影始終都係唔啱 (雖則tima成日做 哈哈哈哈哈)
觀課日內容:
玩音樂椅 , 唱歌仔, 主題係交通工具, 有隻雀仔跌落水...
觀完課 問阿ti去邊 佢果然係想返鄉下 迪迪尼 (我地都預左)
買左幾包cookies 兩包比老師 一包比自己 咁就冇左二百幾 哈哈
我地架車返廠驗車 於是撘港鐵啦...
估唔到阿ti對架disney列車完全冇興趣 連笑容都係比面先送個比你咋!
一大袋校服同書包 一於收喺lockers先去玩 輕便d嘛!
返到家鄉第一件事梗係玩buzz!!! 阿ti依家自己一枝槍射喇...
跟住去左火箭餐廳食lunch 阿ti食左好多雞同薯條 仲有飯飯...
之後去左玩pooh pooh
玩完去左禮品部 阿ti好鐘意呢隻公仔呀 仲幾次要求買呢! 可惜我地不為所動
話明今次係hea遊 一邊行 一邊影下相
阿ti嘅笑容會話比你聽 佢幾時有mood 幾時係敷衍你
本來想呢頂帽架 可惜阿ti唔鐘意 就冇買到
tima覺得好靚好鐘意呀! 唔買都迫佢整張相先
之後談小姐要求玩至愛轉轉轉轉到暈小馬
勁投入同勁開心架!
玩完見到呢個唔似有智慧嘅智慧老人
老人話阿ti高就高 但要增肥
係 我地知道架喇 但智慧老人 佢要高唔肥都冇計喎 哈哈哈!
時間計得好好 一去到有得入場睇3D
tiba被迫玩佢至憎嘅小飛象 哈哈 轉到佢暈
之後就展開追星行動....
阿ti愈嚟愈大膽 咩都唔驚喇! 自己應付d公仔 冇人理都ok
到佢就自己行過去 同公仔雞同鴨講 之後就擺pose架喇!
行到咁上下 談小姐扮晒野呀
忽然好down咁 : 好想要pluto呀! (睇下阿TI嘅手指 好長呀!)
唔洗一陣 tiba屈服左
哈哈 女皇萬歲!
有禮物就有心情繼續玩 影相都有心機D 真現實~~~~
大家都攰喇 TIMA去買D甜品食...
阿TI唔客氣 嚟喇喎!
食完比佢見多兩對明星 又衝過去 ~_~
D工作人員用水畫畫呀 仲有好多公仔架 好靚呢!
唔洗六點就走喇 好攰呀...仲要同人迫港鐵 勁攰...
tima最後要求阿TI同戰利品合照一張 留下念嘛! 依家佢儲左好多DISNEY家族成員喇!
最後返灣仔買再興外賣 好好味啊! HEHEHEHE... 好開心嘅一家三口日!


text:
拍拖 3年,千語 BB同林峯關係發展到同居, BB做「廈門新抱」指日可待.
探熱針
嫌帝景園潘霜霜瞓過 吳千語𦧲掂林峯換屋同居
七愛林峯同吳千語拍拖 3年,被收到貼貼服服,在男友全面照顧下, 22歲的 BB衣食住行一律升級.數月前,千語 BB又𦧲掂林峯,購入薄扶林嘉林閣一個 2,549呎單位,市值 6,200萬.新居裝修完,二人便正式展開同居生活,成為新屋女主人的 BB,再向「廈門新抱」,邁前一大步.
唔肯做二手女主人
拍拖以來,住帝景園的林峯雖然與千語 BB各有各住,但每月仍使多九萬,租咗個港島西豪宅單位,供女友與家人享用.今年初,千語 BB因為胃酸倒流搞到厭食,瘦到得棚骨,男友心痛,為氹 BB開心番,林峯決定還女友心願,扑槌買入豪宅,準備同居.
「千語𦧲佢買樓𦧲咗好耐㗎喇!佢哋上年已經開始搵樓,睇過幾個盤都係薄扶林嗰一帶,嘉林閣個單位先後睇咗三次先拍板.阿峯住開帝景園,但因為俾之前啲女朋友好似潘霜霜住過,千語講明唔會搬入去,點都要𦧲男友換過間屋先一齊住,而家終於得償所願,買咗層咁貴嘅樓,傢俬電器全部唔貴唔買,今次搬屋,都使唔少錢.」林峯身邊人透露.
比同區樓價貴
對於千語 BB的要求,林峯有求必應!大灑金錢豪裝愛巢外,早前本刊更拍得二人拍拖添置家品,十五分鐘使十五萬眼都唔眨,買入新款雪櫃同焗爐.揸住新屋鎖匙的 BB,不時會到新屋監工睇裝修.
「最後扑槌買呢間屋,係因為千語鍾意複式設計,所以就算單位比同區樓貴,阿峯都話冇所謂,仲親自攞張千六萬嘅票去落訂,總之只要氹到女友開心,乜都得!」身邊人說.
撰文,攝影,攝錄:娛樂組


text:
今日呢個煎蛋皮係新技術,我第一次整啫~果然係有小小難度呀!下次應該會整得好d ga na~小王子琴日話今日要帶熱Lunch,同想食炸豬排,所以我今朝尊登炸左塊豬排放入"嘩box"度呀!
其實我一直都好擔心,到小王子青春期o個時點算好呢?我點樣應付佢對異性嘅好奇心呢?呢單o野查實我已經擔心左好多年,我同小王子爸爸講﹣﹣﹣
"唯獨係呢樣o野,我真係5識教law!"
小王子由細到大,所有佢睇嘅電視,電影,我會部都揀過哂.
sex呀~kiss呀~d主角著嘅衫太少呀~意識5好呀~有粗話呀~or d公仔太凸出女仔d胸呀咁﹣﹣>通通 NO!NO!NO!
小王子細個o個時,打打殺殺,有暴力嘅卡通﹣﹣>亦都 NO!NO!NO!
如果係去戲院睇嘅,我會一早預先Reseach好哂,知道套戲邊個位會有kiss,或者邊個位會有d小王子5應該睇到嘅o野.一到o個d位,我就會Cover小王子對眼ga o勒!
小王子大個o勒~而家同佢去睇Movie,5一定係睇卡通,由前兩年開始,小王子想睇嘅Movie,多數都係人做嘅~不過都係 G嘅,則係無論咩年紀都可以睇嘅.
PG嘅戲﹣﹣則係要大人陪至睇得o個d呢~我好少同小王子去睇.
M呢~則係要15歲以上至睇得o個d呢~我係一定一定5會比小王子去睇嘅........
除左一套﹣﹣
就係Transformer o勒!
有追開我個blog嘅blog友,都應該知道小王子第一樣開始收集同研究嘅~就係Transformer,玩左咁多年Transformer終於等到有Movie做,你話o個時我點好意思話5比小王子睇ar?其實o個時我睇完套戲於嚟好嬲,因為一路支持Transformer嘅都係呢班小朋友,有咩理由套戲會係M,兼有Sex scene,粗話又多,個主角間房重要有個裸女嘅Poster!!!
嘩~有無攪錯呀?
我記得o個套戲我好忙,Cover 完眼又要Cover 對耳,真係攞命!
舊年年尾,小王子迷上Harry Potter,一個week之內刨哂7本Harry Potter.咁o岩o個陣Harry Potter有新戲上,所以我o係HK o個時就同小王子去iMax度睇Harry Potter.點知人地滿坐,我同小王子要分開坐,我o個陣真係好驚如果有咩5應該睇嘅o野,咁點算呢?一路睇,我就一路驚......點知真係有一幕,個女主角好似無著衫咁,同另一個男主角接吻.嘩~我幾驚呀~又行5到去小王子度Cover佢對眼,咁點算呢?我望過去小王子度......小王子竟然........
自己用對手cover自己對眼!!!
我真係忍5住笑左出嚟~我真係覺得小王子好鬼死可愛law!
所以o個時我帶小王子去學拉Cello,因為諗住第日小王子可以o係學校度參加弦樂團,下下都要去彩排,咁忙~應該無時間諗d無謂o野掛?你知la~
無論男仔又好,男人又好~一無世藝就多o野諗ga na.
o係小王子8歲o個時,佢問我點樣生BB,我已經好清楚咁同小王子解譯哂,點樣make love,咩係sex ga o勒~我同小王子講,你有咩5明就問媽媽,千奇5好返學校同學同討論,如果你聽到有同學o係School度講sex,你記得即時彈開,如果5係比老師知道你就有死ga na!


text:
2015年9月23日星期三
Streetlife Festival
荷蘭旅遊局搞嘅單車鬥慢比賽.
小朋友玩砌行人路.
Btw我唔係好明,歐洲人工咁高,但好多行人路都係用石仔砌.
尖叫箱....
...啲人嘅尖叫相.
單車車呔upcycle製品.
電話亭變咗咁.
痙攣人士足球.
乜咁似人哋fisting㗎. 兒童不宜.
32 則留言:
都幾多野睇!回覆刪除
石仔路,我覺得幾靚,跟歐洲地方環境配合!回覆
冇免費野派咪排到最後攝時間囉!回覆刪除
又會尖叫相咁出奇,有乜出處呢?回覆
冇錯,好了解我.真係冇o野派㗎呢度.刪除
我估冇卦.大家叫吓開心吓卦.
如果有尖叫箱, 我好想講廣東話粗口 XD回覆刪除回覆
廣東話粗口單字個口唔使點郁個喎.刪除
冇免費野拎, 你有冇扭汽球都拎返幾個咁呀XXD回覆刪除回覆
呢啲唔使拎,我識扭.刪除
砌行人路唔通有機械人砌?回覆刪除回覆
好似幾好玩咁喎!回覆刪除
diy問題我識喎,因為用石仔砌最堅固,如果將來一part爛咗,只需要replace果一part,repair時間短唔會阻住啲道路使用者,完成後亦唔會睇得出,美觀啲回覆刪除
點解你地日日都有activities架.回覆刪除回覆
暑假完咗個個weekends都有活動,仲要係唔只一個.刪除
單車鬥慢比賽會唔會睇到恰眼瞓㗎?:p回覆刪除
我都唔明你條問題,人工同條路用咩砌又有咩關係呢?
我鍾意掛尖叫相個相架喎
電話亭裡面仲有無電話打㗎?睇怕都無乜人用喇回覆
賽道好短㗎咋.刪除
係用人手逐粒砌,要用好多時間嘛.人工支出咪好多囉.
個相架好普通佐喎.
有電話打㗎.
呢幾年旅行嘅應驗,拖喼行石仔路係好痛苦嘅一回事!回覆刪除
石仔路靚嘛!回覆刪除
唔知係唔係你哋啲人生活安定,所以才有那麼多特色節目?回覆刪除
而我這邊就冇咁多嘢搞啦,羨慕!回覆
我乜鬼都去八先有咁多啫.刪除
又幾盞鬼喎!回覆刪除
石仔路我覺得幾好架其實, 夠穩陣又易維修~~回覆刪除回覆
但係要用好多時間去砌刪除


text:
5日北京之旅完結喇, 我鍾意食, 更喜歡烹調食物比家人同朋友分享, 所以我會對食有d要求, 有時我會唔比屋企人食飯食得咁快, 人地咁有心機煮左咁耐, 食慢d欣賞吓吖嘛!
今次就用食物完結呢編北京之旅 ~ 最後一日四餐都係馬會會所歎, 唔駛舟車勞頓有得食真好.
1月1日全球iphone響鬧失靈, 我地都係受害者呢, 原本諗住七點起身, 可以歎耐d個早餐, 大家傾吓講吓開心吓, 點知起身已經九點幾, 食早餐嘅時間短晒.
午餐時間.
十年花雕醉雞.
脆皮豆腐, 喺北京食過幾次用豆腐整嘅菜色, 佢地嘅豆腐唔係好似香港嘅咁滑, 比較實有質感, 不過我都係鍾意滑嘟嘟嘅豆腐.
炸醬撈麵, 同香港嘅好大分別.
煎鍋貼, 唔知幾時開始, d鍋貼反轉上碟.
我地無叫, 可能師傅見我地拎住相機以為係我地架啦, 後來侍應姐姐提醒佢, 佢先向番隔離枱切, 大家都笑起嚟....
下午茶時間, 我梗係叫我嘅至愛 ~ 熱朱古力.
食晚餐啦 ~
煎芝麻金槍魚配青芥醬
香草帶子配三文魚籽鮮奶油
蟹肉濃湯
鴨清湯配松露菌雲吞.
紅酒梨雪芭
香煎牛肉眼配羊肚菌汁.
慢烤乳鴿配熏鵝肝及香草汁.
功克力蛋糕配果仁冰激淋及焦糖汁. (haha...原文照錄)
呢個假嘅, 房間裡面有本好正嘅食譜, 抄又抄唔切, 咪猛咁影囉.


text:
全知言
好難怪被人搶生意 的士司機惡行真係激死人
所謂樹大有枯枝,近來被討論得最多嘅,一定係的士司機的各種劣行,拒載踩油再急煞又急轉彎,有時仲會狂兜路,總之𠵱家喺香港地要搵架的士坐吓簡直難過登天!唔怪得被 Uber搶生意!
遇上最差的士司機後,可能嬲完一陣就無事,不過惡行唔可以就咁算數.全知言就俾個機會大家,一齊數爆啲劣質的士佬
Jeana:加兩舊都無車
我梗係有遇過差嘅的士司機啦,我直頭返到屋企用咗幾個鐘頭不斷打俾我啲朋友鬧囉!𠵱家啲的士好興唔過海,嗰時我病,啱啱睇完醫生,咁喺銅鑼灣諗住過返九龍返屋企,第一架車佢話無氣要入氣,我算!之後我排住隊 call車,已經行西隧再加二百蚊都係無車,跟住排咗差唔多 9個字至上到車.我覺得我已經加咗 200蚊都可以無人應我,佢哋咁叻倒不如唔好做的士司機
雨僑:司機打窗
喺的士站上車,因為佢唔肯去我去嘅目的地,佢拒絕我,咁我又堅持,因為嗰時我係隻腳斷骨所以我唔願意再行,點知佢喺車入面打個窗,又用個袋掟隔籬個位,即係精神崩潰嗰隻,最後我係要報警先 settle到呢件事.
周秀娜:去錯地方錢照收
試過喺第二度,因為唔識啲地方,又唔識語言,咁我就指住旅遊書嘅地圖話要去呢度,點知佢就喺馬路中間掉低咗我,又收咗我錢,我就問佢係咪呢度,咁佢又嘰呢咕嚕,最後我發現原來我落車嗰度係目的地嘅相反方向!
趙哲妤:遭連環拒載
有次夜媽媽喺中環搭的士,我要去一個好近嘅地方,個司機聽完,跟住佢即刻關窗走咗!之後我索性唔去搵朋友,返屋企啦,點知問第二個的士司機,同佢講去荃灣,個司機又係即刻關窗開車!即係遠又唔去近又唔去,真係好激氣!
街坊數惡行 司機當睇你唔到
的士司機有生意就照做,理得你係咪明星!所以明星被拒載,搵笨,市民又點會無吖?
即時報料 facepop
熱線: 9222 0828
電郵:facenews@nextmedia.com
facebook: Face Magazine inbox
line, we chat id: facemagazine


text:
一直覺得旺角大球場先係香港真正嘅主場.
雖然球場只能容納六千幾人,球場又細,設施,配套,外觀點都比唔上香港大球場,但對比香港大球場,旺角球場完全可以反映出香港獨有嘅本土特色,一個字:細!
香港地少人多,去親邊都迫親死,搭車迫餐死;食野迫餐死,行街迫餐死,連啲高樓大廈都迫迫夾夾,假期真係寧願躲係個間不足三百尺嘅屋企,都費事出街同人迫.急速發展同人口增長令香港嘅空間愈黎愈細,細到已經再容納唔到咁多人.但係喺呢個處處都講商機嘅大都市中,竟然都可以容納一個標準足球場,座落於九龍區嘅商業中心地帶不特止,仲要近到係正火車附近,方邊嘅話仲可以去隔離花墟買花送俾傾慕嘅偶像,一邊賣潮流服飾和食肆,一邊賣花,完全感受到香港地個種錯綜複雜嘅城市規劃.但正正呢樣嘅「錯」,反映出香港地真係細到仆街!
到達球場門口,你唔洗好似去外國球場咁要行勁入勁耐先到看台,係旺角場你入咗閘,離看台已經不遠.看台同球場嘅距離幾乎是零,球員幾乎可以同球迷有好親密接觸,球迷每分每秒的親切問候猶是清楚,加上地方細,人聲加埋一齊就更加應聲.唔同大球場,地方大但人少,啲聲唔夠集中,相反旺角場就做到呢樣野.最重要係,大家都坐得好埋,同個球場貼得好近,睇得好清楚.
係,香港大球場啲草呀,啲位呀,啲設備套配係比旺角場好,但係要山長水遠去到銅鑼灣,仲要行一段路先到,呢點已經輸左比座落於旺角火車站的旺角大球場.但係最重點都唔係呢樣,而係球場比球迷個種親切嘅感覺.
去親大球場,都幾乎係吉位仲多過人坐.除咗七人欖球賽或者其他大型歌舞表演或者啲外隊訪港外,都幾乎就唔會爆場.就算平日甲組決賽都好少人入去睇,入到場你會覺得自己係少數的一份子,望落去真係好核突.但旺角場唔同,即使只有千幾人入場,你都唔會覺得個球場有過份多嘅吉位.而去到球場個下,你唔會覺得自己係去左一個陌生地方,因為望出球場外面,望到嘅已經係個架平日返屋企擠餐死嘅列車;個條永遠都有好多車行嘅太子道;個條不時會經過嘅界限街,場波完左仲可以走去旺角/太子附近行下食下野,你會覺得自己仲係一個熟悉環境入面.唔同香港大球場,好似去左一個好遠好遠好遠嘅陌生地方,而去球場個條路你唔會識點行,就算行過好多次,對條路都仍然好陌生.去到大球場,你唔洗擔心自己無位坐,入面根本唔會有好多人坐係到,因為香港大球場實在離我們太遠了,也大得跟我們這種升斗市民格格不入.唯獨坐係位於旺角呢個細細嘅球場,才會感覺到自己跟香港仍然很貼近.
或者是旺角的緣故吧?但我想真正的原因是我們根本已習慣了生活在一個很狹小的空間裡,不知不覺地從厭惡中產生了一種特別的好感,既討厭,又歡喜.


text:
都係唔慨嘆人生住, 過返個開心既星期五先, 姑姐同朋友食飯, 我約左joejoe食飯, 因為我要加班, 要你係旺角等我, 真係好對唔住...
黎到旺角先搵個地方食飯吧, 最後去到家樂商場內一條日本餐廳的街, 應該話只係得幾間日本餐廳位於同一個位置, 最後選擇一間以餃子為主的餐廳食晚飯
好大隻餃子做生招牌, 好得意啊
門外各種食品模型, 做得好精緻. 日本海報也好特別
周圍環境唔算大, 但坐得幾舒服
個人的座位, 好鍾意個水杯
裝可樂及雪碧個水杯好得意啊~
我既餃子餐, 包括主角餃子, 日式叉燒拉麵, 炒飯及沙律
個拉麵睇黎好好味, 但佢係最唔好食食物, 叉燒好硬, 湯底好淡
個餃子都算好味, 都算多肉汁
joejoe份餐都黎啦, 佢個麵及雞肉好好味, 加埋可以點個湯, 都幾特別
雞雞袋又開始為食啦, 睇佢望實餃子就知
連joejoe果份都望住, 雞雞袋果然好為食
食完之後周圍行下, 多謝joejoe介紹新之城既兔仔公仔, d公仔好靚, 勁鍾意兔仔既我又可以影相啦, 復活節萬歲!!
好七彩繽紛, 兔仔都好可愛
傻傻地望住外面, 仲拎位好多食物, 兔仔都好為食
毎隻兔仔都拎住食物, 好鬼可愛
同joejoe行左一陣之後, 自己再去行旺角中心, 見到好多店舖已經關門, 但也可以買到一件lace衫. 睇黎今年會興簿紗長裙及jumpsuit, 整到我都好想要, 但呢兩類衫好難襯及著得靚, 都係hold住唔好買
kumi's new life
2011年4月8日 星期五
同joejoe去食晚飯
都係唔慨嘆人生住, 過返個開心既星期五先, 姑姐同朋友食飯, 我約左joejoe食飯, 因為我要加班, 要你係旺角等我, 真係好對唔住...
張貼者: 幸福之匙 於 上午6:52


text:
牙買加和波「大」局已定
美洲金盃B組賽事繼續開打,牙買加首戰一如所料狀態勝一籌,以2:2迫和哥斯達黎加,而通過咗最難打一關,餘下兩戰對手僅為加拿大及薩爾瓦多,多取一場勝仗力足出線,而佢哋今戰先打主辦國之一加拿大,基於對方都有主場之利,牙買加唔會太輕鬆,呢場估雙方都係和波收場居多.(周六21,香港時間周日6:30am開賽)
加拿大雖然作為主辦國,不過今場波就喺美國上演.佢哋今次喺大賽行得幾遠都係未知數,因為球隊喺足球發展上近年有啲遲緩,今次大軍上基本上冇高質外流兵在陣,中前場主力都主要係美職聯球員,首戰僅迫和薩爾瓦多已經令人非常失望,就算最終喺呢組出到線,睇怕都好難闖入8強.
相對上,首戰我哋推介牙買加不敗,原因全在於牙買加有眾多球員戰畢美洲國家盃,球員整體狀態肯定比對手好,不過今場情況有啲唔同,一來加拿大都已經打咗場正式賽事,二來對方有多名球員喺北美洲打聯賽,聯賽亦正值開打期間,唔會有狀態差距問題,反而呢場勝負關鍵僅在球員質素.
當然牙買加防線有多名英超,英冠兵級數高好多,但前線球員質素平平,今場都唔易咬入加拿大,而加拿大亦有半個主場之利,今場應該有唔少加國球迷去鄰國打氣,拉上補下雙方喺各方面都冇絕對優勢,今場捧和局合情合理.


text:
唔知大家點睇香港嘅中文呢?
我曾經我喺一討論區上見到有人話過,覺得用口語寫野嘅人無文化
事實係咪咁呢?
我對港式中文嘅發展有以下見解...
中文唔係表音文字,所以造新字能力有限,唔可以好似英文咁每年有咁多新字加入字典,我地大多數都係從字典抽返啲舊字出嚟用,只可以用舊有嘅字拼出新嘅詞語
好似幾年前大家都會用"好潮"嚟形容新潮嘅人咁...而家仲家埋英文- chok 樣!真係要佩服香港人嘅創意!
一種文字需要不斷變化先可以生存,無變嘅就會好似拉丁文咁死去...以後再無人講!
大家應該慶幸我地用嘅文字仍然喺到演變中
而家一打開東方太陽蘋果,篇篇都係用口語化嘅白話文去寫;而家n咁多個blog,有一半以上都係用口語嚟打嘅!咁唔通真係咁多人無文化?
唔係...我覺得呢個係一個大趨勢...白話文同口語會遲早會打一杖
唔知大家知唔知當年(1919年)時嘅新文化運動提倡白話文嘅運用呢?當年仲係流行文言文,而陳獨秀,胡適,魯迅等人都主將以白話文成主流文體.當年佢地得到好多反對聲音,但最後都推行到.我覺得類似嘅時件會喺不久嘅末來發生,但係唔會好似當年咁激動.今次會係全民慢慢自動波咁轉...
唔知大家又會點睇呢?xxx


text:
伍潁時 Wincy IVE酒店款待文憑 Yr.1
一直要記者叫佢 Wincy嘅伍潁時自爆好憎自己個中文名,「小學嗰陣成日畀同學笑我做『五嚿屎』,又幫我改勁多花名,搞到我真係有啲想改名!」
U花 U草
IVE私影妹遇變態龍友:寧願踏實做 sales
好多女仔都恨做模特兒,以為企幾個鐘擺吓甫士就收錢閃人,總好過做 sales企成日對住啲自由行客受氣.
不過做咗年幾兼職模特兒嘅吳潁詩( Wincy)卻有另一見解,今年得 18歲嘅 Wincy,個樣生得甜又有 176cm高, fb自然有唔少龍友自動搵上門叫佢影私影,有啲開門見山問 Wincy可唔可以去酒店影,又問影唔影走光相,當中仲遇過戀足龍友,「最變態係有個攝影師要求我要着絲襪,仲慫恿我話着完再賣畀佢可以賺多啲錢,佢話朋友想要,但因為生得高好難買咁長嘅絲襪,聽到都知奇怪又變態!」
讀緊 IVE酒店款待文憑 Yr.1嘅 Wincy遇到嘅變態事當然唔只呢單,做咗年幾已經覺得呢行好複雜,「以前影相影得靚會好滿足好有成功感,但逐漸遇到好多影師要求都好唔合理,要我着超短裙同要夾胸,擺啲性感 pose,我開始對呢行好厭倦,自己唔想踩自己底線,要我低胸熱褲,我寧願踏踏實實做 sales!」


text:
Photo of the day
今日係整個行程揸車最多既一天, 總共433km, 成5個鐘車程. 我地會由冰島北面返回首都Reykjavik, 所以今日只安排去一個景點就最理想啦!! 但細估唔到, 呢個唯一景點, 竟然令到我最無助最煩惱.
今日唯一景點就係冰島西部 Hraunfossar & Barnafoss Waterfalls, 之後便返回首都Reykjavik. 離開Akureyri後, 我地開車先到中途休息站Blönduós. 沿途景色由綠油油變成白茫茫一片.
仲係路邊見到鴨仔
中午時份, 天氣更變得惡劣, 路況就一路變差, 而且還遇上下雪呢!!
好彩雪落得唔大, 似飄雪既情況, 都係落左一陣炸.
過左個山谷後, 視野又開始轉佳
我地先到達中途休息站Blönduós, 會見到呢間blönduóskirkja 教堂, 教堂外觀好似火山爆發咁.
教堂就係1號公路上, 隔離有間好大既N1入油站, 所以我地係度加油時停左一陣. 呢度去Hvammstangi海豹小鎮唔太遠, 大概58km. 今日我地要趕路, 所以冇辦法去, 期待下次啦!! 雖然我地冇去西北邊, 不過見到呢個咁可愛既路牌, 當然要停車影下相啦! 通常講Húnaþing vestra 都係指北邊冰島 Hvammstangi一帶.
我一路揸車南下有一個目標, 係要找一個大大既路牌影相. HAHA!! 我終要找到一個啦!! 有齊哂北面第四大城市Akureyi以及首都Reykjavik. 而我身後面有個靚景襯托, 超靚呢!!
突然間一個大好天, 太陽影照到水池泛起了深深既寶藍色, 好靚!!
影完咁靚既景, 開心過後上車繼續向兒童瀑布 Hraunfossar & Barnafoss Waterfalls進發. 點知個GPS竟然帶左我行左條Off Road仲要間河. 原本2小時11分鐘既車程變左成3個半鐘. 如果跟下圖順由1號公路轉入553, 應該冇問題. 最後我係行左橙色條線, 經1號轉入525, 行左好短525就上左山唔知自己去左邊. 呢刻真係好灰呀!!
整段上山路係好窄, 仲有條溪係一邊, 跟本冇得調頭走回頭路.
車行過既地方全部都係凹凸唔平既地面, 係山頭仲見到好多隻傻傻既羊望住我地
(其實我覺得傻既係我地多d囉!!)
望一望個電話, Signal都冇哂!! 心知不妙, 我真係唔想今晚係度訓呀!! GOSH!!! 係好無助既時間只可以繼續見平面就行, 點知行行下見到綠油油既平原啦!! 起碼呢一刻可以放鬆少少, 仲見到好遠有幾間屋呢!!
終於找到落到山既路啦!! 呢個時候就見到條好大既彩虹呢!! 真心覺得有少少lucky, 而且好應景.
難題好似解決左, 點知行車過左幾間小屋之後, GPS又點多個難題比我啦!! 就係要過河. 睇返上面既地圖係有條長長既河與518公路平行一起, 所以GPS咪叫我過河直通往518公路上, 那當然係最短路程. 我有落車望過條河, 但不太知河床有多深, 決定回頭算了. 呢個時侯大家完全冇哂心情去影條河啦!! 之後我返回平路, 諗住放棄呢個行程.
點知行左大約15分鐘見到有橋可以橫過整條河, 心裡邊又再次鬆一口氣, 唔駛諗一枝箭快速開車過河啦!! 好彩呢個世界仲未到絕路. 我地幾經辛苦, 什麼也捱過去. 可以行回正常既518公路, 安全到了兒童瀑布 Hraunfossar & Barnafoss Waterfalls. 見到呢個咁靚既 Hraunfossar & Barnafoss Waterfalls, 大家都好興奮. 雖然落住毛毛細雨, 都唔會影響到我地行瀑布既心情.
熔岩瀑布(Hraunfossar waterfalls)係冰島最大環帶狀分佈既瀑布, 由眾多乳白色的小瀑布形成, 小瀑布經空隙就往下流, 流入奶藍色既冰川河裡.
Hraunfossar & Barnafoss waterfalls係大部分冰島人認為於冰島上最壯麗,最寬廣既瀑布.
睇完瀑布後, 要開快少少返回首都Reykjavik. 返回1號公路上又繼續下大雨, 間有陽光. 冰島天氣無時無刻不停地變. 係環島之旅結束前, 我地見到好靚既耶穌光呢!! 今日既行程有驚無險, 實在好彩!! 為我地於呢個旅程上加添一個特別及難忘, 冰島呢個地方充滿住大自然既力量, 有時人類都未必可以駕馭到.
行程
規劃可以 睇多d.


text:
2015年11月21日星期六
藝術
其實係藝術創作,諷刺顧主聯會係吸血鬼,賺盡小商戶一分一毫.(源自德文諺語jdm. sein letztes Hemd geben畀埋最後件shirt衫)
某夜同一條街又見有新藝術品,但唔明係乜.
某日去一間藝術博物館,呢度主要展出80年代奧地利藝術家嘅作品.
最近去咗一個藝術品展銷會.
消失咗嘅建築物中嘅雕像攞出嚟賣.
咁睇唔覺佢係立體.
上次喺另一個展銷會見過嘅韓國藝術家.
今次呢個作品係用紙捲成..
以為有試食添.
都係藝術品.啲腸全部都係大理石.
最近喺一間拍賣行見到呢個大薯仔. 如果廚房有位用佢裝飾吓都唔錯.
前幾日去咗市中心嘅The Winter Palace of Prince Eugene of Savoy.
呢期係當代藝術展.
幾like呢度古典同現代共容嘅感覺.
萬花筒.
28 則留言:
可以欣賞不同藝術品,賞心樂事!回覆刪除
隻唐老鴨身體竟然係花生殼, 好盞鬼.回覆刪除
韓國果個有D密集恐懼感....
大理石腸超正
你自己買隻薯仔黐係廚房咪當係呢個既迷你版囉XXD回覆
我冇睇清楚係咪花生殼.刪除
韓國嗰個好有個人風格.一睇就認出.
大理石腸正過古力salami.
唯有擺個迷你版啦,鬼叫我冇錢又冇位.
你唔講嗰啲腸係大理石做,我肯定冇人知道係假!回覆刪除
顧主聯會係乜?點賺小商户錢. ……我話應該係最后果條底褲.回覆刪除
個箭嘴人係想勾劃出男人三個性階段?
紙捲藝術……原來我細個時已經有訓練做藝術家,勞作老師教我哋將皺紙搓成一團團砌成圖畫,我記得自己仲好醒,用咗屋企好粗糙嘅厠紙代替,好慳家.
大理石香腸諗起國寳清代嘅翠玉白菜,好似真香腸呀!可以點樣去整蠱人呢?回覆
工人有工會, 顧主都有工會. 要收會費.好似係睇你賺幾多.刪除
搞一爺係咪最底嗰個箭嘴人呢?
勞作我都整過類似嘅.
敲喺個頭度.
顧主聯會係乜東東?香港就有地產商賺盡小商戶一分一毫,估唔到你度都有咁嘅情況回覆刪除
第20張個大鐵環好似係浮喺空中咁嘅?定係有野吊住?回覆
工人有工會, 顧主都有工會. 要收會費.好似係睇你賺幾多.刪除
得半邊,另一邊係鏡嚟㗎.
購物街晾衫構思有些似香港 N 年前七層公屋住戶把衣服晾出街 .回覆刪除
D腸如攞去玩人,隨時整甩人隻牙, wakakaka~~~回覆刪除
D 大理石真係幾似香腸回覆刪除
展品太藝術喇,聰明人先識睇.回覆刪除回覆
我只係覺得有創意.刪除
啲展品好似冇乜特定主題...回覆刪除
參觀者入到去先知睇乜??回覆
有啲有㗎.但係藝術嘅o野,講咗即係冇講.一樣係唔知睇乜.刪除
藝術嘅嘢我唔多識欣賞,又其是係韓國嗰件...XDDD回覆刪除回覆
韓國嗰件colorful囉.刪除
- 回覆
今次post呢d係幾好睇架.刪除
裝置藝術依然有市場!回覆刪除回覆
但又可能係有價冇市.刪除